
(^silatise. 

Valtion rakennuksien johtajana Itä-Suomessa jou- 
tui allekirjoittanut usein ja eri seuduissa sillä maan 
kulmalla yhteyteen lahkolaisten kanssa, joita Hihhulien 
nimellä on levinnyt yli koko maamme ja jonka lahkon 
oppia täältä lähetetyt lahkon jäsenet ovat saarnanneet 
omille maanmiehille Venäjällä, Amerikassa ja Norjassa. 
Hihhulien raittius ja puhtaus, heidän omituiset kokouk- 
sensa ja kiihkoinen intonsa julistamaan opinkappalei- 
tansa vetivät puoleensa huomiotani. Seuraavasta ku- 
vauksesta, joka niin hyvin yleisiltä piirteiltään kuin 
myöskin kertomuksen kokoon panoon katsoen on otettu 
luonnosta, saa lukija lyhyen esityksen tästä lahkosta 
sekä sen elämästä ja opista. 

Vaikka lahkolla on suomalainen nimi, on se kui- 
tenkin alkuisin Ruotsista; se on näet lähtenyt Ruotsin 
Lapista. Sen etevimmäksi patriarkaksi sanovat hih- 
hulit itse Lauri Laestadiusta. Tämä merkillinen mies 
oli ensin kirkkoherrana Kaaressuvannon ja sitte pro- 
vastina Pajalan seurakunnassa. Häneen oli vaikuttanut 
Grundtvig, jolla oli suuri vaikutusvalta koko Pohjolan 
uskonnolliseen elämään. ^ Saavuttuaan Lapinmaahan 
Laestadius omain sanainsa mukaan huomasi seurakun- 
nassa täydellisen uskonnottomuuden vallitsevan. „He\ 
eivät edes tienneet yksijumaluuden oppiakaan." Lee- . 
stadius ryhtyi työhön voimaakkaasti, saarnasi, opetti 
ja kulki usein monta päivää paimentolaisten seurassa. 
Hän kasvatti saarnaajia niistä, jotka olivat yhtyneet 
hänen oppiinsa, lähetti heidät etäisiin kyliin saamaa- 
maan ja vaikutti yleensä niin, että täydellinen muutos 

parempaan pain yleisessä siveydessä tuli julki näkyviin 
muutamien vuosien kuluessa. Näistä lähetyssaarnaa- 
jista ja tämän hengellisen herätyksen ajalta on hihhuli- 
laisuus alkuisin. 

Hihhulilais-nimelle on käynyt samoin kuin Geusi- 
nimelle hollantilaisten vapaussodan aikana ja Birke- 
beiniläis-nimelle Norjan valtaistuinsotien aikana; hauk^ 
kumänimestä on se muuttunut historialliseksi. Se on 
nyt tavallinen nimitys, jota yleisö käyttää tämän uskon 
tunnustajista ja jota he itse monin paikoin pitävät 
kunniani menä. Nimi on muuten saanut alkunsa siitä, 
että lahkon jäsenet, päästyään korkeimman uskonnol- 
lisen kiihtymyksen tilaan, lausuvat epäselviä ääniä, 
joista heidän vastustajansa ovat luulleet erottavansa 
hih- ja huu-tavuja, joista sitte nimi on muodostettu. 
Itse he sanoivat itseään alussa „pikaa uskovaisiksi", 
joka nimitys on otettava huomioon, koska se osoittaa 
jonkinlaista sukulaisuutta tämän lahkon ja metodistein 
välillä. 

Tämän lahkon omituisuuksista lienee valtiokirkon 
pappeja varsinkin loukannut elämän ulkonaisen puhtau- 
den suuri (liioiteltu) tärkeys ja maallikko-saarnatoimen 
tärkeys Aina siitä asti kuin Laestadius lähetti apos- 
tolinsa ja parannussaarnaajansa, ovat näet hihhulit 
tärkeimmäksi opiokappaleekseen asettaneet sen lauseen, 
että jokainen, jota henki kehoittaa, sitte, kuin hänet 
on seurakuntaan otettu, puhukoon ja todistakoon sekä, 
jos hän tuntee sisällistä kehoitusta, „menkÖön ulos 
maailmaan ja opettakoon kaikkea kansaa". Ainoastaan 
puhuttu sana on elävää Jumalan sanaa; painettu, kir- 
joitettu sana on vain kuolleita kirjaimia. Tämä maal- 
likko-saarnatoimi se on enemmän kuin mikään muu 
vaikuttanut lahkon nopeaa ja suunnatonta leviämistä. 

Helsingissä Joulukuussa 1889. 

J. A. 

I. 

Oli satanut lunta lauantaista aamupuolelta 
asti. Ensin oli lumi pohjoistuulella tullut pyö- 
reinä, kovina jyvinä. Torstaina kääntyi tuuli itäi- 
seksi ja lumi muutti muotoa. Komeita, täydelli- 
siksi kehittyneitä jääkristalleja putoili väristen 
alas harmaalta taivaalta, joka raskaana ja synk- 
känä ikään kuin painui litteäksi maata vasten. 
Mutta kuin etelätuuli alkoi puhallella perjantai- 
aamuna, silloin tuli lumi alas suurina liuskareina 
kuin pehmeät untuvat, ja tiheään, yhä tiheämpään 
putoili lumihöytäleitä niin, että kylät, metsät, pel- 
lot ja niityt, kaikki peittyivät valkoiseen pimeään. 
Suuret höyt&leet asettuivat alas pehmeästi kuin 
niittyvilla, kuin äsken munasta päässeen linnun 
untuvat. Etelätuuli puserteli ja liotti niitä niin, 
että ne nyt, vaikka olivat tulleet alas pehmeinä 
kuin untuvat, sulloutuivat kokoon kinoksiksi, ras- 
kaiksi kuin lyijy. Kaikki katosi niiden kuoletta- 
van painon alle. Vanhat männyt seisoivat kuin 
mahtavan suuret sateenvarjot lumiaavikoUa. Nuo- 
ret puut sitä vastoin olivat lumen painosta joko 
taipuneet taikka katkenneet latvasta, ja mänty- 
metsää oli siten monen tuhannen markan edestä 
turmeltunut. Mutta sitkeät kuuset, sekä vanhat 

että nuoret, notkistivat oksiansa ja pistivät men- 
neenkesäisiä latvojansa rohkeasti esiin kinoksesta. 
Kaikki tiet olivat lunteii vallassa ja ihan tukossa. 
Ainoastaan aidan seipäät seisoa törröttivät yhtenä 
valkoisena ja yhtenä mustana rivinä pitkin kujo- 
sia, osoittaen, missä polku oli haudattuna. 

Lauantaiaamu valkeni, ja silloin taas puhalsi 
raikas pohjatuuli, laisten pois raskaat, harmaat 
pilvet ja paljastaen säteilevän, kirkkaan taivaan. 

Tervolan kylässä oli nyt iloa ja elämää aamu- 
hetkenä. Tuvat seisoivat puoli ikkunoihin asti lu- 
messa. Kansakoulu tuolla alhaalla mäenrinteessä 
oli melkein kokonaan lumen sisässä. Pihoissa ja 
poluilla kaaleli ja rehmi nyt ukkoja, miehiä ja poi- 
kia lumikinoksissa, ahkerasti lapioimassa pois 
enintä tuiskulunta. Kaikki iloitsivat, että viimein- 
kin taas näkivät aurinkoa, joka oli niin kauan 
ollut sumujen ja pilvien peitossa. Miehet ja nai- 
set pääsivät nyt jälleen ulos tuvan pimeydestä ja 
pojat ummehtuneesta koulusalista. 

Erittäin voimakkaasti ja pontevasti tehtiin 
lumenlapioismistyötä maakauppias Tobias Pulli- 
sella. Tuskin sai piha jotakuinkin puhtaaksi lu- 
mesta ja tiet luoduksi talliin, lääviin* ja aittoihin, 
kuin emäntä astui ulos tuvan rappusille ja käski 
poikia ja miehiä lapioimaan pois lunta kauppa- 
puodin rappusien edestä, puhdistamaan kylttiä 
ja av«.amaan tavarahuoneen ikkunanluukkuja. Sillä 
emännällä, Leena Pullisella, oli, paitsi kestkie- 
värin hoidon ja emännyyden velvollisuuksia, n;iyös- 
kin velvollisuus hoitaa miehensä Tobiaan kauppa- 
puotia, milloin Tobias oli — ja se olikin hyvin 
tavallista — kauppamatkoillaan ja kilpa-ajoissa 
lähikaupungeissa. 

Vanha loisukko, Matti Viskari, ruskea ja va- 
koinen kuin patvimalja, vaan vilkkaat silmät ne- 
likulmaisessa, omituisesti kaavaillussa muodossa, 
meni nyt parin nuoren miehen kanssa asuinkar- 
tanon toiselle puolelle, josta maantie kulki ihan 
ohitse, ja ryhtyi käskettyyn työhön. Matti lakasi 
ensin kyltin puhtaaksi lumesta, niin että jokainen 
taas voi lukea siitä kirjoituksen: „ Tobias Pullisen 
kauppapuodi". Nimen alla näkyi sokuritoppa ja 
sen toisella puolella ToUander ja Klärichin La 
Ferme-puntteja, tarkasti kuvattuina tulipunaisiksi, 
kuten ovatkin. Toiselle puolelle oli maalaistaitei- 
lija jostakin äkillisestä- mieleen johtumuksesta ku- 
vannut kukon kirjavimmassa väriloistossaan. Kuin 
puodin rappuset olivat puhtaat lumesta ja ikku- 
nanluukut auki, astui Leena Pullinen alas. Siinä 
hän seisoi, yllä yksinkertainen pummulimekko, 
hykistellen ja vähän väristen, mutta näytti sitte- 
kin olevan hyvin tyytyväinen. 

No, Matti Viskari, mitä luulet: tuleeko vielä 
lunta vai eikö? 

Vanhus katsoi miettivästi ensin taivaalle, sitte 
alas taivaan rantaan. 

Lumi luikon siiven alla, talvi joutsenen ta- 
kana, ja pakkanen pyryn perästä, pohjatuuli sitä 
paitsi, sanoi hän, niin kyllä siitä pysyväinen kyl- 
mä tulee. Jumala armahtakoon metsälintuja sil- 
loin, koska kaikki ruoka on hangen alla. 

Matti, voit mennä naapureihin ja kutsua he- 
vosia lumireen eteen ja miehiä lapioimaan teitä. 
Vie kappa kauroja teyreille kovikkoon. Se tekee 
hyrää heille ja meille. 

No, sepä oli kelpo teko; kiitoksia emäntä ; 
kyllähän metsäkanat itse tulevat tänne kiittämään 

kestityksestä. Mutta mitä kutsuntaaan tvilee, niin 
minä jo aamuhämärissä kävin naapurissa, sillä 
katsokaas, aamusta päivä jatkuu, ja tuollahan tu- 
lee jo Rouhiainen ruunansa kanssa. Kallonen on 
jo täällä lii^akkotammansa kanssa ja . . . 

Hyvä, hyvä, keskeytti emäntä, oppia ikä kaikki; 
sitähän minä aina olen sanonut, että vanha on ai- 
na viisas. Hyvä, niin saamme maantien auki kirk- 
koajaksi eikä kenenkään tarvitse sanoa, että Ter- 
volan kyläläiset eivät tee tehtäväänsä. Mutta kuu- 
lehan nyt, ukko ; kuin väkeä tulee, niin katso poi- 
kaa, nuorta Tobiasta; tiedäthän, hän on vallaton 
ja pikainen luonnostaan ja . . . 

Niin, sitä on helpompi sanoa kuin tehdä, sen 
kyllä tiedätte, hyvä emäntä. Kuin nuori Tobias 
pääsee hevosten ja ruoskien pariin, silloin hän on 
kuin noiduttu; mitä voin minä, vanha talonvahti, 
tehdä hänelle. Vanhan Tobiaan pitäisi kohta pa- 
lata kotiin; häntä kyllä tarvitaan. Sillä isännän 
askeleet pellon lihoittaa, ja sitä paitsi nuori herra 
ei tottele ketään meitä, ja kohta kyllä kasvaa hän 
isäntääkin ylpeämmäksi. Joka kuritta kasvaa, se 
kunniatta kuolee. 

Leena Pullinen huokasi ; hänen kasvonsa syn- 
kistyivät ja hän vastasi hiljaa: Niin, kyllä isän 
pitäisi tulla kotiin, mutta mitä sille voi; kauppa- 
matkat . . . no, talvikeräjiin hän kyllä on kotona. 
Ja Leena meni kiireesti sisään, päästäkseen puhe- 
lemasta asiasta, joka näytti koskevan häneen vas- 
tenmielisesti. 

Viskari ukon ajatukset kulkivat nyt sitä uraa 
eikä vanhuksen ollut helppo päästä toiselle suun- 
nalle. Hän lakasi lakesemistaan ja vielä kauan 
sen jälkeen mutisi hän puoliääneen itsekseen : No, 

no, ei V6sa kauas* kannosta kasva . . . Keräjiin 
— tietysti hän silloin tulee; keräjäasiatpa ne yksin 
pitävätkin häntä Tervolassa, kiinni talossa ja ko- 
dissa — mutta kas viisaus ja viekkaus, ne eivät 
ole sama asia. Vaan mitä ne minuun koskevat! 
Ukko lakasi ja loi lunta, ja vähitellen kääntyivät 
ajatukset toisaalle, sillä viimein kirkastui hänen 
synkkä muotonsa, ja kuin puodin edusta oli puh- 
das lumesta, pisti hän tyytyväisesti lapion kinok- 
seen ja sytytti piippunsa. 

Tuskin ehti vanhus saada lunta luoduksi ja 
piippuansa sytytetyksi, kuin jo Tervolan nuoria 
miehiä ja hevosia oli koko joukko koolla Pullisen 
puodin rappusten edessä. 

Siinä puheltiin ja loruttiin kaikista mahdol- 
lisista hupaisista onnettomuuksista, joita oli suun- 
nattoman lumentulon tähden tapahtunut sekä tu- 
vissa että karjotoissa ; miten sepän katto oli pu- 
donnut pajaan, miten Jussi ja — tiedättehän kyllä, 
kuka ' — olivat lumen vankeina karjotassa. Siinä 
oli iloa ja laverrusta, kunnes nuori Tobias, kah- 
deksantoista ikäinen nuorukainen, talutti sinne 
isänsä mustanruskean oriin, koko paikkakunnassa 
ja läänissä kuuluisan Jalon. Kaunis hepo kaarsi 
kaulaa, pudisti päätä, nousi pystyyn ja nosti nuo- 
ren Tobiaan korkealle ilmaan kuin lapasen. Mutta 
poika oli sitkeä, itsepäinen ja vahva, ja hiljaista 
juoksua riensivät hevonen ja kesyttäjä takaisin 
pihaan, molemmat muhkeat katsella nuoruuden ja 
voiman kukoistuksessa. Sillä Tobias oli tosiaan 
muhkea velikulta, kähärätukka ja sinisilmä, lanteet 
hoikat ja solakat ja hartiat leveät. 

KTo, oletko sinä ihan hulluna ? sanoi ukko 
Viskari; aiotko oritta lumireen eteen; onko se so- 

piva ajopeli sellaiselle elukalle? Ja vielä pääl- 
liseksi nyt maaliskuussa ja kaikki tammat ym« 
parilla. 

Mitä se teihin koskee, orit on minun. Isä 
antoi sen minulle syntymäpäivänäni ja ulos sen 
pitää päästä. Etkö näe, että se tulee vääräsää- 
reksi ainaisesta tallissa seisomisesta. Tuokaas tänne 
lumireki, pojat! 

Sinun — kyllä kai. Jospa isäntä sen kuulisi. 
Mutta kyllä minä kerron emännälle. 

Tarpeetonta, vanhus. Äiti tietää sen, jo minä 
itse kerroin hänelle. 

Niinpä hän itse vastatkoonkin siitä isännälle; 
sillä kyllä minä tiedän, että hän aivan raivostuu. 

Ja „latinan A", joksi lumirekeä välistä lei- 
killä sanotaan, kaivettiin ylös lumesta ja eteen 
valjastettiin ensin neljä hevosta, niiden eteen kol- 
me, sitte kaksi ja etupäässä ylvästeli Jalo yksi- 
nään. Poikia nousi hevosten selkään. Vanhem- 
mat miehet istuivat lumireellä, piippunysät suussa. 
Matti Viskari, Leena Pullisen kaikki kaikissa, an- 
toi miehille lapioita; nuoraa ja pari kirvestä otet- 
tiin mukaan. 

No, joko kaikki ovat valmiit? huusi Tobias 
etupäästä, jossa hän kuin ruhtinas istui Jalonsa 
seljassa. Ole varoillasi, Jussi, minä tarkoitan: 
varo tammaasi; vie pois se varahevosten joukkoon! 

Tobias, rikkaan maakauppiaan ja lautamiehen 
poika, koetti itse anastamallaan oikeudella johtaa 
koko retkeä. Se suututti vanhusta niin, että hän 
istuinpaikaltansa lumireeltä huusi: 

Vaiti, penikka, ja odota, kunnes aikaihmiset 
pääsevät järjestykseen. Missä on varahevoset? 
£uka niitä ratsastaa? 

Täällä, kuului vastauksia eri tahoilta. 

Viimein oli kaikki järjestyksessä. Pojat mais- 
kauttivat suullansa ja nostivat piiskojaan ; lumireki 
nytkähti; liikkeelle lähdettiin halki avaraa lumi- 
lakeutta huudellen ja nauraen, kulkusia helisemässä 
ja kaikuva aisakellö. Se oli kirjava taulu; tum- 
mankarväiset hevoset, pojat lammasnahkaturkkei- 
neen ja turkkilakkeineen, sekä vanhat ukot, suden- 
nahkalakit alas vedettyinä pakkasesta punakoille 
mutta tyytyväisille kasvoille ; sillä vaikka lumireen 
veto saattoi, kuten nyt, olla hyvin raskastakin 
työtä, niin oli se sentään miellyttävänä vaihteena 
talvitöiden yksitoikkoisuudessa. Siinä istuivat nyt 
miehet »latinan A" :11a, lapiot pystyssä, kuin me- 
rimiehet osoittamassa kunniaa airoilla. Koko jo- 
non edellä juoksivat ja hyppivät villahäntäinen 
Musti, sepelikaula Nopa ja Vahti kovasti hauk- 
kuen! Missä lunta oli paksulta, niin että hevoset 
kaaloivat mahaa myöten, siellä kulki rumireki ras- 
kaasti kuin vieru savisella pellolla; mutta missä 
ylävämmillä tai muuten tuulen käyvillä paikoilla 
lunta oli ohuelti, siellä huutaen ja hoilaten las- 
kettiin neliseen, niin että lumi ryöppysi ja kietoi 
läpinäkyvään verhoon sekä ihmiset että hevoset. 
Auringon säteet taittuivat tuossa valkosauhussa 
välkkyviksi kimalluksiksi, ja kehyksenä seisoivat 
mäntyjen tummat rungot valoisan, väririkkaan 
taulun ympärillä. 

Niin tekivät miehet matkaa lumireellä virs- 
, tan toisensa perästä. Tobias ja Jalo olivat sekä 
lämpöiset että hikiset; oriin karva oli tullut vielä 
tummemmaksi ja kiiltävämmäksi, vaahto valui sen 
suusta, kuin se puteksi kuolaimia. Tobiaan pos- 
ket hehkuivat innosta ja huvista. Mutta juuri sil- 

loin, kuin lumireki oli kovimmassa vauhdissaan, 
kuului matkan päästä kirkasta, yksitoikkoista kel- 
lon kalahtelemista, osoittaen, että joku matkusta- 
vainen astuttain kaalatti pitkin tietä. 

Seis! huusi vanha Matti, tulee vastaan mat- 
kustavaisia; tie on kaita. 

Ei, ajetaan vielä vähä matkaa, matkustaja on 
vielä kaukana, vastasivat Tobias ja pojat, kiiruh- 
taen huohottavia hevosia. Vanhuksen vastustele- 
minen ei kuulunut siinä hälinässä. Nyt olivat 
hevoset vauhdissa. Yhä likemmäksi lähestyi lu- 
mireki sitä paikkaa, jossa matkustaja näytti tien 
polvekkeessa olevan kiini lumessa. Nyt ei enää 
ollut aikaa pysäyttää hevosia. Ei ollut muuta 
keinoa kuin kääntää syrjään niin hyvin, kuin kä- 
vi päinsä. Pois tieltä, kirottu vetelys, pois tieltä, 
jaarikka, huusi nuori Tobias ensin suutuksissaan, 
sitte peloissaan, pois tieltä, maantieveijarit ! Mah- 
dotonta, matkustaja raskaine, niinimatoilla peitet- 
tyine kuomuineen ei päässyt mihinkään, eikä ai- 
kaakaan, niin lumireki jo törmäsi kuomurekeen. 
Kuomureki sysäytyi ylös hangelle, siivet ja aisat 
katkeilivat ja matkustajan hevonen vahingoittui 
rinnasta. Siinä oli selviämätön sekasotku hevo- 
sia, ajokaluja ja miehiä, kaikkia ryöppyävän lumen 
vallassa. Keskellä sekamelskaa alkoi Jalo tulla 
levottomaksi. Kuin kuomureen ovi viimein saatiin 
auki ja neuvoton kuski veti matkustajan sieltä 
ulos, oli hän puoli tukeuksissa suuttumuksesta ja 
ilman puutteesta. Hänet huomattiin itse kirkko- 
herraksi. Saatuaan viimein kyllin hengitetyksi 
alkoi hän: 

Vai niin, kirottu vetelys, ^sanotko sinä vete- 
lys minulle, kirkkoherralle. Kirottu juttupukarin 

«ikiö, vai niin, olenko minä maantieveijari, kyllä 
minä sinut opetan, Tobias. Sinä olet ihan isäsi 
kaltainen ! Nyt hän näki hevosestansa verta vuo- 
tavan: Tämä kyllä tulee maksamaan isällesi; ja 
kirkkoherra veti ahnaasti ilmaa, ollen tukehtumai- 
sillaan suuttumuksesta ja mielenliikutuksesta. Ja 
sinä, Yiskarin Matti, tietäjäksi sinua muka pitää 
sanoa ; kyllä kai sinä olet viisas mukamas ... 
Samassa riuhtasi Jalo, kirkkoherra kaatui lumeen 
eikä siinä enää ollut aikaa haukkumisiin, neuvo- 
misiin eikä uhkaamisiin. Hevoset riisuttiin, kuo- 
mureki nostettiin tielle, käsikirja, ehtooUiskalkki 
ja lautanen, jotka olivat vierähtäneet pois laati- 
kostansa, etsittiin lumesta, kuivattiin huolellisesti 
ja pantiin takaisin paikoilleen. Kirkkoherran va- 
hingoittunut hevonen siirrettiin varahevosten jouk- 
koon ja hän sai lainaksi Kallosen ruunan. Mo- 
neen kertaan vakuuttaen kyllä pitävänsä muistis- 
saan Pullisen sikiötä läksi kirkkoherra viimein 
jatkamaan matkaansa. 

Nuori Tobias oli hämillään; hän ja Jalo jou- 
tuivat vara väkeen. Hyvin arvelutti tuo kaikki, 
että oli kohdellut pahoin kirkkoherraa juuri nyt, 
kuin isällä oli niin monta juttua vireillä häntä 
vastaan, juuri nyt, kuin rippikoulu oli päättymäi- 
sillään, ja että hän vielä oli sanonut kirkkoherraa 
kirotuksi vetelykseksi. Mitähän Elsa sanoisi asi- 
asta, jos rippikoulun käynnin täytyisi keskeytyä. 
Vanha Matti lausui nyt ilmi viisautensa, supistet- 
tuna sananlaskun muotoon ja höystettynä voima- 
sanoilla nykyajan nuorisosta. Paitsi sananlaskua: 
„ei hoppu hyväksi liene eikä kiire kunniaksi** tuis- 
kutteli hän niin paljon sekä neuvoja että nuhteita 
nuorelle Tobiaalle vasten silmiä, että hän häpeis- 

sään ja suutuksissaan jäi kauas jäljelle hevosista 
ja ihmisistä. Paluumatka tehtiin paljon vähem- 
mällä vauhdilla ja ilolla. Sekä ihmiset että eläi- 
met olivat väsyksissä raskaasta työstä ja pakka- 
sesta. Kotiin päin nyt pyrittiin noin peninkul- 
man pituiselta matkalta. Kuin ehdittiin suurten 
koivujen kohdalle, jotka täynnä patvipahkuroita, 
myhkyräisinä, alastomina, vitsaisina ja paimen- 
poikain veitsen jäljistä arpisina seisoivat lumessa, 
pysähtyi jono. Viskari nousi ylös, kaaloi han- 
gessa metsikköön ja ripoitteli kauroja teyreille, 
jotka siellä joka kevät joukottain kuhertelivat rak- 
kautensa aamulaulua, taistelivat kaksintaisteluja 
odotellun kumppanin tähden ja vuodattivat sydän- 
verensä lumeen. 

Sitte taas jatkettiin matkaa. Pakkanen al- 
koi kiristyä kovemmaksi. Variksia tuli suuret 
parvet metsästä kyliin päin. Harakat lentelivät 
etujoukkona lumireen edellä, räkättivät, istahtivat 
keikajlevasti, naurettavan teeskentelevästi, pursto 
myötätuuleen, välkyttivät mielistellen metalliväre- 
jänsä auringon paisteessa, hypähtivät ja lensivät 
vähän matkaa, aina pysyen pyssyn kantaman 
päässä edellä lumireestä. Mutta sen jäljelle leve- 
ään vakoon, jonka lumireki avaa valkoiseen kent- 
tään, miesten poltellen ja lörpötellen rientäessä 
kotiin päin, kokoutuu joukko pieniä, puoli paleltu- 
neita sirkku ja varpus raukkoja. Tuossa sirisee 
pulmunen, muuten arka, kaino ja kaukana pysyvä; 
nyt hän nälissään lentää räpyttelee pitoihin; hä- 
nen siipensä välkkyvät kuin jääsirpale auringon 
valossa. Toiselta taholta tulee keltasirkku, salon 
lapsi ; tsitsitsi, kuuluu hänen suruinen laulunsa ja 
joka tsi- ääntä seuraa siipien rävähdys, joka häntä 

vie yhä likemmäksi matkan päätä. Tilhi tunkeu- 
tua esiin. Varmana kuin viina-asiamies laskeutuu 
hän alas paikallensa. Pienet, viluiset jalat pot- 
kivat ja raapivat ahkerasti; pikku kuvut täytty- 
vät, mutta juuri, kuin ruoka maistuu paraiten, tu- 
lee eräs kerskaileva vieras, ahne ja väkevä, tal- 
vella! oleskeleva valtateiden varsilla, kesällä saloilla. 
Pois tieltä, pikku elävät: hohkanärhi itse, sinival- 
koiset koristeet olkapäillä, raapii ravintoa ja läm- 
mittää jalkojaan lämpöisessä hevosen sonnassa. 
Luonnon suuressa taloudessa, joka ei tiedä jäte- 
tuotteita, ei mitään joudu hukkaan; kaikella on oma 
tarkoituksensa. 

Kirkkolierra Brandt oli viimein palannut ko- 
tiinsa matkaltaan. Vielä hänessä kiehui viha äs- 
keisestä kohtelusta, jota oli saanut kärsiä. Niini- 
matoilla päällystetty kuomureki oli rikki, hevonen 
vahingoittunut, ehkäpä pahastikin, ja ajokalut tur- 
miolla. Lisäksi oli vielä kahdekstoista-vuotinen 
nuorukainen sanonut häntä ^kirotuksi vetelykseksi". 
Miten kovasti se pojan haukkuminen pastori 
Brandtia suututti, voidaan arvata, kuin tiedetään 
hänen olleen ylämaassa jonkun yläalkeiskoulun 
rehtorina siihen onnelliseen aikaan, jolloin herrat 
opettajat saivat kenenkään estämättä mielin mää- 
rin käyttää patukkaa. Behtorina hän oli heilu- 
tellut vitsoja rautakädellä ; kaikki pojan nimelliset 
olivat hänen mielestään olemassakin ainoastaan 
patukkaa varten, ja poikia olivat kaikki niin kauan, 
kuin rehtorilla oli valtaa heidän ylitsensä. „Rah- 
jus^' oli alkusanana joka kuritukseen. Rehellisesti 
oli hän antanut ruumiin kärsiä sielun kykenemät- 
tömyydestä ja »Bahjus ^-nimellä tunsi häntä use- 
ampi kuin yksi suomittu ja tukisteltu koulupoika- 
parvi. „Rahjus" oli alkuaan ollut Venäjän kielen 
ja historian opettaja. Eräässä niistä lukematto- 
mista opetussuunnitelman muutoksista ja koulun 

rääkkäyksistä, jotka maamme on jaksanut kestää, 
täytyi Rahjuksen ottaa osakseen katkismuksen ja 
biblian-historian opetus. Samaan aikaan hän^peri 
Tervolan kylästä pienen maatilan, ja silloin sen 
pitäjän, jossa Tervola oli, kirkkoherra Blom jo oli. 
vanha ja halvattu. Se kaikki näytti rehtorista 
sallimuksen viittaukselta ja hän päätti antautua 
papisuralle, aikoen ajan tullen hakea vanhan Blo- 
min paikkaa hänen kuoltuaan. Silloin oli puute 
papeista ja Bahjus saattoi tutkinnoistaan lausua 
samaa kuin eräs hänen edelläkävijänsä: „Tosin 
minä häpesin tuomiokapitulin edessä tunnin tai 
pari, mutta siitä minulla on koko ikäni kunniaa 
ja hy(ytyä." Koko ihmiselämän uuttera pyrintö, 
jos se ei tavoittele ihan mahdottomia, kantaa eh- 
dottomasti hedelmää, varsinkin jos pyrintöä kan- 
nattamassa on hyvä luonnollinen ymmärrys, sään- 
nöllisyys, säästäväisyys ja mahtavia ystäviä. Kaik- 
kea sitä oli tässä, ja ennen, kuin kymmenen vuotta 
ehti loppuun kulufi, oli Brandt kirkkoherrana siinä 
seurakunnassa, jossa hänellä oli maatilansa, Hon- 
kasyrjä, ainoastaan niukan peninkulman päässä 
pappilasta. Koulupatukkaa hän ei ottanut mu- 
kaansa ainoastaan kuvaannollisessa merkityksessä. 
Hän oli pitäjän hirmu, järjestyspiru, jonka ver- 
taista tuskin, löytyi muualta. Kirkonkirjat eivät 
olleet koskaan ennen paremmassa kunnossa. Puoli 
väkisin sai hän toimeen kansakoulun, joka sitte 
oli parempi kaikkea kiitosta. Lahkolaisten opin 
levittelyt esti hän armottomasti. Jos hän kuuli 
sanankaan jostain nuorten vehkeilystä, matkusti 
hän heti sinne, piti ankaraa tutkintoa syyllisten 
kanssa ja tuota pikaa olivat käsillä kuulutus, kä- 
sikirja ja Herran siunaus, jos vähintäkään epäi- 

Digitized by VjOOQIC 



— 14 — 

lyttävää oli tapahtunut. Tietysti kirkon johtajat, 
asiain näin ollen, lämpimästi suosivat tätä voittoi- 
san ^ seurakunnan edustajaa. Mutta kirkkoherra 
Brandtin ansioluettelo ei vielä ole lopussa. Enem- 
. min kuin kirkkoherra, enemmin kuin ennen 
rehtori oli häh maanviljelijä. Kiihkoisa rakkaus 
maahan, maanviljelykseen oli '.houkutellut hänet 
pappisuralle. Samoin kuin hän oli muokannut 
koulupoikia ja. seurakuntalaisia, samoin hän oJi 
myöskin muokannut isiltä perittyä maata. Suot ja 
rämeet olivat kuivina, hietapellot savitettuina, oji- 
tettuina ja salaojitettuina, kuohusavi seoitettuna 
suomudalla, niityt ja pellot tiukkuivat lihavuudesta ; 
kaikki, mitä pontevuus, työ ja taito voivat tehdä 
taistelussa kovaa luontoa, oikullista ilmanal9.a ja 
koleita kivikkoja, soita ja hietikkoja vastaan, sen 
oli kirkkoherra Brandt rehellisesti tehnyt. Sen 
hän tiesi itsekin, eikä mikään maan päällä eikä 
taivaassa häntä ilahuttanut niin kuin hänen hyvin 
hoidetun talonsa kiitteleminen. Vaikka hän olikin 
pappi, niin hän kuumana elokuun päivänä vaaral- 
listen öiden aikoihin kävellessään niityillänsä ja 
nauttiessaan kukoistavan; apilaan imelää tuoksua, 
humaliston maustinhajua ja sitä tuoksua, joka ras- 
kaana, täyteläisenä ja suloisena kuin jalon viinin 
höyry liiteli tattarivainioiden päällä, tavallisimmin 
lausui: „Jos vain Herra pysyy puolueettomana, 
niin kyllä minä elän maanviljelykselläni.^ 

Mutta vaikka kirkkoherra Brandt piti kurissa 
laumansa ja maansa, niin oli sentään jotakin, jota 
hän ei ollut koskaan saanut kukistetuksi: konjakki 
ja Tobias Pullinen. Kuin alkoi lähestyä kello kah- 
deksan aika, nousi hänen sielussaan himo, jonka 
hän kaksi kolmekymmentä vuotta sitte luuli mil- 

Digitized by VjOOQIC 



- 16. ■- 

loin hyvänsä voivansa kukistaa vain tahtonsa pon- 
tevuudella. Kymmenen viisitoista vuotta myöhem- 
min, vaimonsa kuoltua, huomasi hän, että se himo 
ei antanutkaan itseänsä kukistaa, että se oli tullut 
vahvaksi ja vaativaksi. Hän tahtoi järjestellä sitä 
puhelemalla «tavallisesta iltatotista ja yhdestä 
päivällisryypystä". Ei mikään auttanut. Viisi 
vuotta sitte huomasi hän joutuneensa taistelussa 
yhä taa päin. Himo yllätti hänet kuin rehtori 
syypään yliluokkalaisen : „rahjus", sanoi se, otti 
häntä kiinni korvasta ja talutti konjakin luo. Ol- 
tuaan päivällä ankara ja jäykkä tuli hän kello 
kahdeksan suutuksiinsa ja oli äkeissään kaikkiin 
ja itseensäkin, kunnes hän kello yhdeksän jo oli 
voimaton raukka, jolla vain oli yksi asia selvillä: 
että ei kenenkään ihmisen, ei edes vanhan emän- 
nöitsijänkään, joka oli niin monta vuotta ollut 
hänen palveluksessaan, pitänyt näkemän häntä 
siinä alennuksen tilassa. Hän istui siellä yksi- 
nään lukittujen ovien takana, joi konjakkiansa 
ja kauhukseen näki konjakkipullon kauniin kuva- 
leiman kulkevan kiinalaisena väriloistona veristy- 
neiden silmien editse. Keskeltä tuota värien lei- 
kittelyä, joka tanssivan hyttysparven tavalla mil- 
loin liiteli ylös, milloin pois iltatuulen mukaan, 
milloin taas palasi heiluen ja häilyen ylös alas, 
näki hän välistä kalpeat naisen kasvot, joiden sy- 
vistä silmäkuopista tummat silmät pelkäävästi kat- 
selivat häneen. Voi niitä lempeitä, hirmuisia sil- 
miä! Hellittämötön uutteruus, pontevuus ja työ 
olivat kauan pitäneet poissa niitä muistoja ja nä- 
kyjä, sitte oli konjakki ajanut niitä pakoon monta 
vuQtta ja n^t, nyt olivat ne tuossa taas. 

Tobias Pullinen, hänen naapurinsa, oli toinen, 

joka ei taipunut kirkkoherran alammaisuuteen. 
Se oli ehhä pahaksi Tobiaalle itselleen, mutta niin 
se kuitenkin oli. 

Kirkkoherra Brandt astui tampuriinsa, mie- 
lessä luja päätös mahuuttaa ilman mitään keräjiin 
nuori Tobias haukkumisesta ja huolimattomasta 
ajosta maantiellä. Etehisessä oli vastassa vanha 
emännöitsijä ja kertoi kappalaisen Helmin olevan 
sisällä odottamassa kirkkoherraa. Se ei ollut mi- 
kään tervetullut uutinen, sillä Brandtin kappalai- 
nen oli mies ihan toista tekoa. Vanha Rahjus ei 
koskaan voinut vetää yhtä köyttä eikä tasan hä- 
nen kanssansa, tämän, kuten Brandt tavallisesti 
häntä nimitti, Kristuksen kavaljeerin kanssa, sillä 
hän oli hieno ja siisti mies ja sitä paitsi, mikä 
Brandtin mielestä oli vieläkin pahempi, «lahkolai- 
nen", hän kun näet ajatteli itse. Brandt kuiten- 
kin meni kansliaansa, suureen, aution näköiseen, 
tupakan savusta mustuneesen huoneesen; Neljä 
mustaa kaappia, kaikki eri muotoiset ja eri kor- 
kuiset, seisoi toista sivuseinää vasten, yksinkertai- 
nen honkapöytä ikkunan edessä, muutamia tuoleja 
ja tavattoman pitkä nahkasohva hienojen, laihain 
jalkojen päällä, siinä koko kalusto. Ei mitään 
kartiineja, ei yhtään peiliä, ei yhtään taitotekoista 
koristusta, niin että tulijassa ei mikään laimenta- 
nu autiuden vaikuttamaa . kammon tunnetta- Tyy- 
tymättömänä ja ärtyisenä astui kirkkoherra Brandt 
huoneesen ja sai töin tuskin hillityksi mieltänsä, 
jota ponnistusta sentään helpotti se varma tieto, 
että kappalainen Helm oli jo seuraavana päivänä 
lähtevä pois pitäjästä ja nykyisestä virastaan. 

Terve tuloa, terve tuloa, mutisi hän epäsel- 
västi. No veli, lisäsi hän sitte, nyt olet päättänyt 

rippikoulun tässä pitäjässä, no, millaisiksi olet 
"huomannut rippikoululapsesi ? 

Pehmoisella, miellyttävällä äänellä vastasi 
Helm kirkkoherran kysymykseen luonnollisella 
kielellä, jossa ei ollut mitään mehukkaita, raama- 
tusta lainattuja ja jokapäiväisen elämän toimiin 
sovitettuja lauseita eikä sanoja: 

Kuten, setä, tiedätte, ovat mielipiteemme 
tästä .asiasta perin erilaiset. Kuin minä nyt luul- 
tavasti viimeistä kertaa puhun tästä |eidän kans- 
sanne, niin täytyy minun sanoa, että ainoastaan 
vähäisessä osassa lapsista on herännyt syvempää 
käsitystä meidän uskonoppimme perustotuuksista. 
Kun täällä on* niin mainio kansakoulu, ovat nämä 
rippikoululapset muodollisesti paremmin valmistu- 
neita, kuin minä missään muualla olen tavannut, 
mutta ehkä myöskin sen kansakoulun tähden on 
tieto eli ulkonainen taito hidastuttanut heidän 
sisällistä kehitystänsä. 

Tieto on voima, vastasi kirkkoherra lyhyesti 
ja jyrkästi. 

Niin kyllä, vastasi Helm, mutta se ei kuulu 
tähän. Minä tahdoin vain sanoa, että uusi synty- 
minen, sydämmen kääntyminen, joka yksin oikeut- 
taa nauttimaan pyhää ehtoollista, näyttää tapah- 
tuneen vain ani harvoissa rippikoululapsissa, ja 
minä olen onnellinen, että te, setä, päästätte ne 
nuoret enkä minä. Tämä on ensimmäinen rippi- 
koulu, kuin olen pitänyt, ja minun täytyy tunnus- 
taa, että se olisi minulle sielun kilvoittelu, ankara 
sisällinen taistelu, jota minä en pakene, jos se 
pannaan minun kannettavakseni, mutta minä kiitän 
Jumalaa, joka ei vielä ole pannut sitä minulle ; 
ehkä minä vast' edes varmemmasti ja siis levoUi- 

sommin hoidan tätä tointani, josta on suuri edes- 
vastaus. 

Nyt toi emännöitsijä totivettä, konjakkia ja 
sokuria. Kirkkoherra, vanha ja virkaansa tottunut, 
hymyili vain pilkallisesti, mutta ei vastannut mi- 
tään kappalaisen puheesen. 

Tahdotko totia? kysyi hän. Samaa oli hän 
kysynyt jo ennenkin joka ilta niin kauan, kuin 
oli tätä kappalaistansa tavannut eli lähes neljä kuu- 
kautta. Ja l\^n oli aina saanut saman vastauksen: 
Kiitoksia, setä, minä en nauti väkeviä 
juomia. 

Sinä olet yhä kuin hihhulit; etkö muista, mi- 
ten kävi häissä Kaanaassa? Mutta palataksemme 
aineesemme, sanoi kirkoherra tehdessään totia, 
siis sinä luulet, että ainoastaan harvat ovat sei* 
laisessa sielun tilassa, kuin sinä vaadit voidaksesi 
heitä hyväksyä. 

Niin. 

Kuten jo itse sanoit*, ovat meidän mieli- , 
piteemme tästä asiasta perin erilaiset. Ihmisen 
sielun elämä on salattu, se on seitsemällä sine- 
tillä lukittu kirja, et sinä enkä minä voi sitä 
tuomita — kirkkoherra juoda kulautti lasista 
— ainoastaan autuuden ehtojen tietoa ja taitoa 
me voimme arvostella, vaan mikä menee sen 
ylitse, ei öle ihmisen vallassa. Muuten se nuo- 
rison tunnetulva, jota enimmät hihhulipapit osaa- 
vat saada aikaan oppilaissansa — kirkkoherra 
rykäsi paljon sanovasti — yhtä helposti herää, 
kuin nopeasti haihtuukin, ja se on vaarallinen, 
jopa ihan epäsiveellinenkin. 

Kirkkoherra puhuessaan astuskeli hitaasti 
edes takaisin pitkin lattiaa, joi totilasinsa lop- 

puun .ja teki uutta. No hyvä, veli, kutka sinusta 
ovat ne valitut lampaat, jotka otat oikealle puo- 
lellesi? 

Helm punastui vähän vertauksesta^ joka hä- 
nestä tuntui Jumalan pilkalta ; hän luetteli muuta- 
mia rippikoululapsia. 

No, entä vuohet? 

Taaskin punastui Helm ja luetteli koko jou- 
kon nimiä. 

Mutta jos otat taidon mittakepiksi, kutka sil- 
loin seisovat vasemmalla puolellasi? 

Taas luetteli Helm muutamia. 

Hyvä, pane vuohien joukkoon lisäksi vielä 
nuori Tobias Pullinen. 

Tobias, vastasi Helm, hän on pään puolesta 
lahjakkain, eikä ainoastaan pään puolesta, hänellä 
on myöskin pohjaltaan lämmin ja, kuten maailma 
sanoo, hyvä sydän, mutta hän on lellitelty ja yl- 
peä. Hän osaa biblian-historiansa ja katkismuk- 
sensa kannesta kanteen. Jos tieto on koskaan 
oikeuttanut sen kalliin armon-välikappaleen käyt- 
tämiseen, josta nyt on puhe, niin hänellä on sii- 
hen varma oikeus. 

Siirrä sinne Tobias Pullinen, sanoi Brandt 
nyt jo hyvin suutuksissaan, se on paatunut poika . 
Mitä sinä olet kylvänyt, on hänessä joutunut ki- 
vistöön. Ylpeys ja talonpoikaiskopeus ovat hänessä 
paisuksissa, häntä täytyy masentaa. Ja kaikki 
kirkkoherran rehtorikiihkot joutuivat kuohuksiin 
muistellessa rekeä, hevosta ja kaluja. Toti teki 
myöskin tehtäväänsä ja yhä kiukustuneempana 
lateli hän kovia sanoja Tobiaasta ja hänen isäs- 
tään, siitä vanhasta juttupukarista ja riitasanka- 
rista. 

Minä en voi, vastasi Helm, tehkää se ^itse, 
tutkikaa itse lapsia, arvostelkaa, minkä verran 
minä olen työtä tehnyt ja minkä verran armoa 
Herra- on antanut tulla minun vähäiselle työlleni; 
käyttäkää mitä mittakeppiä hyvänsä, minä pesen 
käteni." Jos ainoastaan tietoa arvostellaan, silloin 
on Pullinen ensimmäinen, ja tietoahan te olette 
puolustaneet. Muuten on teillä ja vanhalla Pulli- 
sella, kuten minulle on kerrottu, asioita keskei- 
sinä kihlakunnan- ja hovioikeudessa. Pelkäänpä 
seurakuntalaisten katsovan kostoksi, jos Tobias 
hyljätään ja muita hyväksytään, ja se saa aikaan 
suuttumusta, ehkä valituksiakin. 

Niinpä valittakoot, sanoi kirkkoherra äkeis- 
sään, minä pysyn sanoissani. Enkö minä ihan 
äskettäin tavannut sitä poikaa maantiellä kiroile- 
massa ja haukkumassa kuin oikea hevoshuijari ja 
maantie veijari ihan kuin isänsäkin. Eikö hän 
sanonut minua «kirotuksi vetelykseksi", rikkonut 
hevoskalujani, turmellut hevostani, särkenyt reke- 
äni ja ja . . . 

Siispä, setä, kuitenkin arvostelette häntä sie- 
luntilansa, mielenlaatunsa mukaan. 

Minä teen niin, sanoi kirkkoherra, nyt vuo- 
rostaan hän vähän punastuen, minä teen niin 
tämän kerran, minulla on omat syyni ja minä 
vastaan^ niistä. 

Buoka jäähtyy, sanoi nyt kirkkoherran emän- 
nöitsijä, vanhan puolinen vaimo, silmissä kova ja 
ankara katse. 

Tahdotko syödä illallista minun kanssani? 

En, tiedättehän, setä, miten meillä on ko- 
tona, kaikki jo kokoon pantuna, ehkä jo huomen- 
na lähdemme Viipuriin. Vaimoni tulisi levötto- 

maksi, jos nyt viipyisin poissa. Minä saan sen 
tähden vielä viimeisen kerran kiittää ja sanoa 
hyvästi. 

No hyvästi, hyvästi sitte, kiitos itsellesi» 
Ja herrat erosivat, kylmäkiskoisesti kättä antaen^ 
ilman mitään «älä unhota". 

Oli ensimmäinen kova katovuosi, kuin Suomi 
sai viisikymmen-luvun koskipaikoilla kärsiä. Pitkä, 
säälittävä ihmisjono virtasi pohjoisesta päin. Köy- 
hiä tuli kuin varpusia talvella, viluissaan ja nälis- 
sään kuin susi salolla. Silmät kuopallaan ja kas- 
vot kalpeina tulivat ihmiset .etelään päin sitä suu- 
remmin joukoin, mitä etelämmäksi ehtivät. Kuin 
nämä pohjoisen, idän ja lännen nälkäiset matka- 
laiset saapuivat isänmaansa portille, Viipuriin, 
menossa suureen leipämaahan. Venäjälle, silloin 
heitä oli paljo kuin Egyptin heinäsirkkoja. Ja 
vanha kaupunki avasi porttinsa selki seljalleen ; joka 
talossa, sekä rikkaan tukkukauppiaan että köy- 
himmän porvarin tykönä oli yksi tai useampiakin 
syömässä armeliaisuuden katkeria paloja. Eräänä 
päivänä tuli koulun rehtorin kyökkiin vaimo, kan- 
taen kolme- tai viisivuotista lasta käsivarrellaan. 

Mistä sinä olet? kysyi rehtorin rouva. 

Pohjanmaalta. 

Mikä on nimesi? 

Anni. 

Missä on miehesi? 

Hän jäi jäljelle vai lieneekö mennyt edelle, 
en tiedä. Oli kylmä talvipäivä kolme viikkoa sitte, 

tuli tuisku ja myrsky pohjatuulella. Me astuim- 
me järven jäätä, mieheni edeltä, minä lapsen kanssa 
perästä; jompikumpi meistä eksyi talvimyrskyssä. 
Minä astuin, astuin koko päivän, ja yön tullen 
saavuin mökkiin. Armeliaat ihmiset hoitelivat 
meitä. Siitä asti en ole nähnyt miestäni. Nyt 
en tiedä, elääkö hän vielä vai onko jo kuollut. 

Vaimo puhui levollisesti niin kuin sellainen, 
joka on lakannut jo toivomasta; hänen kyyneli- 
ensä lähde oli kuivanut. Kuoleman koura oli pai- 
nanut merkkinsä Häneen. 

Rehtorin rouva käski antaa lämmintä keittoa 
vaimolle. Hän ainoastaan maistoi sitä, ruoka häntä 
oksetti. Lämmiteltyään itseänsä ja pikku tyttö- 
änsä, saatuaan tavallisen antimen läksi hän kiit- 
täen ja Jumalan siunausta toivottaen jälleen ulos. 
Tuskin ehdittyään pihalle vaipui hän lapsineen ki- 
nokseen. Kuin ihmisiä riensi häntä auttamaan, 
oli hän jo kuollut. Samassa talossa asui venäläi- 
nen pappi, köyhä tämän maailman tavaroista, vaan 
rikas armeliaisuudesta. Hän. ja hänen vaimonsa 
ottivat lapsen hoitoonsa. Ei kukaan tiennyt, mistä 
lapsi oli. Oliko hän kastettu? Mikä hänen ni- 
mensä oli? Kuinka vanha hän oli? Ei mitään 
paperia ollut äiti vainajalla, joka olisi ilmaissut, 
mistä ja kuka hän oli. Ja pappi otti tyttöä kä- 
destä ja meni hänen ja vaimonsa kanssa kirkkoon, 
kutsui lukkarin, kellonsoittajan ja tuohusten myö- 
jän kummeiksi; lapsi sai astua suureen kasteam- 
meesen, pappi piti kiinni hänen suutansa ja ne- 
näänsä ja painoi häntä kolme kertaa kasteveden 
pinnan alle, ja kuin hän nousi ylös, oli hänen ni- 
mensä Helena Ivanovna jg, hän oli oikeauskoinen 
,,pravaslava". 

Pienokainen, siinnyt kurjuudessa ja syntynyt 
köyhyydessä, kasvoi kauniiksi, vaan raskas- ja 
synkkämieliseksi lapseksi. Harvoin näkyi hänen 
suunsa vetäytyvän hymyyn, ja jo lapsena osoitti 
hän ominaisuuksia, jotka oikeastaan kuuluvat vau- 
rastunempaan ikään. Muun^ muassa oli hän erit- 
täin säästäväinen. Kuin$ Leena, joksi tyttöä sanot- 
tiin, kasvoi nuoruuden ikään, tuli hänestä hoikka, 
mustasilmä tyttö, ja kuin hän rupesi rakentamaan 
avioliittoa, valitsi hän miehekseen iloisimman, suk- 
kelasanaisimman ja veitikkamaisimman velikullan, 
kuin hänen vertaistensa joukosta oli saatavana 
vanhassa kauppakaupungissa, ja se oli Tobias 
Pullinen. 

Tobias palveli siihen aikaan linnan päälli- 
köllä. Hänen pyöreä, punainen ja valkoinen muo- 
tonsa, hänen siniset, iloiset ja veitikkaimaiset sil- 
mänsä, hänen leikinlaskunsa, laulunsa, hullunku- 
riset puheenpartensa ja iloiset arvoituksensa sekä 
lihavat, pehmoiset] lihakset suun ympärillä, jotka, 
kuin hän vähänkin nauroi, tekivät muodon niin 
hyvänluontoisen ja hupaisen näköiseksi, kaikki se 
oli lumonnut Helenan. Kuin Tobiaalla sitä paitsi 
oli yllä vähävenäläinen, pitkä kauhtana, punainen 
vyö vatsan kohdalla, litteä kuskinhattu päässä ja 
suuri joukko riikinkukon höyheniä törröttämässä 
sen päälaella, niin se kaikki kokonaan voitti pikku 
Leenan, ja siitä tuli häät kaksine vihkimisineen 
ja kaikkine juhlallisuuksineen ja taikuuksineen, 
kuin venäläiset ja suomalaiset kansantavat sellai- 
sissa juhlatiloissa käyttävät. Kohta häiden jälkeen 
— Leena oli silloin vasta 17 vuoden ijässä — peri 
Tobias ihan äkkiarvaamatta pienen tilan Tervo- 
lasta ja muutti sinne. Kuin tila oli pieni, aino- 

astaan neljän tynnyrin kylvö, avasi hän maakaupan. 
Se menestyi hyvin, hän kun oli siihen aikaan ai- 
noa kaupan harjoittaja koko. pitäjässä. Muuta- 
missa vuosissa pääsi hän varjakkaaksi mieheksi, 
josta suurin kiitos tuli Leenan säästäväisyydelle 
tai ahneudelle, kuten naapurit sanoivat. Jos To- 
bias olisi hoitanut puotiansa ja pientä maanvilje- 
lystänsä kunnollisesti, olisi hän epäilemättä ollut 
oikein rikaskin, mutta hän oli joutunut erään kiih- 
kon valtaan, jota kyllä käy käsittää vanhassa kus- 
kissa. Hän oli hevoskauppias. Hän, osti, möi ja 
huijasi hevosia, oli kaikissa kilpa-ajoissa Kuo- 
piossa, Viipurissa, Hämeenlinnassa, jopa Vaasas- > 
sakin. Jokainen urheilija koko maassa tunsi iloi- 
sen hevoskauppiaan Tobias Pullisen, ja monta 
sukkelaa kujetta kerrottiin hänestä, miten hän osti 
huokeasta ja möi kalliista sekä petteli venäläisiä 
hevoskauppiaita ja suomalaisia urheilijoita. Niin 
ihan eheä hänen hyvä nimensä ja maineensa ei 
ollut, vaikka kukaan ei juuri tiennyt mitään erit- 
täin pahaakaan rikosta, mutta maljojen ja konja- 
kin ääressä vilkkaan kilpa-ajon jälkeen ei pidetty 
niin tarkkaa lukua, ja kuin Tobias itse, milloin 
joku viittasi sinne päin, ei ollut- lainkaan arka- 
luontoinen, niin sai kaikki mennä kaupalleen. 

Näin ollen jätti hän kotinsa ja talonsa kaik- 
kineen oman onnensa nojaan, ja onnipa oli, että 
hänen vaimonsa kovin kourin piti kiinni vaivalla 
ansaituista markoista eikä oikeastaan koskaan il- 
maissut Tobiaalle, minkä verran hän oli pannut 
talteen arkun pohjalle. 

Siellä istui Helena eli Leena, kuten häntä 
sanottiin, eräänä maanantaima aamupäivällä puoti- 
kammarissaan tuvan ja puodin välillä. Pieni huo- 

ne se oli, täpö täynnä tavaraa: suuri joukko vesi- 
rinkelejä (barashki), yksi säkki kahvia ja yksi laa- 
tikko, teetä, jotka arat tavarat olivat imeneet 
itseensä hajua ja makua Kurkijoen piiskoista, ve- 
näläisistä hevoskaluista, valkoisista saappaista ja 
muista juhtinahalta hajuavista tavaroista. Vaikka 
Leena oli tullut lihavammaksi ja pulleammaksi 
kuin ennen, olkapäiltään ja rinnoiltaan pyöreäm- 
mäksi, hänen mielensä ei siltä ollut tullut keve- 
ämmäksi, pikemmin päin vastoin: hän oli epäta- 
sainen ja levoton. Hän sitä paitsi kärsi kiusallista 
yksinäisyyden ikävää. Mies poissa, poika melkein 
täys 'kasvuinen, kasvanut pois hänen hoidostaan 
vaikka ei siltä hänen ajatuksistaan. Vaikka hän^ 
hyvin lämpimästi rakastikin poikaansa, niin hän 
kuitenkin tunsi hänelle siipien jo siksi kasvaneen, 
että hän kohta kyllä oli kyllin voimakas lentä- 
mään ulos maailmaan. Yhtään tytärtä ei ollut 
eikä ketään sukulaisia Vaimolleen seuraksi oli 
kyllä Tobias ottanut taloon sisarensa tyttären 
Annin, reippaan ja kauniin tytön, mutta Leena 
ei niin piaji kiintynytkään uusiin henkilöihin. 
Monta vuotta kului ennen kuin hän oppi katso- 
maan tyttöä sukuun kuuluvaksi. Mutta olipa hä- 
nellä muunkin kuin vain sukulaisten ja seuran 
puutetta, sillä hänellä, kun oli kasvatettu Venäjän 
uskoon, ei ollut pappia eikä kirkkoa likimailla. 
„Sinun Jumalasi" ja „meidän Jumalamme", kuten 
tavallisessa puheessa sanottiin ja vielä tavallisem- 
min Suomen ja Venäjän Jumala, olivat kumpikin 
saaneet sijaa hänen sydämmessänsä. Hän ei voi- 
nut uskonlauseiden ja jumalanpalvelus -menojen 
eikä inhimillisten lisien takaa nähdä ainoaa, ijan- 
kalkkista Jumalaa; hänen sydämm*ensä oli runnel- 

tunut äärettömässä ja hyödyttömässä taistelussa 
ja pelossa. Säästäväisyys ja työnkiihko johtivat 
hänet huomaamattansa alamäen rintaan, joka oli 
nimeltä rahan hankinta. Kuin kaikki muu petti 
taikka oli mahdoton arvata ja mahdoton selittää, 
kuin kaikki uskon ja uskottomuuden tutkistelut 
näyttivät hänestä hetteeltä, johon hän sitä syvem- 
mälle vaipui, mitä kovemmin ponnisteli vastaan, 
silloinkin oli olemassa yksi, joka oh todellinen ja 
selvä, ja se oli hopeamarkka. Sillä oli , lumoava 
loiste, siinä oli heleä ääni sekä kotona että ulkona 
maailmassa. Kokoomishimo oli hänessä tuollainen 
.syvään juurtunut kiihko, jota ei mitkään rukouk- 
set, ei mikään katumus eikä. parannus voinut kos- . 
kaan karkoittaa. 

Leena istui, kuten edellä mainittiin, puoti- 
kammarissaan maanantaina aamupäivällä, Marian 
ilmestyspäivän aattona. Työ oli jo melkein lope- 
tettu. Leena mietiskeli kauppaliikkeen trlaa. Ku- 
ten useimmilla maakauppiaillamme, salli Leena 
Pullisenkin harjan tunut muisti, jota mitkään hyö- 
dyttömät ja tarpeettomat koulutiedot eivät haitan- 
neet, hänen ilman mitään kirjoja saada tuota pikaa 
selon asiain tilasta. Hän muisti kaikki ostohin- 
nat pennilleen, muisti päivät, milloin mikin tavara 
oli tuotu, ja osasi ihan paikoilleen sanoa, minkä 
verran hän oli voittanut siloista, kulkusista, nuo- 
rasta ja tupakasta. • Ei mitään kassakirjaa, ei muis- 
tikirjaa eikä päiväkirjaa tarvittu, kaikki oli kuin 
vaskeen piirettynä tuohon suunnattomaan muistiin, 
joka usein hämmästyttää ja kummastuttaa tuoma- 
ria ja pappia maalla. Kuin liikkeen tarkastus päät- 
tyi, muuttui Leenan pyöreä muoto tyytyväisen 
näköiseksi; hän oli hyvillään voitosta. Palveltuaan 

täten mammonaansa otti hän vanhan suomalaisen 
virsikirjansa ja luki hyvin hartaasti puoliääneen 
erään noista vanhoista suomalaisista virsistä, jois- 
sa on pahimpia kielivirheitä vääräin vertausten, 
ajatuksettoman sekamelskan ja rumain sanojen 
kanssa sekaisin. Saatuaan virren loppuun meni 
Leena tupaan etsimään kälynsä tytärtä Annia, 
apulaistansa taloustoimissa. Sauri tupa oli tyhjä 
ja siistitty pyhäksi. Ainoastaan kissa istui siellä, 
pesi silmiänsä ja ennusti vieraita, ja Musti uunin 
vieressä uneksi metsästysaikojen iloja. Uunin 
päältä näkyi kaksi suurta raudoitettua saappaan 
kantaa ja pohjaa. Matti Viskari se siellä ylhäällä 
maaten piti pyhää. 

Matti, oletko nähnyt Annia? kysyi Leena. 
Missä on Anni, ja Tobias sitte? Minä mielelläni 
lukisin heille postillasta. 

Kussa kipu, siinä käsi, siinä silmä, kussa 
armas, vastasi Matti. 

«Onko tuo mikään vastaus!" 

Kun on oikein kylmä, lentää pyy välistä 
' lääväänkin. 

Niin niin, hyvä Matti, se on totta. Minun 
olisi pitänyt arvata tämä ennen, kuin otin Annin 
taloon. Onko siinä nyt vaimo Tobiaalle, joka ei 
ole vielä päässyt ripillekään, ja tyttö köyhä kuin 
kirkonhiiri ! 

Ei haittaa, emäntä. Köyhästä naimaan, po- 
hatasta hevosen ostoon. Kust' on mieli muuttu- 
nunna, sieltä hoiva huolittava. Kaikkea katua 
saapi, vaan ei nuorra naimistansa, ja tarves on 
talossa vaimo, vaikka vettä keittäkähän. 

Voi niitä lapsia, niifä lapsia. 

Niin, se on kyllä totta. Huoli linnun pojis- 
tansa, vaiva vaimon lapsistansa. 

Minun pitää tehdä loppu tästä, jos vain sai- 
sin puhella mieheni kanssa ja kysyä, mitä hän 
arvelee asiasta. 

Kun Matti nyt ainoastaan mölähtämällä ilmasi 
kyllä kuullensa emännän sanat, mutta ei katsonut 
saattavansa enää mitään lisätä, läksi Leena kar- 
jottaan etsimään Annia. ^ 

Tuskin ehti Leena poistua, kuin ovi aukesi 
ja sisään astui varovasti kyynärän korkuisen kyn- 
nyksen yli vanha jäykkäsääri mies, yllä musta, 
pitkä nuttu, päässä nahkalakki, joka, kuten mies 
itsekin, näytti vähän herrasluokkaan kuuluvalta. 
Se oli lukkari Jäppinen. Hänen käytöksessään 
oli vähän ahdistusta ja arkuutta. Häntä oli mon- 
ta Herran vuotta komentanut kirkkoherra, joka ei 
voinut sietää hänen herrasmaisuuttansa. Lukkari 
oli siitä kasvatuksesta saanut ihan omituisen käy- 
töksen, jossa näkyi sekaisin pelkoa ja teeskennel- 
tyä varmuutta. Hän oli kyllä vanha tuttu talossa, 
mutta, koska hänen luonteessaan ei ollut itsenäi- 
syyttä, uskalsi hän kirkkoherralta ainoastaan salaa 
hiipien käydä Pullisessa. Nähtyään tuvan tyh- 
jäksi kysyi hän puoli ääneen: 

Onko siellä ketään uunilla? 

Hyvää teke^ lämmin vanhoille luille, vastasi 
Matti Viskari. 

Sinua minä juuri etsin. Tule alas, tietäjä 
Matti, minulla on jotakin ilmoitettavaa sinulle, 
jotain hyvin tärkeää. 

Ukko laskeutui varovasti alas porraspuuta 
myöten, jona oli kaksituumainen lankku ja siinä 
sydämmen muotoisia reikiä läpi sahattuina. 

Digitized by LjOOQ IC 



~ 30 — 

No, mitä nytj? sanoi hän, pudistaen lukkarin 
kättä ja pistäen sitte nuuskaa nenäänsä. 

Niin, kas se on siten, että — niin, kurja- 
maista se on, että mitään sellaista voi tapahtua, 
mutta niin se on — että meidän kirkkoherra — 
niin, mitäpä siitä maksaa suuttua. — 

No, puhu suusi puhtaaksi, lukkari! sanoi 
Matti, viisailla silmillään tarkkaan tähystellen 
kirkon palvelijaa. Puhu vain suoraan. Me emme 
odota mitään hyvää siltä taholta. 

Niin, suoraan sanoen, kirkkoherra Brandt ei 
aio päästää Tobiasta ripille. 

No, mitä lempoa sitte! 

Hän sanoo nuoren Tobiaan viime lauantaina 
kiroilleen ja pauhanneen ja näyttäneen pahaa sy- 
däntänsä ihan kirkkoherralle itselleen. Tahdotko 
nuuskaa, Matti? 

Matti veti nuuskaa hitaasti pahkuraiseen ja 
kulmikkaasen nenäänsä ja kiroili niin, että lukkari 
vanhus, muistaen virka- asemansa, katsoi' olevansa 
velvollinen ojentamaan häntä. 

Ole vaiti, lukkari, sanoi Matti jyrkästi. Mitä 
nyt on tehtävä? Anna nyt hyvä neuvo, tämä on 
sinun asiasi, tässä pitää sinun osata neuvoa. Ja 
Matti kynsi korvansa taustaa. 

Lukkari ei ollut millänsäkään ukon pauhaa- 
misesta, sanoi vain: Ei ole muuta kuin yksi keino. 
Tobias tänä päivänä menköön kappalaisen Helmin 
luo, kuuletko, tänä iltana vielä, sillä kappalainen 
lähtee pois huomeisaamuna aikaisin, paha kyllä. 
Jos hän rupee puolustamaan teidän Tobiastanne^ 
niin se ehkä auttaa, sillä näetkös, minä olen huo- 
mannut, että kirkkoherra ikään kuin vähän pel- 

kää häntä, vaikka muuten ei näytä pelkäävän itse 
paholaistakaan. 

Kiitoksia, lukkari, minä kyllä kerron . nuo- 
relle Tobiaalle, mitä sinä olet sanonut, ja täällä 
tehdään mitä suinkin voidaan. Hyvästi nyt. Minä 
pidän pyhää tänään, näetkös. Ja Matti kiipesi 
jälleen ylös uunille, paneutui syrjäUeen ja oli jo 
suloisen unen helmoissa, kuin Lee^na lasten kanssa 
ehti takaisin tupaan. Leena vei kammariinsa nuo- 
ret ja kohta kuului sieltä yksitoikkoista, juhlallista, 
puoleksi laulavaa ääntä, joka on niin tavallinen 
kansassa, kuin se lukee hengellisiä kirjoja. 

Alkoi hämärtää. Lyhyt talvipäivä tuskin ehti 
sammua, niin kuu jo levitti kylmää valoansa val- 
koisille kinoksille ja mustille tuville. Kuin kuun valo 
hiipi ikkunasta tupaan, ryömi Matti makuultaan 
uunin laidalle, laskeutui varovasti maahan ja kävi 
piippu suussa istumaan uunin viereen. 

Hänen siinä istuessaan ja katsellessaan, mi- 
tenkä kuunvaloinen ikkunan kuva hitaasti siirtyi 
pitkin lattian rakoa, tuli Anni tupaan, otti lampun 
hyllyltä ovensuu-seinältä ja sytytti sen. Anni oli 
yhdeksäntoista ikäinen tyttö, ei erittäin kaunis, 
vaan muuten muodoltaan hyvin miellyttävä. Hänen 
silmäyksessään, kuin hän hyväntahtoisesti katsoi 
kehen hyvänsä, oli syvällisyyttä ja lämpöä,, jota 
harvoin tavataan vaaleissa sinisilmissä. Hitaasti, 
vaan varmasti, teeskentelemättömällä, luonnolli- 
sella suloudella, jota on jokaisessa nuoressa ja 
terveessä ruumiissa, teki hän askareitansa, puhal- 
teli hiillosta, pani laulaa hyräillen enemmän puita 
uuniin ja läksi jälleen ulos. 

Lamppu valasi kirkkaasti suuren tuvan mus- 
tuneita seiniä, pitkiä penkkejä ja valkoista pöytää. 
Orsilla riippui pitkissä vartaissa reikäleipiä, niiden 

päällä oli tarvepuita kuivamassa sekä pari nurin 
käännettyä, äskettäin nyljettyä vasikannahkaa, 
joiden hännät heiluivat ilman vedossa; muutamia 
paria suksia sekä oljista, helmistä ja kirjavista 
tilkuista tehty leikkikalu, kruunu nimeltään, jol- 
lainen usein jouluna ripustetaan kattoon koristuk- 
seksi. Lyhyesti sanoen: talon varasto kaikkea, 
joka lähinnä tarvitsi emännän katsomista ja tuvan 
lä;npöä, oli kasattu ylös orsille. Nurkassa, mustu- 
neessa hirressä riippui myöskin uusi petroleumi- 
lamppu. 

Vanha Matti katsoi itsekseen ihmetellen valon 
lähdettä. Hän mietiskeli mielessään suurta mul- 
listusta, jonka sellainen . pieni kalu kuin lamppu 
oli saanut aikaan. Matti oli vanha, kokenut mies, 
joka oli nähnyt paljon maailmassa. Hän oli kuten 
enimmät paremmista talollisistamme monipuolinen 
ja tietorikas mies. Hän tiesi, mihin kaski oli 
kaadettava, hän tiesi, milloin se oli poltettava, 
kynnettävä, kylvettävä ja korjattava. Eikä hän 
sitä ainoastaan tiennyt, vaan hän osasi tehdäkin 
sen omin käsin. Hän tiesi, missä maassa ruis, 
vehnä, tattari, herneet paraiten menestyivätt ja mitä 
ne tarvitsivat viihtyäkseen. Hän osasi nikkaroida 
pyttyjä, tynnyrejä, korvoja, rekiä ja keveitä kär- 
ryjä. Jos siksi tuli, osasi hän kengittää hevosenkin 
yhtä hyvin, kuin hoitaa veneensä, kutoa nuottaa, 
verkkoja, rysiä ja laittaa katiskoita, mertoja. Hän 
oli suuri metsämies, joka syksyin keväin tappoi 
teyrejä, metsoja ja sorsia joukottain. Hän tunsi 
kukat, sienet, puut ja tiesi mihin niitä voitiin 
käyttää. Hänen ryppyiset, muhkuraiset, ruskettu- 
neet kätensä osasivat tehdä melkein mitä hyvänsä, 
ja sittekin hän kuusikymmen-vuotisen, toimeliaan 

3 

elämään jälkeen oli vain loinen. Hän oli kuullut 
kerrottavan suuresta maasta kaukana lännessä päin^. 
jossa osattiin pitää paremmassa arvossa, mitä hyvä, 
terve järki ja vahvat kSldet voivat saada aikaan. 
Mutta hän sekä oli liian vanha että siksi kirjan 
taitamaton ottamaan sanomalehdistä ja kirjoista 
tarkkaa selkoa siitä asiasta, joten niin kauas lähtö- 
oli jäänyt tekemättä. Niinpä hän nyt oli loisena^ 
Loena Pullisen kaikki kaikissa ja neuvonantaja^ 
isä Tobiaan kuljeksiessa matkoillansa. 

Mutta Matti Viskari osasi paljon enemmän* 
kia, kuin tässä on lueteltu, enemmän kuin hänen 
kaltaisensa yleenaä. Häntä ei suotta sanottu tietä- 
jaksi. Hän paranteli hevosia ja ihmisiä voiteilla, 
ja kuin ne eivät auttaneet, runoilla ja loitsuilla^ 
joita hän oli oppinut äidiltään, koko kihlakunnassa, 
laajalti kuuluisalta runojen laulajalta. 

Mitä hän uskoi? Kuten enimmät talonpojat,, 
jotka eivät ole minkään erityisen ajatussuunnan, 
vallassa jonkin lahkon tai eläväuskoisen valtion 
papin johdolla, oli hän sallimuksen palvelija. „Se- 
on sallittu" oli hänen suuri uskon- ja vapahdus- 
kaavansa. Se antoi hänelle horjumattoman tyy- 
neyden kaikissa elämän vaiheissa. 

Siinä hän n3't istui ja pöUytteli keveitä,, 
sinisiä savupilviä ja katseli niiden harmahtavien 
utujen lävitse, ihmetellen ja iloiten lampun valon 
kirkkautta. Hän muisti, mitenkä hän poikana 
ison uunitulen valossa lohkoi ja kiskoi pihkaisia 
männyn pölkäreitä, joita kesällä huolellisesti vali- 
koitiin välttämättömäksi tai vi valoksi: päreiksi. 
Miten päre savusi ja leimusi, sammui ja jälleen 
sytytettiin, miten hiilet putosivat sihisten ja sa- 
vuten alas vesiastiaan. Kolmekymmentä^ viisi- . 

kymmentä kertaa illaasa täytyi sytyttää päre vala- 
semaan äidin kehruuta ja isän veistelyä. Sitte 
muisteli hän rätiseviä talikynttilöitä, hyvin harvi- 
naisia vieraita; ne rätisivät suolaisesta talista ja 
levittivät talin haikua joka kerran, kuin niitä niis- 
tettiin. Kuin päivä sammui lumipilviin jo kello 
kahden aikaan, ei ollut iltapuhteeksi muuta kuin 
vähä kylän juoruja ja välttämättömimpiä käsitöitä. 
Hänellä sitä paitsi oli äidin suuri varasto loitsu- 
runoja, jotka hän oppi jo lapsena ja sitte unta, 
tuota pitkää talvityötä, jonka valon puute oli teh- 
nyt välttämättömäksi. Mutta nyt! Ja Matti ajatteli < 
sitä nousevaa nuorisoa, joka nyt sai lukea ja opis- 
kella iltapuhteina. Hoh hoo, huokasi hän, kuuden- 
kymmenen vuoden perästä kyllä Tervolan kylä 
on taas toisen näköinen. 

Nyt Matti heräsi unelmistaan. Sisään astui 
nuori Tobias ja hänen ainainen kumppaninsa 
ja vihamiehensä, oikeammin kilpakosijansa Matti 
Reijonen. Missä vain Anni oli ulkotöissä, siellä 
myöskin nämä molemmat nuorukaiset olivat lähellä 
häntä ja toinen toistansa, kateellisesti pitäen toi- 
siaan silmällä. Kilpaveikkojen jäljestä tuli muta- 
mia muitakin sekä nuorempia että vanhempia tyt- 
töjä ja poikia aattoa viettämään. Annikin tuli 
nyt tupaan, seisattui lieden luo ja ryhtyi illallisen 
puuhiin. Muut istuivat ääneti penkeillä, ainoas- 
taan hiljaista puhetta kuului silloin tällöin suu- 
ressa tuvassa, sillä tupakammarissa kuului Leena 
Pullinen veisaavan virttä, eikä nuoriso, varsinkaan 
nuori Tobias ollut ihan varma, eikö ilta ilon ja 
huvin sijasta ehkä päättyisi jollakin peljätyllä 
postillalla. Mutta nyt Anton, joka äskettäin oli 
suorittanut asevelvollisuus-palveluksensa loppuun, 

astui tupaan, nauraen nosti kaksi sormea ohauk- 
selle tervehdykseksi ja lausui kovasti: „ Jumala 
varjelkoon,** Hänet otettiin ilolla vastaan ja nyt 
piti hänen kyllä jo kymmenennen kerran tehdä 
selko kasarmielämästä, päälliköistä, herroista, Vii- 
purin loistosta ja komeudesta sekä palvelustytöistä. 
Hänen havaintojensa tulos oli, että kyllähän muu- 
ten kasarmielämää sietäisi, mutta se siisteys se 
on ihan tappaa ihmiset. Juuri kuin oltiin paraassa 
puheen vauhdissa, tuli Leena virsikirjoineen, ter- 
vehti ääneti ja vakavasti, astui Annin luo ja sanoi 
puoliääneen: keitä nuorille kahvia — paljo sikuria, 
lisäsi hän kuiskaamalla. 

Vai niin, saadaanko kahvia; no, kuulehan 
vain! virkkoi Tobias, ollen kiihkeä torjumaan ehkä 
uhkaavaa virsien lukemista, sillä äiti Leenalla oli 
kuten sanottu virsikirja kädessä; rupeemmeko ar- 
vuuttelemaan? Onko ketään, joka tahtoo lähteä 
Hymylään? 

Sinä, Anton, rupeet arvaamaan, taikka Anni, 
tahdotko? virkkoi hän hidastellen. 

Niin, ruvetkaamme arvuuttamaan, mutta ei 
Annia arvaamaan, hän arvaa kaikki, ei siitä tule 
mitään Hymylään menoa. 

Viskari ukko, teidän pitää kysyä, vaadittiin 
nyt. Niin, ukon pitää kysyä. Sinä Tobias, kun 
olet isäntä, arvaa sinä ensin. 

Olkoon menneeksi, minä arvaan, sanoi To- 
bias, mutta vasta kolmannelta, kuin en arvaa, 
lähden minä Hymylään. 

Kaikki kokoutuivat hyvin innoissaan ukon 
ympäri. Hän istui kumarassa, vasen kyynyspää 
polvella, poltellen ja syljeksien ahkerasti. 

Ukko mietti hetkisen ja lausui sitte arvoi- 
tuksen. 

«Herrain herkku, pappein paras ruoka, ei va- 
dilla kanneta eikä pödälle panna/' 

Kaikki näyttivät miettivän, kunnes joku 
tytöiatä hihitti: minä tiedän; minä myös, sanoi 
kohta "toinen nauraen. 

Minä myös, sanoi nuori Tobias tyynesti, se 
on rintamaito. 

Oikein, pikku Toppi, et sinä olekaan niin 
tyhmä, kuin näytät. No mutta mikäs tämä on: 

„Tulinen mies, tamminen turkki, toran tuot- 
taa tupaan, tappelon talon pihalle." 

Se on viina, viinalekkeri, sanoi Tobias. 

Niin, viina se on; kelvottoman taitava pane- 
maan arvoituksia tuo Matti. 

No mutta, jatkoi Matti, lyöden kovasti pol- 
veensa, mikäs tämä on: 

„Nauraa, nauraa, pitkin seinää ojennaksen." 

Nyt loppui Tobiaan viisaus. 

Kas niin, joko alkaa Topin silmät Hymylään 
päin pyöriä. Saadaanpahan vielä nähdä. Mitähän 
Matti nyt keksii koetellakseen sinun järkeäsi. 

Niin pantiin arvoitus toisensa perästä, ja 
tuota pikaa olikin Tobiaalla jo kolme arvoitusta 
arvaamatta. Hymylään, hyys, hyys Hymylään! 
huusi nyt iloinen nuorisojoukko. 

Nauraen ja hälisten vietiin Tobias tuvan, 
nurkkaan ja puettiin siellä niin huUunkurisesti 
kuin mahdollista. Hatuksi pantin kiulu alas suin^ 
esiliina sidottiin selkään nutuksi, virsut pistettiin 
käsiin kintaiksi, tukaksi ja parraksi soviteltiin 
tappuroita kuontalosta. SiU' aikaa kuin Matti j& 
Anni täten koristelivat Tobiasta, peräytyivät kaikki 

muut toiseen nurkkaan, joka muka oli Hymylä. 
Sotilas Anton lausui nyt seuraavat säkeet, jotka 
muuten aina vaihtelevat puvun mukaan, joka Hy- 
mylään menijällä on yllä: 

Käykää, lapset, katsomaan, 
Mitä Halli haukkuu 
Luppakorva lupsottaa. 
Sitä Halli haukkuu. 
Luppakorva lupsottaa: 
Tuolta tulee Tolvasen repukka; 
Xiulu on hattuna. 
Virsut kintaina. 
Kapusta korjana, 
Hiiri hevosena, 
Koiranhäntä ruoskana, 
JKissa kyytijänä, 
Pysy ei tiellä, soilla rehuiää, • 
Mudassa on yltä päältä. 
Pian, pian ovi kiinni 
Ennen kuin hän tänne ehtii! 

Anton oli panevinaan oven salpaan. Nyt 
Tobias tuli naurettavassa puvussaan, tömisti lat- 
tiaa ja huusi kovasti: avatkaa, hölmöläiset, matka- 
mies on tulossa. Kuin hän sitte kertoi matkansa 
vaikeuksia ja mitä hänellä oli asiaa, avasivat hy- 
myläiset viimein oven. 

Vai niin, sinä tahdot vastausta kolmeen ar- 
voitukseen; no, ovatko ne sitte niin vaikeat, 
annas kuulla. Vaan tiedä, että täällä Hymylässä 
ollaan viisaita, ei maksa vaivaa tulla täältä jouta- 
via kyselemään, muuten ajetaan kerrassaan ulos 
häpeämään. 

Niin, sanoi Tobias, mikä se on, joka: nauraa, 
nauraa, pitkin seinää ojennaksen? 

No mutta, hyvä matkamies, vastaavat hymy- 
Iäiset yhteen suuhun. Sehän on ihan yksinker- 
taisen asia maailmassa; se on seinänrako. Etkö 
näe, miten se nauraa? 

Kyllähän tuon näen, sanoi Tobias nauraen. 
Entä ne toiset arvoitukset? Ja Tobias luetteli ne. 

Nyt hymyläiset ihmeestä löivät kätensä yh- 
teen ja päivittelivät niin suurta tietämättömyyttä. 
He ääneensä julistivat, että Tobias oli tyhmin 
ihminen maan päällä, kun ei osannut vastata niin 
yksinkertaisiin arvoituksiin. Hän on ihan para- 
nematon, sanottiin, ja ulos hänet pitää ajaa. Ja 
Tobias ajettiin aika vauhtia ulos tuvasta. Mene 
kotiisi Tervolaan ja sano, että heidän ei pidä lii- 
aksi vaivata sinun järkeäsi, se on pääsi päällä ja 
irtaallaan siinäkin. 

Nyt kuuluu leikkiin, että kuin vieras on 
ajettu tuvasta, hänen pitää palata tavallisessa 
puvussaan, tuoda terveisiä Hymylästä ja kertoa, 
mitä kaikkea hän on kokenut matkallaan. Kos- 
taakseen hymyläisille pitää hänen hullunkurisesti 
kuvata niiden henkilöiden luonteita, vikoja ja 
omituisuuksia, jotka äsken hymyläisinä pilkkasi- 
vat häntä. 

Kun nuori Tobias oli sukkelasanainen ja 
säälimätön poika, selväjärkinen ja sukkelaälyinen, 
odottivat kaikki suurta huvia hänen kertomuksel- 
taan. Mutta Tobias ei pitänytkään kiirettä takaisin. 
Juoksepas katsomaan, missä nuori isäntä viipyy, 
sanoi joku tytöistä; ja Viskari ukko, missä hän 
sitte on? Anni riensi etsimään heitä. Hän tiesi 
serkkunsa mielenlaadun ja luuli hänen pahastuneen 

pilan . teosta ja poistuneen koko leikistä. Sen 
tähden hän tahtoi houkutella häntä jälleen sisään. 
Turha vaiva, porstua oli tyhjä, pieni tupa samoin, 
ja Anni palasi suureen, lämpöiseen tupaan sumu- 
pilvessä, joka Jiänen edeltään ja jäljestään vyöryi 
sisään. Kädet käärittyinä pummuliseen esiliinaan 
sanoi hän väristen: _ 

Siellä yhä pakastuu ulkona. Merkillistä kui- 
tenkin, ei siellä näkynyt mitään Tobiasta. Mutta 
minusta ikään kuin kuuluu kulkusien helinää, ne 
on meidän kulkuset. Ja hän juoksi ikkunan luo, 
huokui siihen, kunnes sai pienen reiän jäähän 
lasiin asti ja katsoi siitä ulos pitkin lumista 
lakeutta, näkemättä kuitenkaan mitään. Ei siellä 
ketään näy, sanoi hän; no, tulkaa nyt kahville, 
lapset ; pahin sille, joka jää ilman. 

Olkoon hän missä hyvänsä, sanoi Matti Rei- 
jonen iloissaan, että oli päässyt kilpaveljestään 
ainakin vähäksi aikaa. Kylläpähän pian palaa, 
kuin kylmä alkaa puristella. Kas niin, kuka nyt 
rupee arvaamaan? Sinä Anton. Kuka arvuuttaa? 
Sinä Anni. Ja kohta oli taas leikki meneillään. 
Naurua. ja iloa keskeyttivät ainoastaan silloin täl- 
löin korkeimmat sävelet Leena Pullisen veisa- 
tessa virsiä viereisessä huoneessa. Mutta Tobias 
oli poissa eikä ollenkaan palannut. 



Kuin Tobias ajettiin aika vauhtia ulos tu- 
vasta pimeään porstuaan, hän oli vähällä juosta 
suoraa päätä vanhan Matin syliin. 

No, no, ei kiireellä kauas juosta, mutisi van- 
hus, tule nyt tänne pieneen tupaan, minulla on 
tärkeätä sanottavaa sinulle. 

Eihän tuolla niin kiire liene, sanoi Tobias 
iloisena leikistä, minun pitää palata sisään, kuin 
vain saan nämä koristukset pois yltäni. Ja hän 
aluksi viskasi virsut käsistään nurkkaan. Tulehan 
sisään, niin saat kuulla, miten minä löylytän Matti 
Beijosta. Saat kuulla, että hän kyllä saa omansa 
takaisin; minä nyt tunnen olevani oikein sillä 
päällä, tule pois tupaan. Ja innoissaan tempasi 
hän poikki esiliinan nauhan. 

Ei, pikku Toppi, kullakin asialla ,on oma 
aikansa; nyt on leikki lopussa ja tosi alkaa. 

Olethan sinä juhlallinen kuin pappi pyhä- 
aamuna, sanoi Tobias, vähän oudostuen Matin 
vakavaa ääntä. Mitä se nyt sitte on? 

Matti ja Tobias astuivat kyynärän korkuisen 
kynnyksen ylitse pieneen tupaan. Siellä oli pimeä 
kuin säkissä, paitsi juuri uunin edessä, josta hiilistä 
levisi milloin enempi, milloin vähempi veripunaista 
valoa lähimmille esineille, ja tuvan perällä ikku- 
nan edessä, josta sinertävää hämärää, kylmää kuin 
jää, vähän tuli muuten pimeään huoneesen. 

No, kuulehan nyt. 

Provasti Brandt huomenna ei hyväksy sinua 
ripille. Sinä et pääse ollenkaan tänä vuonna. 

Mitä sinä lörpöttelet! sanoi Tobias äkäisesti. 

Minä lörpöttelen, mitä tiedän. Lukkari kävi 
täällä tänään. Ja Matti kertoi nyt nuorukaiselle 
kaikki, mitä lukkari oli sanonut. 

Tobias suuttui niin, että kalpeni; hän tahtoi 
puhua, mutta kieli ei totellut. Niinpä hän purs- 
kahti kovasti itkemään. Nyyhkytysten välillä 
mutisi hän: 

Ja Matti ja Anni. Ja Matti pääsee myöskin 
ja . . . ja provasti, se vanha . . . 

Ei sinun vielä pidä uskoa, että kaikki on 
ihan hukassa. Lukkari neuvoi kuten sanottu sinua 
puhuttelemaan provastia ja kappalaista, rauhoit- 
teli Matti. 

Provastia en koskaan. Minä lähden kappa- 
laisen luo, sen minä teen. Minä ajan heti Hel- 
min luo. 

Ihan niin, kärsi pahaa, toivo parempaa. Minä 
jo valjastin valmiiksi hevosen. Kello on nyt* 
seitsemän paikoilla. Aja sinä heti apupapin luo, 
hän kyllä tekee, mitä voi. Hevonen odottaa 
Riennä vain pois ennen, kuin toiset tulevat sinua 
etsimään. 

Tobias puki tuota pikaa päällysvaatteet yl- 
lensä, juoksi ulos, hyppäsi rekeen, läjäytti hepoa 
ja katosi. 

Kuin Matti ehti porstuaan, oli hän jo poissa. 

Ja Matti meni talliin illastamaan hevosia. 

Suuressa tuvassa kesti leikkiä vielä kotvasen. 
Mutta kuin ei Mattia eikä Tobiasta näkynyt, vaan 
Leenan veisuuta yhä kuului viereisestä huonees- 
ta, alkoivat nuoret toinen toisensa perästä erota 
pois leikistä. Matti Keijonen oli saanut käsiinsä 
harmonikan, tuon julman soittimen, joka karkoit- 
taa viulun niin, kuin viulu on karkoittanut kante- 
leen kaikista näistä seuduista, ja päästeli oven 
suussa palkeestansa suloisimpia pianissimo-ääniä, 
mutta ilman menestystä. Anni ei kuullut koko 
soittoa. Hän ja pari muuta tyttöä olivat pitkässä 
puheessa pukeutumisesta huomenna kirkkoon; he 
väittelivät kiivaasti, mikä sopisi ptikuun, mikä ei. 
Viimein hävisi Matti Keijonen oven suusta ja heti 
läksivät muutkin. Anni väänsi lamppua alemmaksi 
ja sammutti sen, joten tupa tuli pimeäksi, paitsi 

minkä kuun valo ja uunin punottava hiillos sitä 
valasi vat. Hän alkoi riisuutua, kampasi tukkansa 
ja ihmetteli itsekseen koko ajan, missähän Matti 
j[a Tobias olivat. Laitettuaan vuoteensa sänkyyn, 
joka seisoi korkeilla jaloilla tuvan nurkassa, pis* 
täytyi hän ryijyn alle. Nyt tuli Mattikin alus- 
vaatteisillaan pienestä tuvasta ja kiipesi uunille. 

Missä ihmeellä Tobias on? sanoi Anni. Minä 
en ole nähnyt häntä siitä asti, kuin hänet ajettiin 
ulos Hymylästä. 

Matti oli jo nukkunut eikä kuullut enää 
sanaakaan. 

Silloin aukesi kammarin ovi ja Leena astui 
tupaan, yllä topattu hame ja paita 

Oletteko samuttaneet tulen ja panneet pellin 
kiinni? 

Oh en, sanoi Anni, hyppäsi ylös kuin orava, 
kaatoi kauhallisen vettä hiilille, livahti takaisia 
sänkyynsä ja nukkui ajatellessaan, missä ihmeellä 
se Tobias niin kauan viipyi. 



Nuori Tobias oli synkissä mietteissä lähtenyt 
ajamaan pastori Helmin luo. Hänellä oli aina 
lapsuudesta asti ollut kauas pyrkivä mielikuvitus. 
Onnet ja onnettomuudet, ilot ja vastoinkäymiset 
suurenteli hän mielikuvituksessaan semmoisiksi, 
«ttä niillä ei ollut vastaa vai suutta todellisuudessa. 
Sen tähden hän aina ajelehti luonnottomuksien 
välillä, ilo oli hänellä ylellinen ja alakuloisuus, 
milloin se hänet tapasi, teki hänet tosiaan surku- 
teltavaksi ihmiseksi. Nyt tämä oli arveluttava 
tapaus; olihan hänelle suuri vastoinkäyminen, jos 

häntä ei päästetty keväällä ripille. Anni oli häntä 
vanhempi ja olipa jo montakin häntä tähystele- 
mässä; ehtoollispakko rasitti Tobiasta kuin lyijy- 
kuorma. Ja sitä raskaammalta se vielä tuntui, 
kuin hänen täytyi omassatunnossaan myöntää, 
että hän, kuten pastori Helm oli selittänyt, ei ollut 
käyttänyt hyväkseen rippikouluansa. Hän tunsi 
mielessään milloin katkeraa omantunnon vaivaa, 
milloin uhkaa ja suuttumusta. Nyt hänelle johtui 
mieleen kaikki lapsuutensa aikaiset kärsimiset. 
Hän muisti, miten häntä kuuden, seitsemän vuo- 
den ikäisenä äitinsä pitkät aamu- ja iltarukoukset, 
virren veisuut ja saarnat olivat kiduttaneet. Vilk- 
kaalle pojalle oli vaivaksi, sietämättömäksi ran- 
gaistukseksi tuo istuminen kuulemassa raskautetun 
ja etsivän sydämmen kysymyksiä ja huudahduksia, 
jotka eivät tavanneet mitään kaikua hänen sie- 
lunsa pohjalla. Ja tätä uskoa, josta kaikki ne 
kirjat puhuivat, hän ei ollenkaan tarvinnut, sillu 
ken elää vain hetkeksensä, kuten suvenkorento, 
hän ei tarvitse mitään uskoa, ja juuri sellaista 
elämää lapsi elää. Sydämmensä syvyydessä tunsi 
hän inhoa ja vihaa tuota sanaa kohtaan, joka oli 
orjuuttanut hänen lapsuutensa ja joka nyt paina- 
jaisena rasitti hänen nuoruuttansa. Siten hän s€La- 
pui apulaisen pappilaan. Tobias sitoi hevosensa 
kiinni vajaan ja astui levottomana, ahdistuksis- 
saan kyökkiin. Hän seisoi hyvän aikaa, kenen- 
kään juuri huomaamatta ja itse esittämättä asi- 
aansa. Sisäpiika, hienopukuinen ja viehkeilevä 
helsinkiläisneiti, joka huonosti osasi suomea, kysyi 
viimein äreästi, mitä hän tahtoi. 

Puhutella pastoria. 

Pastori ei ole kotona, hän on matkustanut pois* 

Milloin hän palaa? 

Milloinko hän palaa? Ja piika nauroi mahta- 
vasti. Hänkö palaa. Niin hiillu hän' toki ei liene 
koskaan. Hän läksi Helsinkiin ja siellä hän py- 
syy, toivon minä, ainakin niii^ kauan, kuin minä 
palvelen tätä herrasväkeä. 

Siitä odottamattomasta vastauksesta Tobias 
tosiaankin ällistyi. 

Katsohan tuota talonpoikaa, sanoi tyttö hi- 
hittäen, ihanhan hän töllistelee kuin hassu. 

Tobias oli jo väsyksissä levottomuudesta, jota 
oli kärsinyt. Saamansa vastaus ja pilkka lisäksi 
lopetti kerrassaan hänen rohkeutensa ja kärsivälli- 
syytensä. Häpeissään, neuvottomana, suruissaan 
ja katkeralla mielellä pujahti hän ulos ovesta, 
heittäytyi tenhottomasti rekeen ja läksi ajamaan 
hurjaa vauhtia kappalaistalosta kotia kohti. Pääs- 
tyään ensimmäiseen tiehaaraan pysäytti hän; tien- 
viitta osoitti toisella haarallaan Tervolan kylään 
ja toisella suureen pappilaan. Hetkisen hän oli 
epätietoinen, vaan mitenkä olikaan, niin hän käänsi 
hevosen pappilan tielle. Hänen alakuloisuutensa 
oli alkanut paisua salaiseksi, kuohuvaksi vihaksi. 
Maksoi mitä hyvänsä, hänen piti puhutella itse 
Brandtiakin. Hän rohkasihe, läjäytti hevosta ja 
kohta hän oli pappilan rappujen edessä. Kuin 
hän tarttui oveen, putosi hänen rohkeutensa alas 
saappaanvarteen. Hän rohkasihe kuitenkin uudes- 
taan ja seisoi heti kyökissä. Kuin Tobias astui 
sisään, nousi kirkkoherran emännöit sija kehrää- 
mästä, varjosti kädellään ja katsoi terävillä, kyl- 
millä silmillään tulijaa. 

Mitä on, asiana? 

Minä tahtoisin päästä kirkkoherran puheille! 

Ei hän ota ketään vastaan näin myöhään^ 
senhän tiedätte vanhastaankin. Jos' olette hake- 
massa sairaan luo, niin menkään pyytämään kap- 
palaista. 

Hän on matkustaiaut pois, sanoi Tobias, kat- 
soen neuvottomasti alas. Minun täytyy saada' 
puhutella kirkkoherraa. 

Emännöitsijä nousi levottomasti ylös. Hän 
kyllä tiesi kappalaisen pois matkustaneen; mutta 
nyt päästää ketään kirkkoherran luo, siitä ei voi- 
nut olla puhettakaan. Toiselta puolen loukata noin 
vain Pullista, kylän mahtavinta miestä, saattoi 
ehkä tuottaa arveluttavia ikävyyksiä. No, voi hän 
nyt ehkä tämän kerran; vaan ei, ja kiivaasti sn- 
noi hän: 

Ei, kirkkoherran puheille ei kukaan pääse 
tänä iltana; menkää vain takaisin samaa tietänne 
ja jättäkää meidät rauhaan. 

Samassa aukesi sisemmän huoneen ovi ja 
vanha Brandt katsoi, silmät veristyneinä ja har- 
harlevina, kyökkiin ja kysyi sammaltaen: 

Mitä täällä pauhataan näin juhlan aattoiltana? 

Kuin hänen vavahtelevat silmänsä viimein 
huomasivat Tobiaan, näkyi niissä vilahdukselta 
tahdon ponnistusta ja ryhdin tavoittelemista. Hän 
ojensihe suoremmaksi ja sanoi tylysti: 

Mitä sinä tahdot? 

Puhua kirkkoherralle huomeisesta ripille me- 
nosta. 

Turha vaiva sinulle; tule tänne tulevana 
vuonna, niin saatamme puhella siitä asiasta. 

Viha, joka Tobiaassa jo oli lauhtunut, heräsi* 
tädtä pilkallisesta puheesta jälleen, yanha kunni- 
oitus oli kuitenkin syvällä ja se pidätti jonkun 

verran kiihkoa ja kiivautta; jurosti vastasi hän, 
että hän ei aikonut palata vuoden päästä, että 
hän osasi osattavansa yhtä hyvin kuin muut; jos 
tahdottiin käyttää oikeutta, niin piti hänet hyväk- 
syä, jos ei, niin hän kyllä tiesi, mihin kääntyi, 
päästäkseen kaikista selkkauksista. 

No, mihin sitte? kysyi Brandt mahtavasti. 

Menen vaikka Venäjän papin luo! 

Siitä röyhkeästä vastauksesta oli kirkkoherra 
ihan selvitä konjakin sumuistansa, niin hän suut- 
tui. Sillä totta puhuaksemme, hän, provasti Brandt, 
rehtori, joka oli kukistanut lukemattomia poikia, 
seisoi voimattomana tämän „joko tahi" edessä. 
Raivoissaan valitsi hän ainoan keinon, kuin hä- 
nellä nyt oli jäljellä. Hän ajoi Tobiaan ulos aika 
vauhtia. 

Oli enempi elämää ja hälinää kuin tavallisesti 
Viipurin suurella kadulla. Vilkas ihmisjoukko 
aaltoili matalain yksin- ja kaksinkertaisten karta- 
noiden välitse, pyrkien ylös jyrkkää „suurta katua'* 
ja sitte alas Saunalahden esikaupunkiin, jossa oli 
päivän suuri tapaus, kaikkein hevosmiesten ikä- 
vöity vuosijuhla, kilpa-ajo tapahtuva. Tällä kertaa 
oli viimeinkin taivas ollut armollinen urheilijoille, 
sitä ennen tuon tuostakin kukistettuaan heidän 
toiveensa. Ilma oli kylmä ja taivas kirkas. Aino- 
astaan muutamia pieniä, höyhenen kaltaisia pilven 
repaleita uiskenteli ilmassa. Heikko vaikka näpis- 
televä pohjainen tuulenhenki pudotteli tummista 
havupuista muutamia välkkyviä lumiuntuvia, jotka 
hiljaa liitelivät ilmameressä ja puuteroitsivat mon- 
takin jäistä partaa ja punakkaa nenää ja poskea. 

Tuossa tuli reki, edessä kaksi suurta mustaa 
oritta, ajaen katua ylös. Se oli hevosystäväin seu- 
ran puheenjohtaja, joka, säännöllinen kuten aina, 
määrähetkelleen läksi radalle, ja ihmiset ihastel- 
len katselivat hänen orlovilaisiansa, jotka innosta 
pärskyen pitkillä tanssiaskelilla lennättivät her- 
raansa ylös jyrkästä mäestä, roiskuttaen möbjäistä 

lunta molemmilla jalkakaduilla kävelijäin päälle. 
Sitte tuli sihteeri, papereja kädessä, hätiköiden 
ihan viime silmänräpäyksessä, j^i kiirehti ajuria, 
joka oli päivän kunniaksi ottanut yllensä uuden 
poimuisen kauhtanan. Väkijoukko kiiruhti aske- 
liansa, ehtiäkseen ajoissa perille, mutta sai vielä 
kerran mieluisen aiheen pysähtyä töllistelemään, 
siUä Cloubergin kirjakaupan kulmasta kääntyi 
juuri Tobias Pullinen suurelle kadulle kuuluisalla 
juoksijallansa Jalolla. Orit ylvästihe, heilautti 
pari kertaa päätänsä ylös alas, hirnahti ja läksi 
huimaavaa vauhtia ylös mäestä ja alas toiselle 
puolen, yli pitkän sillan ja ulos jäälle. 

Siellä alhaalla jäällä oli jo koko toimikunta 
ynnä palkintotuomarit, kruunun asiamies ja eläin- 
lääkäri, kaikki koossa yksinkertaisella lavalla. 
Se oli tehty höyläämättömistä laudoista radan 
toiselle sivulle. Ympäröitynä matalaisilla käsi- 
puilla ja koristettuna joka kulmasta lipuilla sekä 
muutamilla havuköynnöksillä näytti se varsin 
sievältä, vaikka sen lautalattia narisi ja paukkui 
asianomaisten gummi- ja huopasaappaisten, tömis- 
televäin jalkojen alla. Lähelle lavaa oli laitettu 
lautakoju piittinän, teen, lämmitetyn viinin ja 
muiden lämnjittäväin juomain anniskelua varten. 
Ympärillä joka taholla lainehti elävä joukko hevos- 
huijareja, ajureja, parisniekkoja, asianharrastajia, 
sanomalehtien uutisurkkijoita ja varsinkin paljo 
poikia, jotka eivät suinkaan olleet vähimmin in- 
nokkaat tässä urheilujuhlassa. Kielten seoitus oli 
suurenmoinen. Venättä, saksaa, suomea, ruotsia 
ja mustalaista kuului sekaisin, kaikkia väärin, 
mutta kuitenkin ymmärrettiin toinen toistansa 
niin käsittämättömän hyvin. Juoksijain entisiä 

4 

urhotöitä seliteltiin, niiden nykyisistä toiveista 
väiteltiin kiihkeästi, kirouksia eri kielillä, hirnu- 
misia ja tuhannen laista hälinää levisi ilmaan, niin 
että olisi voitu luulla yht' äkkiä joutuneensa ihan 
toisten ihmisten joukkoon kuin tyynimielisten, 
hiljaisten suomalaisten, mutta nythän oltiinkin 
Viipurissa ja se .on sentään vielä tänäkin päivänä 
ihan toista kuin muussa Suomessa. 

Yksin hevosetkin olivat vilkkaammat kuin 
tavallisesti, pärskyivät, kuopivat lunta, huiskuttivat 
päätään ylös alas ja näyttivät melkein tietävän, 
että tänään oli hankittava kunniaa ja mainetta 
itselleen ja markkoja isännilleen. 

Tuossa tulee Jalo, Pullisen Jalo, ja se on 
hyvässä kunnossa; saas nähdä, eikö Jalo pääse 
tänään ensimmäiseksi; nyt on kylmä ilma ja silloin 
se on vaarallisempi kuin muuten, kuului sanoja 
ihmisjoukosta, kuin Pullinen tyynesti ja varmasti 
ajoi lavan luo saamaan numerolippuansa. Yleisö 
tunkeutui ihmetellen kauniin hevon ympärille, 
muutamat tuntijat lausuivat mielipiteensä sen 
ansioista ja tohtori, n. s. „hevosfennomaani", in- 
nokas kuten aina, selitti, että juuri siltä pitää 
suomalaisen hevosen näyttääkin. Siinä on sekä 
jaloutta että voimaa, kylliksi kokoa ja kaunis 
muoto. Kun sellaisia siitoseläimiä on omassa 
maassa, niin on ihan väärin turmella rotua seoi- 
tuksilla j. n. e. Johtokunnan vanhin jäsen, ratsu- 
mestari, ilmoitti kuitenkin, että Jalo suorassa pol- 
vessa johtui Haapaniemen rodusta »ja siihähän 
oli myöskin seassa jaloa verta". Tohtori väitti 
vastaan ja luetteli Jalon isät ja isoisät, äidit ja 
isoäidit, mutta ratsumestari ei antanut perää, vaan 
väitteli kiihkeästi, ja niin molemmat herrat peräy- 

tyivät jälleen ylös parvekkeelle, jossa, vilkkaista 
viuhtomisista päättäen, kiistaa jatkettiin yhtä suu- 
rella innolla. 

Ivan Ivanovitsh Bitshok, vanha Putshka, 
kuten suomalaiset häntä nimittivät, pietarilainen 
hevosten ostaja ja parisniekka, pitkä, punertava 
parta ja punaiset sorvan silmät, tuli Pullisen luo 
ja tervehti vanhaa kauppaystäväänsä. Ainoastaan 
parta ja silmäin punainen väri olivat perintönä 
venäläiseltä isältä. Korkeat sasupäät, kuoppapos- 
ket, vinosilmät ja nelikulmaiset kädet, joiden lyhyet 
sormet näyttivät kuin poikki leikatuilta, oli hän 
perinyt tatarilaiselta äidiltään. Molemmat yhteensä 
olivat hänelle antaneet viekkautta sen verran, että 
hän kykeni kenen rinnalle hyvänsä, jos oli tehtävä 
jokin kuje hevoskaupassa. Bitshokia seurasi hänen 
ainainen lisäkkeensä tatarilainen Kuffein Holam, 
hänen seurakumppaninsa, apulaisensa, käskyläi- 
sensä ja kauppakumppaninsa. 

No, veliseni, sanoi Bitshok, kuinka sinä voit 
ja hevosesi sitte? Myö pois se nyt, veUseni! Minä 
maksan hyvästi, tarvitsen sitä pariksi toiselle shvet- 
källe*), joka on kotona Pietarissa. Viis- sataa rup- 
laa, ota pois rahat, kuin kerran tarjotaan. Harja- 
kaiset minä annan, olutta ja viinaa niin paljon, 
kuin sydämmesi haluaa. Ja Ivan Ivanovitsh veti 
esiin paksun, rasvaisen lompakkonsa, vielä enem- 
män kiusatakseen taivaankaaren värisillä satarup- 
laisilla ystävää Tobiasta. 



•) Shvetkaksi (ruotsalaiseksi) sanotaan kaikkialla Venä- 
jällä suomalaista hevosrotua. Suomen hevosilla on muuten 
kestäväisyytensä ja vähään tyytyväisyytensä tähden hyvä 
maine Venäjällä. 

Älä lörpöttele turhia, vastasi Tobias tyynesti, 
veti kintaan pois oikeasta käpälästään ja pudisti 
säveästi venäläisen ojennettua kättä, yhä ahkeraan 
maiskuttaen ja imien sikariansa. Hän ei muuten 
ollut tottunut sellaisiin kapineihin, vaan poltteli 
mieluimmin piippunysällään Venäjän lehtiä, mutta 
nyt hän oli päivän kunniaksi tuhlannut viisi penniä 
Villmannin prima-sikariin, ja se ei ollut, varsin- 
kaan vast 'alkajalle, helppo pitää tulessa. 

Hevosystäväin »seuran puheenjohtaja ja neu- 
vosmies Holm tulivat nyt katselemaan Jaloa ja 
tervehtimään sen isäntää. Tobias ojensi känsäisen 
käpälänsä kreiville, joka ylhäisesti pudisti sitä, 
samalla lausuen pari huomiota Jalon kunnollisuu- 
desta ja hyvin luultavista toiveista kilpailussa. 

Pullinen oli kreivin ja neuvosmiehen ruotsa- 
laisesta keskustelusta kuullut sanan tai pikemmin 
nimen, joka ihan sähkötti hänet. Neuvosmies oli 
maininnut Vilpasta ja kreivikin oli toistanut sen 
nimen. Tobias tunsi ilmasta, että Jaloa punnittiin 
Vilpasta vastaan; sillä jos oli yhtään, joka voi 
kiistellä voitosta Jalon kanssa, niin oli se juuri 
Vilpas. Aina varsasta asti oli Tobias tuntenut ja 
pitänyt arvossa naapurinsa Vainikan paljon lupaa- 
vaa nuorta oritta, ja monta ja kiivasta väittelyä 
olivat nämä molemmat naapurit ja vihamiehet kiis- 
telleet lemmikkiensä ansioista. Jalolla oli tosin 
puolellaan suurempi kokemus, saavutettu moni- 
vuotisessa ajossa, mutta Vilppaalla oli sen sijaan 
pontevuutta, niin että se kykeni panemaan paras- 
tansa ihan viime henkäykseen asti. Niin kauan, 
kuin Vainikka itse ajoi Vilpasta, ei ollut mitään 
vaaraa, koska Vainikka aina kadotti malttinsa ja 
ajoi hevosensa neliseen, joka turmeli kaikki tyyni. 

Mutta tällä kertaa oli hän jättänyt ohjat Tylly- 
län Kustaalle, joka oli kaikkein paraimpia hevos- 
tuntijoita ja taitavimpia ajajia tuossa suurista he- 
voshuijareista ja taitavista ajajista niin rikkaassa 
Mäntyharjussa, ja se asia se saattoi Tobiasta vähän 
arvelemaan. 

Varo Vilpasta, oli kreivi sanonut mennessään 
takaisin lavalle, ja vaikka Tobias näytti levolliselta 
kuten tavallisesti, oli hänellä kuitenkin vastenmie- 
listä epävarmuuden tunnetta. Hän pureksi sika- 
riansa, katseli sitä pari kertaa, sylkäsi pontevasti 
ja jätti Jalon ohjat erään vieressä seisojan käteen, 
samalla kääntyen Bitshokin puoleen, joka yhä vielä 
seisoi katselemassa oritta. 

Tule, Ivan, mennään katsomaan Vilpasta, sanoi 
hän iskien silmää venäläiselle. Ivan iski silmää 
vastaan ja niin he menivät vähän matkaa lavan 
ohitse siihen paikkaan, jossa ihaileva ihmisjoukko 
oli Vilppaan ympärillä piirinä, vielä tiheämpänä 
kuin Jalon ympärillä jos mahdollista. 

Vilpas näytti olevan kaikkein paraimmalla 
pyhätuulellaan. Se päristeli, kuopi kiihkeästi kavi- 
oillaan ja hieroi silloin tällöin päätänsä Tyllylän 
Kustaan turkin hihaan. Kustaa seisoi levollisena, 
ohjakset huolettomasti kädessä, taputti välistä Vil- 
pasta kaulalle ja piti koko ajan piippunykäänsä 
uskollisesti suupielessä. 

Nyt tunkeutuivat Tobias ja venäläinen esiin 
ihmisjoukon lävitse. Venäläinen antoi heti kättä 
Tyllylän Kustaalle, jota hän nyt jo oli monta vuotta 
tavannut jok' ainoilla markkinoilla, missä vain itse 
oli ollut, ja alkoi vilkkaasti puhella, johon ajaja 
kuitenkin aina vastasi jotenkin yksikantaan. Hä- 
nen huomionsa oli näet kiintynyt Pulliseen, joka 

tarkkaan tutki Vilpasta, silloin tällöin vilaisten 
sen ajajaan. 

Tules tänne, Tobias, sanoi Bitshok. Ottakaam- 
me yhdessä ryyppy ennen, kuin lähdette ajamaan. 
Se on Tervolan isäntä, esitti hän sitte. Hyvää 
päivää, sanoi Kustaa, veti kintaan pois ja ojensi 
kankeasti kättänsä Tobiaalle, joka myöskin koh- 
teliaisuudesta paljasti kätensä revonnahka-rukka- 
sesta ja sitte veltoin sormin tarttui tarjottuun 
käteen. Hyvää päivää, vastasi Tobias, syljetty ään 
pois pari tupakan sirpaletta, jotka oliviat eronneet 
suuhun tuosta kiusallisesta ja kulumattomasta sika- 
rista. Me kaksi tänään joutunemme kilpailemaan, 
sanoi hän vähän ajan päästä. 

Niin taidamme joutua, sanoi Tyllylän Kustaa, 
oltuaan niin kauan vaiti, kuin hänen arvonsa vaati, 
ehkä otamme ensin vähän väkevää; ei se haittaa 
pakkasessa. Ja hän pisti kätensä turkin alle ja veti 
sieltä esiin vihreän pullon. Hän pyöristi suunsa 
0:ksi, kaatoi kulauksen 0:hon ja kuivasi sitte kä- 
tensä selkämällä harjaksista suutansa, maiskautti 
kieltään kerran ja antoi sitte pullon Tobiaalle. Hän, 
käyttäen hyväkseen hetkeä, jolloin tuo vastustaja 
purasi punasipulia palaksi ryypyn päälle, niuhas- 
teli ryypätessään. Viimeksi joutui pullo Ivanille, 
jolla ei ollut mitään syytä paheksia viinaa; hän 
pitikin pulloa suullansa niin kauan kuin mah- 
dollista. 

No, veliseni, sanoi Ivan, mitä luulet Vilp- 
paasta, juokseeko se hyvin? 

Sepähän kohta saadaan nähdä, vastasi Tylly- 
län Kustaa. Enhän minä liene suotta tullut Vii- 
puriin asti ajamaan sitä. 

Kyllä se lempo juoksee, sanoi Tobias PuUi- 

nen, ja kyllä minä saanen tänään vihellellä ensim- 
mäistä palkintoa, mutta eipä maksa vaivaa olla 
levoton ennen aikojaan. Tule nyt ottamaan lasi 
lämmintä punssia tai rommia, Tervolan isäntä se 
tarjoaa nyt tämän kerran. 

Vilppaan ohjakset jätettiin moneen kertaan 
varoitellen toiselle miehelle, ja hevosmiehet menivät 
vajaan, jossa juomatavaroita anniskeltiin. Kolme 
lasia täytettiin höyryävällä lämpöisellä punssilla 
ja tyhjennettiin heti. 

Lämmintä se oli ja hyvää myöskin, mutta 
hyi, niin lemmon imelää! sanoi savolainen, ja toi- 
set yhtyivät lausuntoon. 

Ivan toimitti tuota pikaa esiin kolme uutta 
lasia, jotka kaadettiin täyteen konjakkia. 

Tyllylän Kustaa arveli siitä tulevan jo mel- 
kein liian paljo näin aamupäivällä, mutta Tobias 
kannatti Ivanin ajatusta, että raukka se oli, joka 
ei sietänyt kolmea lasia. Sitenpä katosi laseista 
konjakkikin, jonka jälkeen vielä tuli rommia ja 
viinaa ja viimein virvoitukseksi vähä olutta. Sil- 
loinpa jo soi kellokin lavalla merkiksi, että kilpailu 
oli alkava; jokainen riensi paikallensa. 

Ensimmäinen pari, kuin läksi kilpailemaan, ei 
saanut aikaan mitään innostusta. Ne olivat kaksi 
jotenkin hyvää ja jotenkin yhtä nopeaa tammaa. 

Sitte tulivat Poku ja Valtti. 

Yleisö polki yhä kovemmin jalkojaan pysy- 
äkseen lömpöisenä ja palkintotuomarit seurasivat 
esimerkkiä, jota paitsi he kaksitellen vielä kävivät 
pienessä lautakojussakin, jossa kaikki kädet olivat 
ahkerassa anniskelutyössä ja lämmitetyllä viinillä 
oli hyvä menekki. 

Yht' äkkiä tuli vaja tyhjäksi. Jalo ja Vil- 

pas! huudeltiin kaikkialla. Nyi? sitä koetellaan. 
Kaikki tunkeutuivat aitausta vasten, niin että polii- 
sin täytyi tulla pitämään tietä auki lähtöpaikoissa. 
Tuossa ne jo tulivat. Ensin Vilpas jäntevillä tans- 
siaskelilla, harmaan täplikäs karva loistavana au- 
ringon paisteessa. Vilkas, kirkas katse, kauniisti 
kaareva kaula, kuivat, kaunisasentoiset jalat, kaikki 
osoitti pontevuutta ja kestävyyttä. Ihmetteleviä 
huudahduksia kuului joka taholta Tyllylän Kustaan 
ajaessa radan toiselle puolelle melkoista punakam- 
pana kasvoiltaan, kuin pakkasesta yksinään olisi 
voinut tulla. 

Sitte Tobias ajoi määräpaikkaan Jalollansa, 
jonka leveä rinta, kookas runko, vahvat jalat ja 
sysimusta, välkkyvä karva tekivät erittäin edulli- 
sen vaikutuksen katsojiin. J^,lo seisoi tyynenä, 
katsellen ympärilleen, nähtävästi tajuten, mitä oli 
tuleva. Ainoastaan maltiton kuolaimien pureksi- 
minen ilmasi, että hänkin halusi lähteä, ja kuin 
ensimmäinen soitto kuului lavalta, hörkisti se kor- 
viaan, nähtävästi valmiina heti paikalla panemaan 
parastansa. 

Toinen soitto. Heti sitte kolmas, ja samassa 
oltiin jo menossa. Jalo lensi ensi askeleesta asti 
kaunista juoksua ja uskomatonta vauhtia. Vilpas 
sitä vastoin koetti syöksyä tielle jo toisen soiton 
perästä, nousi ajajan pidättäessä pystyyn ja me- 
netti siten jo lähtöpaikassa pari sekuntia. Toivon 
pettymyksen murinaa kuului yleisön joukosta eikä 
ensimmäinen puoli virstaa myöskään korottanut 
Vilppaan toiveita, sillä Tyllylän Kustaa, käsittäen, 
että kaikki nyt riippui siitä, jos sai oriin jälleen 
rauhoitetuksi, pidätti sitä ja lisäsi vain vähitellen 
vauhtia. Jalo enemmän lensi kuin juoksi. Ilman 

yhtään harha-askelta, ilman yhtään yritystä nelis- 
* tämään kului ensimmäinen virsta 1 minuutissa 62 
sekunnissa. Kaikuva hurraa palkitsi Pullista, joka 
vain kouristi lujemmin ohjaksia mennä suhahta- 
essaan lavan ohitse. Vilpas tarvitsi tasan kaksi 
minuuttia ensimmäiselle virstalleen, mutta sen 
vauhti nähtävästi kiihtyi, eikä tyyni mäntyharju- 
lainen sen takana vähääkään hätiköinyt, vaikka 
vastustaja olikin niin paljon voitolla. 

Toinenkin virsta sujui paremmin Jalolta, vaikka 
erotus nyt oli melkoista pienempi. Tobias oli jo 
päästänyt muutamia varoitushuutoja, joihin Jalo 
oli vastannut hännän heilautuksella ja joka kerran 
vähän enentänyt vauhtia, mutta eipä sen juok- 
sussa enää ollut ihan yhtä suurta jäntevyyttä, niin 
että Tobias tuon tuostakin vilkasi radan toiselle 
puolelle, jossa hänen vastustajansa lensi yhä pa- 
rempaa vauhtia, mitä pitemmälle ehdittiin. 

Katsojain kiihko oli nähtävästi ylimmillään. 
Päät kurkottuivat eteen päin, vetoja lyötiin, kehoi- 
tushuutoja kuului, kuin hevoset vuorotellen syök- 
syivät lavan ohitse, ja mitä enempi kului kolmatta 
virstaa, sitä vilkkaammiksi tulivat viittaukset, sitä 
kovemmaksi hälinä. 

Vilpas oli nähtävästi korvannut koko sen ajan, 
jonka oli jäänyt jäljelle ensimmäisellä virstalla, eikä 
vielä näkynyt mitään vähenemistä sen vauhdissa. 
Tyllylän Kustaa istui vielä yhtä tyynenä, vaikka, 
melkoista punakampana, mutta ei uskaltanut kii- 
rehtiä hevostansa, vaikka hänellä olikin siihen hyvä 
halu. Tobias Pullisella sitä vastoin sekä oli halua 
että uskallusta sitä tyydyttääkin. Hän nyki ohjak- 
silla, ärjyi kovasti ja piti siten Jaloansa sellaisessa 
vauhdissa, että, kuin ainoastaan viimeinen puoli 

virstaa oli jäljellä, Vilpas vielä oli pari hevosen 
pituutta jäljempänä^ Kukapa tietää, miten tämä 
kilpailu olisi päättynytkään, jos hänen vastusta- 
jansa olisi ottanut hiukan vähemmän juoksevaa 
painolastia. Kuten nyt oli, alkoivat juomatavvat 
vaikuttaa Tyllylän Kustaasen. Hän ärjäsi kerran 
Vilppaalle, ja hepo syöksyi muutamia sekunteja 
melkoista tulisemmalla vauhdilla eteen päin. Ajaja 
näki jo voiton häilyvän lähellä, kiirehti vielä orit- 
tansa ja — se oli liiaksi. Se hypähti neliseen, ja 
paha nelistäminen se olikin, sekunti toisensa pe- 
rästä kului hukkaan, niin että sen loistava vauhti 
viimeisten parin sadan sylen matkalla ei enää voi- 
nut tehdä mitään muutosta. Jalo pääsi matkan 
päähän ensimmäisenä juuri kaksi sekuntia ennen 
kilpaveikkoansa, ja katsojat tervehtivät sitä pau- 
huisella riemulla. 

Mutta Tobias Pullinen pyyhki hikeä otsastaan 
ja päätti tavalla tai toisella saada haltuunsa Vilp- 
paan, sillä hän käsitti, että korkeintaan yhdessä 
vuodessa oli Vainikan orit ehdottomasti kehittyvä 
etevämmäksi Jaloa. 

Mielten kiihko laimeni nyt nähtävästi, var- 
sinkin kuin pohjatuuli alkoi yhä pahemmin näpis- 
tellä ja pudistaa lumihiutuvia pilvettyneeltä tai- 
vaalta. Palkintotuomarit ottivat vähä väliä lämmi- 
kettä ylhäällä lavallansa ja kääriytyivät väristen 
yhä paremmin kukin varainsa mukaan supi-, sau- 
kon-, näädän- tai bisami-turkkeihin. Osa ajajista 
sitä paitsi luopui ihan viime hetkenä, niin että 
kilpa*ajot loppuivat paljon lyhemmässä ajassa, kuin 
alussa oli luultu. 

Pullinen ja Ivan Ivanovitsh palasivat yhdessä 
kaupunkiin ja tekivät sotajuonen. Ivan oli saava 

Jalon 650 ruplasta, jos hän niin huokeasta kuin 
mahdollista, enintään 300 ruplasta osti ja Pulli- 
selle luovutti Vilppaan, Molempain kauppaystä- 
väin tuli myöhemmin iltasella saapua Imatran 
ravintolaan; nyt oli Tobias kutsuttu johtokunnan 
päivällisille seurahuoneelle. 

Pullisen kunnianhimoa ja turhamaisuutta tyy- 
dytti tuo, että sai vertaisena istua herrain pöydässä, 
mutta mikään huvi se tosiaan ei ollut. Syömään 
veitsellä ja kahvelilla, jopa kahvelilla yksinäänkin 
ruokaa, jota olisi paras ollut syödä lusikalla, sii- 
hen hän kyllä olisi sentään taipunut, mutta häntä 
kainostutti, että ei ollut muiden vertainen siinä . 
vaikeassa taidossa. Istua vakavan penkin sijasta 
horjuvalla Wienin-tuolilla, joka uhkasi joka hetki 
pudottaa lattiaan, syödä kuusi seitsemän ruokalajia, 
jotka eivät oikeastaan maistuneet ollenkaan ruu- 
alta ja juoda monta lajia joutavaa viiniä, heikom- 
paa kuin kalja, toista toisensa perästä ja lyhyessä 
ajassa, eikä, kuten talonpojilla on pidoissaan tapana, 
aina parin tunnin päästä kutakin, se tosiaan ei 
ollut hauskaa. Sitä paitsi häntä vaivasi tuo enem- 
män tai vähemmän teeskennelty veljellinen ja ver- 
tainen puhetapa, jota herrasmiehet seurustellessaan 
alempisäätyisten henkilöiden kanssa tavallisesti 
käyttävät. Tobiaalla oli tarkka silmä huomaamaan; 
hän näki kaikki ja oli itsekseen äkeissään tuosta 
pintapuolisesta veljellisyydestä. Viimein vielä yksi 
asia teki seurustelun herrasmiesten kanssa hänelle 
vaikeaksi ja vastenmieliseksi. Hän oli omissa asi- 
oissaan, maa- ja hevoskaupassa sekä maanviljelyk- 
sessä, taitava mies. Niistä asioista hän puhui hyvästi 
ja perinpohjaisesti; mutta hän ei osannut herrain 
tavalla ilman mitään vaikeuksia vaihtaa lakkaa- 

matta puheen ainetta, keskustella jostakin asiasta, 
heti seuraavana silmänräpäyksenä laskea leikkiä 
toisesta, muutella puhetavan luonnetta eikä äkisti 
löytää vastausta tai sen tapaista mitä kirjavim- 
piin kysymyksiin. Hänen järkensä oli kyllä val-^ 
pas ja terävä, mutta tottumusta sitä käyttämään 
'hänellä ei ollut. Siitä hänelle tuli tunne, että häntä 
ehkä katsottiin tyhmäksi, tietämättömäksi ja taita- 
mattomaksi. Kuitenkin oli, kuten sanottu, hänen 
turhamaisuutensa tyydytetty, mutta kuin hänen 
maljansa oli juotu, puhevalta julistettu vapaaksi ja 
eräs johtokunnan jäsen neljännen ruoka- ja viini- 
lajin jälkeen fanfarin sijasta hirnui ja muka lei- 
killisillä sanoilla esitti naisten maljan, katosi Tobias 
täältä Imatran^ ravintolaan. 

Tobias astui ravintolan petollisia puurappusia 
ylös toiseen kertaan ja saapui pieneen, ahtaasen 
huoneesen, joka oli sekä anniskeluhuoneena että 
etehisenä. Hän tervehti isäntää kättä pudistellen, 
sillä hän oli täällä kuin kotonaan, ja kysyi Bit- 
shokia; hevoskauppias ei ollut vielä tullut. Ravinto- 
sali oli jotenkin pitkä, mutta matala nurkkahuone. 
Kilpa-ajon johdosta oli sinne kokoutunut koko joukko 
miehiä, jotka haamujen tavalla liikkuivat huonosta 
tupakasta ja vielä huonommasta väkiviinasta löyh- 
kävässä ilmassa. Tobias astua heilutteli sisään ja 
tarkasteli häliseviä vieraita. Etimpänä ikkunan 
vieressä tapasi hän miehensä, Karl Napoleon Jur- 
velinin, joka poltellen ja tuolilla kiikkuen istui 
väkevän rommitotin ääressä. Pöydän laitaa vasten 
makasi toinen mies. Tobias ei kuitenkaan voinut 
makaajasta nähdä muuta kuin vanukkeisen, pellava- 
tukkaisen pään, joka lepäsi kymmenen kirjoitus- 

musteisen sormen päällä. Makaaiaukin edessä oli 
pöydällä suuri lasi höyryävää rommitotia. 

No viimeinkin saa nähdä Tervolan isäntää, 
palkinnon saajaa, voittajaa Tobias Pullista, sanoi 
Karl Napoleon Jurvelin mielistellen ^ja silmillään 
tirkistellen. Juommekos yhdessä jonkun lasin — 
kuules, kyyppäri, tuo lasi — suuri — jotakin väke- 
vää -- rommitotia, eikö niin — entä tupakkaa — 
onko Pullisella tupakkaa; ehkä sikareja. Kuten 
näette, poltan minä piippua. Ja Jurvelin pisti piip- 
puun, maistoi lasistansa, imeskeli puolipitkää luu- 
ja sahviaani-vartista piippuansa ja tirkisteli kump- 
paniaan viekastelevasti ja ystävällisesti. 

Kiitoksia kysymästä, kyllä toti ja tupakka 
tarpeen ovat, mutta, herra tuomari, mitenkähän 
meidän juttumme luistavat? sanoi Tobias, käyden 
pöydän viereen hajasäärin tuolille istumaan, kädet 
selkänojan varaan. Se juttu kalavedestä meidän 
provastimme, sen kirotun Brandtin kanssa tulee 
nyt takaisin kihlakunnan-oikeuteen. Sitä toista 
juttua rajasta olemme jatkaneet senaattiin, vaikka 
te- niin varmaan luulitte sen päättyvän meidän 
eduksemme hovioikeudessa. 

Tämä niin sanottu tuomari, entinen keräjä- 
kirjuri, sittemmin lääninkanslisti ja nimismies, ero- 
tettu kaikenlaisten kujeiden tähden, ja nyt viina- 
viskaali, punastui vähän; hän huomasi Tobiaan 
kuulustelleen asioitansa muilta »tuomareilta", eh- 
käpä oikealtakin tuomarilta, ja hän alkoi pehmoi- 
sella ja mielistelevällä, mutta sentään arvokkaalla 
puhetulvalla torjua vaaraa ihan alussa. Taputtaen 
Tobiasta leveälle polvelle ja voimakkaille olkapäille 
sanoi hän: 

Voi, hyvä isäntä, nyt te olette ihan eksyk- 

Digitized by VjOOQIC 



— 62 — 

«issä, joku lienee teitä petellyt. No, juokaahan, 
juokaa pohjaan asti, ketä te nyt olette tavanneet? 

Syöteriä itseään. 

Häntäkö! sanoi Jurvelin tirkistellen ja^ nau- 
raen lyhyesti ja mahtavasti, no, se juuri onkin 
oikea mies tähän asiaan, hän kyllä maalaa asiat 
teille niin mustiksi kuin mahdollista, hänhän se 
on koko ajan neuvonut hyvää ystäväänsä, papin 
asiamiestä, mikä sen nimi nyt onkaan, sen pienen 
tuomarin, jolla on kultasankaiset silmälasit? No, 
samapa se nyt on. Ne kaksi oikein sopivat yhteen. 

Tobiasta ei ollut niin helppo pettää. Jos 
pellavapää ei olisi alkanut liikkua eikä johfcaa pu- 
hetta toisaalle, niin olisi Karl Napoleon Jurvelin 
luultavasti jo nyt saanut tehdä loppusuorituksen. 
Pellavapää oli tällä välin herännyt, horjuen nous- 
sut kapeiden, sisään painuneiden olkapäiden va- 
raan, ja katseli kalpeilla, uneliailla silmillä, joita 
osaksi vielä peittivät raskaat, punaiset silmäluo- 
met, joka olikin ainoa puna hänen olutkeiton kar- 
vaisissa kasvoissaan. 

Jurvelin, käyttäen tilaisuutta hyväkseen, esitti 
ystävänsä, sanomalehden toimittajan, maisteri Val- 
kosen. Te puhuitte Brandtista, kuulin minä, sanoi 
Valkonen, nyykäyttäen päätään ja kursailematta. 
Katsokaas, tämän paikan tukisti hän minulta pal- 
jaaksi — katsokaa. Ja Valkonen käänsi syrjään 
pellavapivoansa ja näytti ohaukseltaan kymmen- 
pennisen suuruista paljasta paikkaa. Rahjus, sanoi 
hän vain ja niin jauhoi juuri tuosta ja otti koko 
tukun hiuksia ja siitä asti ne on poissa. Se oli 
perhanan väkevä mies. Minä en osannut kristin- 
uskoani, en tiennyt, miten pitkä ja leveä Noakin 
arkki oli. 

NiiD, se Brandt, pisti väliin Järvelin ja alkoi 
tehdä hänen ansioluetteloansa. 

Emmeköhän kirjoita häntä mustaan kirjaan, 
sanoi uutisten urkkija, entinen ylioppilas, sillä siksi 
tosiaankin supistui sanomalehden toimittaja ja mais- 
teri. Hän otti käsille pienen muistikirjan ja kir- 
joitti talteen minkä, mitäkin, käytettäväksi joskus 
Tervolan kirjeesen. 

No, mihinkä te isäntä nyt aiotte kilpa- ajoihin, 
Hämeenlinnaan, arvaan minä, sanoi Jurvelin. 

Eipäs, vastasi Tobias, jolle rommi, kuumuus 
ja jutut jo alkoivat nousta päähän. Minä lähden 
kotiin, pistäytymään postillani luona — niin toti- 
sesti, kotiin minä lähden -- piru on siellä mer- 
rassa. Minä sain kirjeen eukoltani, oikean epis- 
tolan. Brandt ei ole päästänyt poikaani ripille 
tänä vuonna. Poika on raivoissaan ja tahtoo läh- 
teä kotoa rajan toiselle puolen, ja katsokaa, mitä 
hän kirjoittaa. Ja Tobias löi likaisen, monin ta- 
voin taitellun kirjeen pöytään. Hän menee venä- 
jän uskoon, äitinsä uskoon. 

Kas sitä pahusta. Luopua isäinsä uskosta. 
No, te kaiketi pidätte hänet kurissa, toivon minä. 

Kyllä minä pudistelen hänestä ne ajatukset 
— kyllä minä hänet opetan. Jospa hän vielä — 
Ja se Brandt sitte, se se vasta on Herran palve- 
lija, se on kaikki hänen syynsä. 

. Päästäkseen onnettomain juttujen selityksistä 
kiihotteli Jurvelin Pullista Brandtilla ja rommi- 
totilla, ja ennen kuin Tobias nousi pois pjöydästä, 
oli viinaviskaalilla kädessään ylimääräisenä hyvik- 
keenä viisikolmatta markkaa. 

Pullinen oli hyvin varovainen juomingeissa, 
vaan tällä kertaa hän Jurvelinin yllytyksestä oli 

ottanut lasin liiaksi. Vaan kuin viimein Bitsho- 
kin sorvansilmät loistivat tupakan savun lävitse 
salin toisesta päästä ja venäläinen alkoi puhella 
hevoskaupoista, selvisi^ Tobias kerrassaan, ja kuin 
nämä hevosmiehet viimein erosivat, oli Tobias teh- 
nyt hyvän kaupan. Jalo oli myöty, mutta tule- 
yaisuudesta kajasteli uusia voittoja, sillä Vilpas 
oli hänen. 



Seuraavana päivänä sanoi Tobias jäähyväset 
Bitshokille, Tyllylän Kustaalle, Karl Napoleon 
Jurvelinille ja varsinkin Jalolle, sovitteli Leenalle 
ostamansa kahvit reenpohjaan, valjasti Vilppaan 
ja läksi viimeinkin ajamaan kotia kohti. Oli jo 
pimeä, kuin hän ajoi omaan pihaansa. Ei ketään 
ollut ottamassa isäntää vastaan, ei koiraa eikä 
renkiä. Hän sen tähden itse riisui Vilppaan, vei 
sen talliin ja meni tupaan. Sekin oli pimeä, ai- 
noastaan hiillos liedessä levitti epävarmaa valoa 
suureen tupaan. 

Mitähän täällä lienee tapahtunut, koska koko 
talo on kuin kuollut, mutisi Pullinen itsekseen, 
sytytti piippunsa ja lämmitteli käsiään. 

Viimein tuli vanha Viskari. No, kas isäntä, 
no sepä nyt, emme me vielä tänään odottaneet teitä. 

Sen kyllä näen. Mitä tämä on, missä on 
Leena ja missä kaikki ihmiset? Tässä minä olen 
jo odotellut hyvän hetken. 

Reijosessa, naapurissamme on koko kylä koolla, 
naiset ja lapset. Vanha Reijonen ja hänen vai- 
monsa ovat kuolemaisillaan. 

Kuolemaisillaan, mitä sinä sanot, mitä on ta- 
pahtunut? 

He ovat rokossa. 

No, eiväfekö he ole rokotetut. 

Mitä rokotetut! ja vanhus nauroi ylenkatseel- 
lisesti; tietysti ne on rokotetut, mutta 'mitä se 
auttaa, kun sallimus kerran on määrännyt, että 
heidän pitää kuolla rokkoon, ja sen tähden he 
kuolevat rokkoon, ei siinä auta mikään rokotus 
eikä tohtoritkaan. 

Nyt kuului kovaa töminää ja puhetta pors- 
tuasta, tupaan astui Leena ja muu kotiväki.^ 

Lamppu sytytettiin, tervehdittiin toisiansa, 
Tobias kertoi kilpa-ajon päätöksen, Leena ja nuori 
Tobias hyvin harmissaan kertoivat, mitenkä pro- 
vasti, haettuna vanhan Reijosen kuolinvuoteelle, 
juuri äsken oli ankarimmasti ajanut pois kaikki, 
jotka olivat kokoutuneet ripitystä ja ehtoollisen 
jakoa katsomaan, ja sen tähden vain, että muka ^ 
tauti oli tarttuvainen. Mitä kullakin oli lähinnä 
mieltä painamassa, ei ollenkaan puhuttu. Vasta 
sitte, kuin illallinen oli syöty ja isäntäväki jou- 
tui omaan huoneesensa, puheltiin siitä asiasta. Ja 
Leena se saattoi tahtonsa hyväksytyksi. Nuori 
Matti Reijonen oli ehkä jo huomenna saava hal- 
tuunsa isänsä tilan ja epäilemättä hankkiva vai- 
mon niin pian kuin mahdollista, ja Anni olisi 
juuri sopiva vaimo hänelle. Se olisi kaikissa ta- 
pauksissa paras myöskin Tobiaalle, joka näytti 
mieltyneen tyttöön; hän toki voi saada ihan toi- 
senlaisen morsiamen, tuoda kotiin kylän rikkaim- 
man perinnöttären, tytön, joka oli yhtä rikas kuin 
kelvollinenkin, ja Leena kyllä tiesi, että tytön 
puolelta ei ollut mitään estettä. Tobias nyt kä- 
vellä turjotti uhkamielisenä, nolona ja alakuloisena 
kodissa, hänen pitäisi päistä jonnekin muuanne 

unhottamaan rippikoulussa tapahtunutta häpeää 
ja . . . Leena oli. suunninnut kaikki selväksi, niin 
että vanhan Tobiaan väitteet, joita ei ollutkaan 
monta eikä nekään pitäviä, raukesivat kerrassaan, 
ja niin päätettiin, että pojan piti jo huomenna 
lähteä joksikin ajaksi palvelukseen etäisen suku* 
laisen ja vanhan tutun luo, joka oli kestkievarina 
jossakin Pietarin puolisessa rajapitäjässä, sitäkin 
mieluisemmin sinne, koska Tervolan kyläläisten 
oli käytävä kyydissä juuri siellä. 

Seuraavana päivänä lähetettiin Tobias ulos 
maailmaan sanallakaan mainitsematta tuon pikai- 
sen matkan syytä, jonka sentään tiesivät kaikki, 
joihin se lähimmin koski. Kuin hän sanoi jää- 
hyväset äidilleen, Annille, vanhalle Viskarille ja 
jo istui reessä, sanoi hänen isänsä kovaan: hoida 
hevosta, sanon minä sinulle, ja pidä hyvä käytös, 
ja lisäsi sitte hiljempaan: jos menet Venäjän pa- 
pin luo, niin piru sinut perii. Katkeralla mielellä 
läksi Tobias ajamaan ja viimeksi näki *Annin it- 
kuiset kasvot. Hän oli liian nuori, tunteakseen 
tässä elämänsä käänteessä kyllästystä, hän toivoi 
vielä siksi paljon, että muutos olisi tuntunut edes 
raskaaltakaan, mutta hän tunsi sydämmensä sy- 
vyydessä, että suuri vääryys oli tehty hänelle. 
Se oli ensimmäinen hallayö, kuin nyt kylmi ja 
kärvensi hänen sielunsa runsasta orasta. 



Digitized by VjOOQIC 









VI. 



Vammeljoki on pieni mifeätön puro, mutta 
juuri ennen pääsöänsä mereen paisuu se leveäksi 
ja syväksi ja voimakkaasti murtautuu harjanteen 
poikki, joka on Äyräpäänseljän viimeisiä jyrkkiä 
ja korkeita haaroja. Vammeljoki tekee täällä pit- 
kän, virtapaikalta syvän lahden, joka on väärän 
sarven muotoinen. Suun kummallakin puolella 
on korkeilla rannoilla kauniita huviloita raittiin 
ja runsaan vihreyden keskellä. Kuin Vammel- 
suusta — se on lahden nimi joen suun paikoilla — 
matkustetaan kaakkoon päin pitkin hyvästi hoi- 
dettua vierutietä, on kuljettava kymmenen tai 
kahdentoista virstan matka pitkin meren rantaa 
viiden sadan tai enintään parin tuhannen askeleen 
päässä siitä. Tällä rannikolla on pietarilaisten 
suosittu huvilakaupunki ja kylpypaikka Terijoki, 
parin virstan päässä saman nimisestä asemasta. 
Meren ja maantien välinen maa on jaettu pikku 
palstoihin. Niiden omistajilla on siellä huvila 
toisensa vieressä, joista enimmät ovat rakennetut 
siihen omituiseen puumailiin, jota sanotaan venä- 
läiseksi, vaan joka on suureksi osaksi saanut ko- 
risteitansa muun muassa suomalaisten kansain 
ompelus- ja kangaskaavoista. Siellä on hakaristi, 

kaksoisristi, nelikulma ja tähti, eli lyhyesti sanoen 
kaikki ne muodot, jotka ennen muinoin pronssi- 
kaudella ja sitä ennen ovat olleet enimpäin kan- 
sakuntain yhteisenä koristusaarteena. Toisellakin 
puolen tiestä on huviloita, mutta toistaiseksi ei 
niin paljo eikä yhtä komeita kuin uutisrakennuk- 
set merenrannalla. Sillä kaikki nämä huvilat ovat 
uutisrakennuksia. Kymmenen vuotta sitte kasvoi 
rantavehnä häiritsemättömän rehevänä hiekassa 
meren rannalla ja suikertelevat variksenvarvut me- 
nestyivät hyvin mäntyjen keskellä. Urosteyrit piti- 
vät ritaritaistelujansa pienillä aukeilla, joita met- 
sänhakkiiu oli tehnyt, ja oratuomien ja sanajalko- 
jen välissä pyyteli tarhakäärjae sisiliskoja ja 
hiiriä. Nyt siellä kyllä on satakin komeaa huvi- 
laa ynnä kasino eli ravintola. Onpa sinne synty- 
nyt pieni kesäteaatterikin tekemään paikkakuntaa 
viehättävämmäksi. Mutta Terijoen suurin viehä- 
tys ja kauneus on meri ja merenranta, tämä komea 
ranta ilman mitään kallioita ja saaria, joka hie- 
nohiekkaisena ja loivana ulottuu Suomenlahdelle 
päin ja muutaman sadan sylen leveydeltä seuraa 
merenpintaa ainoastaan muutaman kyynärän sy- 
vyydessä, kunnes se äkkijyrkästi painuu Suomen- 
lahden pohjaa kohti. Se on siis oikea uimaranta, 
sellainen kuin Ostendessa ja Trouvillessa. Näkö- 
ala rantaäyräältä on viehättävä. Etelästä päin 
näkyy tornirikas Kronstadt kuin varjokuva opaa- 
lin karvaista taivasta vasten, ja sen takaa hieno 
savun karvainen juomu: se on Inkerinmaa. Poh- 
joiseen päin tekee jyrkkä hietaranta viehättävän 
kaaren nientä kohti, jossa Yammelsuun tullipaikka 
on yksinään äärimpänä ulkona kuin kalalokki 
kuohuissa. Lännessä meri, ei koskaan yhdennä- 

köinen, aina uusimuotoinen, milloin välkkyvän 
kirkas kuin juokseva metalli, milloin aaltojen ja 
kuohun vallassa. 

Siinä on lavein näköala, kuin missään on 
Suomen manterelta. Saaria ja luotoja tapaamatta 
voi tästä purjehtia Nargön ja Vironmaan välitse 
ihan suoraa suuntaa Itägötinmaan rikkaalle ran- 
nalle. 

Nyt oli ranta autiona, huvilat tyhjinä, ikku- 
nat ja ovet lukittuina. Villiviini kuistien ympä- 
rillä oli kääritty oljilla ja niinimatoilla; kaprifo- 
lium makasi havujen ja lumen peitossa, nähden 
unta kesätuulista ja linnun laulusta, auringon va- 
losta ja helteisistä heinäkuun päivistä. Ruusu- 
pensaat seisoivat okaisina, varret yhteen sidottuina. 
Mutta kuin kesä tulee ja Pietarin kaunis maailma 
levittelee suurten humisevain honkain alla rikin- 
kukon-purstoansa harsopuvussa, kevyessä kuin hä- 
mähäkin verkko, karttuunissa, kirjavassa kuin 
meissen-poslini, suojana japanilaisia päivänvarjoja, 
suuria kuin jättiläistulpaanit, omituisia Trouvillen 
hattuja, sekä kuka missäkin tallipojan puvussa; 
kuin hieno-ihoisia, mustasilmäisiä naisia ja hoik- 
kia, kaunisvartaloisia nuoria ipiehiä kävelee huo- 
lellisesti puhdistetuilla käytävillä ja harvaruohoi- 
silla nurmikoilla ; silloin antaa viiniköynnös varjoa, 
kaprifolium suloisinta tuoksuansa ja ruusupensas 
koreilee kauneimmassa kukoistuksessaan. Mutta 
siihen oli vielä pitkä aika, sillä nyt oli vasta ai- 
kainen kevät, niin aikainen, että vielä» ei ollut 
kuulunut leivoakaan. 

Vielä oli meri jäässä, kuin nuori Tobias Pul- 
linen tuli tänne hevosineen isänsä vanhalta ystä- 
vältä etsimään työtä. Ja työtä jäällä oli^enim- 

mäkseen talvet päästään, sillä useampia kuin yksi 
huvila kasvoi lumeen meren rannalle tai maantien 
varrelle. Siellä oli aina kelpo miehelle ja kestä- 
välle hevoselle rahan ansiota puun, kiven tai mui- 
den rakennustarpeiden vedossa. Se huvilan (eli 
datshan, kuten niitä sillä paikkakunnalla sanotaan) 
rakennus, jossa Tobias sai työtä, oli lähellä Vam- 
melsnuta, korkealla mäellä, josta oli laaja näköala 
meren jäälle. Työmiesten joukossa oli kirvesmies, 
joka sanoi itseään Adamiksi, ja sitä paitsi hänellä 
oli korea nimi Pihlhjerta, niin että hän varmaan- 
kin oli jonkin vanhan aatelissuvun *) jälkeläinen. 
Hän oli luonteeltaan kummallinen, umpimielinen, 
jollaisia ei monta tavata näillä seuduin. Hän oli 
enimmäkseen ääneti, ei oikeastaan sen tähden, että 
se olisi ollut hänen luonteensa mukaista, vaan 
koska hänen koko sielunsa oli kiintynyt yhteen 
ainoaan asiaan: uskonnon mietiskelemiseen. Huo- 
maava tarkastaja saattoi nähdä hänen usein työs- 
säkin ajattelevan ihan toisia asioita, kuin hänen 
kätensä tekivät. Hän enimmäkseen mietiskeli 
vaikeimpia uskonnollisia asioita, ja jos joku alkoi 
puhetta mistään sille alalle kuuluvasta kysymyk- 
sestä, silloin Adam Pihlhjerta puhui, puhui niin, 
että lihava kestkievari, jonka talossa hän asui, 
hänen vesitautinen vaimonsa ja heidän pyöreä, 
punakka tyttärensä Kaisu, joilla kaikilla oli tavat- 
toman sukkela kieli, ihan peloissaan pakenivat. 
Adam oli paljon kuljeksinut maailmassa; Pieta- 



M Monta sellaista aatelissukua, jotka ovat joutuneet 
takaisin huomuamattomuuden peittoon, on maamme kaakkois-, 
osassa; mainittakoon Pihlhjerta, Fingerros., Palkenberg^ Hus- 
gafvel, Brandstake y. m. m. 

rissa -hän oli kuullut metodisteja, Ruotsin Poh- 
janmaalla laestadilaisia, Vaasassa ja Lohtajalla 
hihhuleja. Kaikilla näillä lahkoilla, jotka kosket- 
telemalla ihmisen tuntoa tärisyttävät koko her- 
mostoa, saadakseen aikaan herätystä, on suunnaton 
valta yksinkertaisten luonteiden yli. Adamiinkin 
olivat nämä opit vaikuttaneet ihan sydämmen 
pohjaan asti. Heräys oli eräässä rukouskokouk- 
sessa tullut hänelle sellaisella hengen voimalla, 
että hän oli mielenliikutuksen kiihkossa huutanut 
veljille : minä näen Jumalan pyhyydessänsä. Vaahto 
oli juossut häneltä suusta, ja tunnottomana oli 
hänet kannettu pois huoneesta. Sittemmin hän 
oli ollut vanhimpain hihhulien luona opissa, tut- 
kinut Laestadiuksen postillaa ja raamatusta var- 
sinkin vanhan testamentin profeettoja ja ilmestys- 
kirjaa. Hänellä kun luonnostaan oli terävä järki ^ 
vilkas mielikuvitus ja tunteellisuus, niin hän tuota 
pikaa oli ylennyt etevimmäksi sen lahkon saarna- 
miehistä. Veljien lähettiläänä ja apostolina oli 
hän kulkenut pitämässä rukouskokouksia, antanut 
anteeksi syntejä ja kätten päälle panemisella vuo- 
dattanut pyhän hengen moneen sataan innokkaa- 
sen uudesti- synty neesen. 

Adam oli suurikasvuinen, vahvaruumiinen 
mies ja pinnalta karkeatekoinen, mutta sisältä 
ihan toista lajia. Hänellä oli sukkela ymmärrys 
ja kekseliäs kieli, paljo raamatun taitoa sekä ky- 
kyä käyttää ajatusvoimaansa johtopäätöksiin yhtä 
viisaasti kuin kuudennentoista vuosisadan skolas- 
tikot. Väitellessä uskosta, sen olemuksesta, herä- 
tyksestä, vanhurskauttamisesta ja muista sellai- 
sista asioista pani hän usein varmimmatkin papit 
ahtaalle. Hän oli peljättävä vastustaja, oikea 

perustusten järkyttelijä, mutta verraten mitätön, 
milloin hänen tuli tyynesti vaikuttaa hengen pal- 
veluksessa, kehoittaa, rohkaista, virvoittaa ja loh- 
duttaa; sillä hänen sielunsa oli niin täynnä miet- 
teitä uskosta, oikeasta uskosta ja uskon oikeasta 
olemuksesta, että siihen tuskin jäi mitään tilaa 
rakkaudelle. 

Tämän apostolin kanssa sai Tobias yhdessä 
asua renkituvan vieressä pienessä huoneessa, joka 
oli täynnä metsästys- ja kalastuskaluja, verkkoja 
ja rysiä, sampanjapullon kaltaisia kapeita ja 
tiheitä nahkiaismertoja sekä linnustuskuvia. Siinä 
oli telkkäin, kuikkain, koskeloiden, metsähanhien, 
lokkien, allien, heinäsorsien ja kaikkein merilin- 
tujen kuvia, monta kappaletta kutakin seinillä, 
orsilla, uunin reunuksella ja ikkunanlaudoilla. 
Niitä vourattiin kesät päästänsä pietarilaisille hu- 
vilinnustajille. 

Tottunut tutkimaan sydämmiä, tarkastamaan 
ihmisten puheita ja niistä tekemään johtopäätök- 
siänsä heidän sisällisestä sielun elämästään, käsitti 
Adam Pihlhjerta heti, että hänen miori kumppa»- 
.ninsa Tobias Pullinen ei suinkaan ollut säännölli- 
sessä mielen tilassa. Eräänä iltana hihhuli katsoi 
sopivaksi tehdä rynnäkköä muutamilla raamatun 
lauseilla: „katso, nyt on otollinen aika, nyt on 
autuuden päivä" ; »kolkuttakaa, niin teille ava- 
taan" j. n. e. 

Mutta häntä kohtasi vastustus, niin kiivas, että 
Adam vähäksi ajaksi ihan ällistyi. Monivuotiset 
kärsimykset ja orjuus ikeen alla, kirkkoherra 
Brandtin vääryys, Anni, jonka hän katsoi ainiaaksi 
kadottaneensa, mustasukkaisuus, aiottu meno Ve- 
näjän uskoon, kaikki nyt kokoutui Tobjaan ja 

sanan välille, jota kohtaan nuoruksisessa paloi . 
oikea viha. 

Adam hymyili itsekseen tyytyväisesti. Sel- 
laisen raivokkaan vastustuksen syynä täytyi olla 
syvä sydämmen suru. Sellaisia hehkuvia ja tuli- 
sia luonteita kuin Tobias ei ollut vaikea koota 
Herran viinamäkeen. ' Kylmäin, hiljaisten luon- 
teiden oli vaikein löytää ahdasta porttia, joka vie 
elämään. Hän antoi Tobiaan olla rauhassa pari 
päivää, mutta alkoi rynnäkön toisesta kohdasta, 
josta oli huomannut Tobiaan syttyvän kuin säh- 
kökipinästä, ja se kohta oli valtionkirkon papit. 

Kuin Adam ryhtyi siihen asiaan ja luki 
kaikki kammottavat sanat, kuin profeetat olivat 
lausuneet Baalin papeista, ja niitä nyt sovitti 
Herran viattomiin palvelijoihin, silloin Tobiasta 
värisytti; Adamin puheen kammottava hehku ja 
raamatun mahtavat sanat pakottivat hänet äänet- 
tömäksi, sillä hän tunsi, että tämän miehen kanssa 
ei käynyt leikitellä, ja huomaamattansa hän alkoi 
kartella häntä. 

Talvi oli vähitellen kulunut, päivät oli tulleet 
pitemmiksi, ihanat auringonlaskut hehkuvain pu- 
napilvien taa ja purpuraliekkejä ylös keskitaivaalle 
asti, se kaikki ennusti kevään tuloa. Talvi oli 
ollut vähäluminen. Huhtikuun aurinko oli sulat- 
tanut pois senkin vähän. Jää oli hauras ja van- 
huudesta heikko, rannoilta täynnä suuria, mustia 
reikiä. Varikset olivat nyt enää ainoat, kuin us- 
kalsivat mennä jäälle kalastelemaan avannoista. 
Etempänä kuohuivat jo vapaina aallot korkeaksi 
kasautunutta ajojääreunaa vasten, joka välkkyi 
auringon paisteessa niin, että silmiin koski sitä 
katsella. SieUä täällä suojapaikoissa, joihin aurinko 

paahtoi kuumimmasti, olivat katinnauris, nokko- 
set, kevätsipulit ja muutamat muut kylmää pelkää- 
mättömät kasvit uskaltaneet pistäytyä esiin. 

Adam oli joka ilta ja joka pyhä, välistä ar- 
kipäivinäkin saarnannut ja puhunut milloin mis- 
säkin, milloin työmiehille salvoksella, milloin 
kalastajille rantakylässä, milloin rautatien-väes- 
tölle asemalla. Yksin lihavalle, puhlakalle kest- 
kievarillekin ja hänen vesitautiselle vaimollensa 
oli hän esittänyt uskonoppiansa. Vaimo, joka jo 
oli ehtinyt elämän siimesrin teelle, oli liiallisesta 
kahvinjuonnista ja muusta hyväin päiväin pidosta 
heikko, niin että häntä kuljeteltiin tuvassa yksin- 
kertaisessa pyörätuolissa. Lihava tytärnahjus 
Kaisu, joka näytti kerran tulevan äitinsä vertai- 
seksi äsken mainitussa kohdassa, ei myöskään 
päässyt kuulematta hänen puheitansa. Vaan Ada- 
min sanat alussa olivat kuin kivistöön kylvetyt. 
Näytti ihan siltä, kuin tämä vastahakoinen suku 
ei ollenkaan olisi kyennyt ottamaan vastaan hä- 
nen kylvöänsä. Myöhemmin kevättalvella, var- 
sinkin sitte, kuin hän oli asemamiehien joukosta 
saanut hartaan liittolaisen, Ivar Lehtisen^ oli kui- 
tenkin aina joku tuntenut Herran sanan voimaa. 
Mutta suurta kokousta, jota hän innokkaimmin 
toivoi ja joka hänelle olisi ollut erittäin tärkeä, 
hän ei ollut saanut aikaan. Hän ei ollut voinut 
tehdä suurta rynnäkköä, ei isoa hengellistä val- 
loitusta. Nämä kaupustelevat maanviljelijät olivat 
nähneet minkä mitäkin ja liikkuneet kuka mis- 
säkin, niin että heistä ei ollut niin helppo saada 
selkoa kuin yksinkertaisemmasta ja luonnollisem- 
masta sisämaan kansasta. 

Oli lauantai- ilta. Työväki oli kokoutunut 

kestkievariin, sillä sen isäntä oli jonkinlainen asia- 
mies. Hän oli suostunut maksamaan päiväpalkat 
työväelle, ja puolen tunnin päästä oli se maksu 
tapahtuva. Paitsi työväkeä oli sinne kokoutunut 
joukko muitakin, sillä ilta oli kaunis ja kestkie- 
varitalo kyläläisten kokouspaikka kävelyillä jou- 
tavina iltoina. Oli sinne tullut paljo vaimo väkeä- 
kin, toivoen saavansa jo kauan luvattua tilapäistä 
tanssia. Kestkievarin suuressa tuvassa istui nyt 
kuitenkin vain viisi kuusi henkilöä. Etimpänä 
ikkunan edessä istui vesitautinen pyörätuolissaan, 
jota vastoin Adam seisoi uunin edessä, tirkistellen 
tuleen ja tuon tuostakin sivellen tuuheaa, porhoista 
tukkaansa niskasta ylös päin. Kestkievari jär- 
jesteli pöydällä kopeekoita, ruplia ja joitakuita . 
sekaan eksyneitä markkoja yhtä korkeihin kasoi- . 
hin ja samalla lörpötellen minkä mitäkin joutavaa. 
Muuta ääntä ei kuulunut tuvassa. Uunituli ja ilta- 
aurinko taistelivat vallasta suuressa huoneessa, ja 
nähtävästi oli tuli pian voittava, sillä ilta- aurin- 
gon valo väheni, mutta tulen hehku kasvoi kasva- 
mistaan. 

Kestkievarin yhä ladellessa ajatuksettomia, 
mitään tarkoittamattomia sanoja tuli lihava ja 
rehevä Kaisu, kantaen pienessä kupissa äsken 
siivilöityä maitoa. Hän meni uunin luo, jossa 
Adam seisoi, ja pani maitokupin uunin alle kome- 
roon. Kotoinen tarhakäärme oli taas alkanut ke- 
säelämäänsä. Se oli jo viikon päivät joka ilta 
madellut esiin tavallisesta reiästään uunin alta ja 
oli epäilemättä tuleva tänäkin iltana. Toiset eivät 
tuota huomanneet miksikään, mutta Adam, joka 
käärmettä katsoi perkeleen, maailman ja meidän 
oman lihamme kuvaksi, lohikäärmeeksi, kiusaajaksi 

paratiisin yrttitarhassa, hän, joka oli raamatusta 
oppinut koko semiläiskansan kiihkeällä vihalla 
vainoomaan tuota ihan viatonta ja hyödyllistä 
eläintä, kiihtyi kovin, että voitiin kärsiä sellaista 
petoa, vieläpä elättääkin sitä. 

Kestkievari hymyili mahtavasti ja alkoi uutta 
lorua käärmeistä ja tarhakäärmeistä. 

Niin, kussakin maassa on omat tapansa; eikö 
teidän pitäjässänne ole tarhakäärmeitä? Me us- 
komme käärmeen tuovan onnea taloon. Ettekö te, 
Adam Pihlhjerta, ole kuullut puhuttavan käär- 
meiden kuninkaasta ja valtakunnasta? Vai ette! 

No, olkaa nyt hiljaa pari minuuttia, niin 
saatte kuulla sen tarinan, ja jos olette oikein hil- 
jaa, niin saatte nähdä käärmeen itsensäkin; kyllä 
se tulee, aurinko on jo laskeutunut. 

Niin, nähkääs, siellä käärmeiden valtakun- 
nassa asuu käärmeiden kuningas. ^) Hänellä on 
päässä jalokivistä säteilevä kultakruunu. Jos uuden- 
kuun aikaan mennään ulos koiran kanssa, jolla 
on ruskeat pilkut silmäin päällä, niin välistä se 
näyttäytyy. Käärmekuningas on onnettomuuksien, 
kipujen ja kuolemantautien valtias. Kuin hän 
syksyllä kutsuu kokoon suomuksiset alammaisensa 
ja jokukaaD niistä jää tulematta, niin hän ottaa, 
selon, onko sitä pahoin kohdeltu siinä talossa, 
jossa se on asunut, ja jos niin ou, lähettää hän 
tauteja ja onnettomuutta siihen taloon. Sen täh- 
den, kun käärme on kerran tullut meille, syötäm- 
me me häntä hyvin, varsinkin rieskamaidoUa, jota 
joka ilta pannaan sen reiän luo. Kahdeksantoista 



*) Tarina käärmeiden valtakunnasta, kuten vampyyris- 
täkin, on itämaista, luultavasti slaavilaista perua. 

vuotta on meidän kotikäärmeemme juuri auringon 
lasketessa, jos vain on hiljaista, tullut tuosta 
reiästä. Kahdeksantoista vuotta on minulla ollut 
onnea ja menestystä ja — mutta kas, tuossahan 
tuo onkin meidän pikku kotikäärmeemme. Terve 
tuloa, terve tuloa käärmehinen, kotitonttu ja onnen 
tuoja. — Ihan oikein, kestikievarin hiljaa puhel- 
lessa ja kaikkein hiljaa kuunnellessa hänen tai- 
kauskoista tarinaansa, hänen pitkiä lauseitaan, 
monia sanojaan ja laveita toistelujaan oli tarha- 
käärme tullut esiin kolostaan. Pieni pää, kuun 
muotoiset pilkut silmäin takana, liikkui edes ta- 
kaisin ikään kuin tähystellen. Käärme matoi hi- 
taasti ja rapisten, sillä nyt oli sillä ensimmäinen 
nahan vaihdosaika; nahka oli jo repaleina vatsa- 
puolelta. Se asettui kiemuraan ja siten nosti noin 
kolmannen osan pääpuoltansa ylös ja taivutti sen 
maitokupin laidan ylitse. Kaksihaarainen kieli 
liikkui koko ajan kuin kellon heiluri taikka hapa- 
roivan hyönteiset tuntosarvet. Käärme painoi 
osan päästänsä maitoon ja alkoi imeä sitä. Adam, 
joka seisoi ihan uunin vieressä ja oli hyvin liiku- 
tettuna kuunnellut kestkievarin kertomusta ja nyt 
inhokseen nähnyt tuon matelevaisen, poikasi yht' 
äkkiä kenkänsä kannan käärmeen reikään, siep- 
pasi nopeasti kuin leimaus peljästynyttä ja sihi- 
sevää petoa niskasta ja kiroten sinkautti sen pala- 
vaan tuleen. 

Julmissa tuskissa väännähti elukka pari ker- 
taa, sitte oli kaikki lopussa, ainoastaan musta, hai- 
kuava juomu hehkuvilla hiilillä osoitti paikkaa, 
jossa yksi elämä oli tuskiinsa sulanut. 

Vihan puna nousi kestkievarin lihavalle, kiil- 
tävälle otsalle. Hän yritti juuri niin pontevasti, 

kuin saattoi) ojentamaan onnensa merkin tuhoajaa, 
kuin Adam kovalla äänellä huusi hänelle : Sinä, 
Belialin poika! Herran Jumalasi olet sinä unhot- 
tanut; mutta kuten Baalin papit palvelet sinä 
huoneessasi käärmettä, sitä vanhaa perkelettä, 
jonka vaimon siemen on rikki polkeva. Kuinka 
sanoo Herra: „Ei sinun pidä tekemän sinulles 
kuvaa eikä minkään muotoa, niitten, kuin ylhäällä 
taivaassa ovat, eli niitten, jotka alhaalla ovat maan 
päällä, eikä niitten, jotka vesissä maan alla ovat. 
Ei sinun pidä kumartaman eikä myös palveleman 
niitä ; sillä minä Herra, sinun Jumalas, olen kiivas 
Jumala/ „Katso, minä annan tulla pahuuden 
sinun päällres, ja otan sinun sukukuntas pois, ja 
teen sinun huonees niin kuin Jerobeaminkin huo- 
neen ja niin kuin Besan, Ahian pojan huoneen 
sen vihoittamisen tähden, kuin sinä vihoittanut 
olet. Ja minä lähetän sinulle rangaistuksen ja 
sinun palvelijais ja sinun kansas päälle, ja minä 
lyön sitä ruttotaudilla, että sen täytyy hukkua 
maan päältä.^' 

Nämä hirvittävät sanat, noukitut kirous- ja 
uhkausrikkaista Israelin kansan historiakertomuk- 
sista, vaikuttivat yhtä hyvin nyt kuin muinoinkin. 

Kestkievari oli vaiti; hänen lihava ihonsa 
muuttui talin karvaiseksi. Hänen vesitautinen 
vaimonsa katsoa tuijotti peljästyksissään lainsaar- 
naajaan. Mutta lihava Kaisu, jonka veltot her- 
mot olivat upoksissa kalpean lihan sisässä, parahti 
säikäyksestä ja painui hysteerisen itkun voimasta 
penkille uunin viereen. Toisia se itku vielä enem- 
män säikytti ja vavisten sanoivat muutamat: Adam 
on oikeassa, Adam on oikeassa. 

Hyväksyminen innostutti hihhulia. Hän 

sivalsi kädellään porhoista tukkaansa niskasta 
ylös päin, astui keskelle lattiaa, ummisti silmänsä 
puoleksi ja sinkautteli tottuneella kielellä Herran 
rangaistuksia kuin tulisia nuolia syntistä kansaa 
vastaan. Kova puhe ja parahdus houkutteli sisään 
nekin naiset ja työmiehet, jotka olivat seisoneet 

ulkona. 

Mitä varten te tulitte tänne ? jatkoi hän. Te 
olette tulleet tanssimaan ja elämään haureudessa, 
juomaan tuota perkeleen polttavaa juomaa, joka 
nyt kutittaa teidän kitaanne ja kurkkuanne, mutta 
joka viimeisenä päivänä polttaa teitä kuin tuliset 
käärmeet korvessa, kuin helvetin kuumin hehku. 
Te tulette tänne palvelemaan Babelin Beliä, sitä 
suurta porttoa, kumartamaan käärmeitä ja kaikkea 
kuin matelee synnin liassa ja loassa. Mutta mitä 
olette löytäneet täällä? Jumalan palvelijan. Her- 
ran profeetan olette löytäneet niin, kuin Ahab 
muinoin kerran löysi Jumalan-miehen.Eliaan. Sillä 
Jumalasta minun puheeni on; hänen sanaansa 
minä perustun. En minä puhu itsestäni, vaan 
Herra on käskenyt. Eikö sanota Psaltarissa (116: 
10): minä uskon, sen tähden minä puhun; ja eikö 
Herra itse sanonut: menkää ulos kaikkeen maail- 
maan ja saarnatkaa minun evankeliumiani! Ja 
kuinka sanoo apostoli (Room. 10: 8): Se sana on 
juuri, sinun tykönäs,^ nimittäin sinun suussas ja 
sydämmessäs; tämä on se sana uskosta, jota me 
saarnaamme. - Kelle antoi Jesus pyhän Hengen? 
Antoiko hän sen leviitoille, antoiko hän sen kir- 
janoppineille? Ei, ja tuhat kertaa ei, vaan hän 
antoi sen meille uskovaisille, meille, jotka tunnus- 
tamme häntä. Meillä on pyhä Henki, minulla, 
sinulla, teillä kaikilla, jos te vain uskotte. Ei hän 

sitä antanut farisealaisille, ei kirjanoppineille, 
noille ylpeille virkapapeille, joita Helsinki nyt, 
kuten muinoin Jerusalem, sulloo meille. Ne ovat 
palkkapaimenia, valkeiksi siveltyjä hautoja, ne 
ovat sammakoita, jotka tulevat suuren lohikäär- 
meen suusta, uskottomia paimenia, jotka näyttävät 
sitä tietä, joka vie kadotukseen, he ovat astioita, 
täynnä saastaisuutta, mutta ulkoa kiiltävät ja kirk- 
kaat. Ja niin kuin minä viskasin käärmeen tuleen, 
niin Herran käsi heidät viimeisenä päivänä heit- 
tää ijankaikkiseen pätsiin, ja siellä he sulamistaan 
yhä sulavat eivätkä kuitenkaan kuole, sillä heidän 
vaivansa . elävät ijankaikkisesta ijankaikkiseen. 
Sinne hän lähettää teidätkin, te kaikki uskottomat, 
jotka ette tunnusta, mitä minä nyt opetan. 

Hänen äänensä jyrinä hiljeni ja pyhä kiivaus 
lauhtui. Hän pyyhki hikeä, jota mielenliikutus 
oli nostanut hänen kasvoilleen, ja sanoi lempeäm- 
mällä äänellä: Niinpä tunnustakaa nyt syntinne, 
ripittäkää itsenne ja tulkaa minun tyköni ; minä» 
joka olen armoitettu ja täytetty pyhällä Hengellä' 
annan teille anteeksi teidän syntinne. Mutta äl- 
kää langetko polvillenne, sillä se on pakanain ja 
publikaanien tapa. Seisokaa suorana ja kovalla 
äänellä- tunnustakaa syntinne minulle. Herran va- 
litulle! 

Nyt eräs ratavartia, A.damin innokkaimpia 
oppilaita, astui profeetan eteen ja ihmisjoukon sa- 
nomattomaksi hämmästykseksi lausui: 

Minä tunnustan syntini seurakunnan edessä. 
Herra, katso, palvelijasi on rikkonut sinua vas- 
taan. Kaksi vuotta sitte minä petollisesti anastin 
tältä kestkievariltamme kahdeksan markkaa ja 

yhden ruplan. Kas, tässä minä maksan ne sinulle 
takaisin. 

Adam otti rahat, antoine kestkievarille, laski 
kätensä syntisen pään päälle ja lausui: 

Mateus sanoo 9:nen luvun 6:ssa värsyssä: 
Teidän pitää tietämän ihmisen pojalla olevan valta 
maan päällä synnit anteeksi antaa. Minä olen 
ihmisen poika, isästä siinnyt ja vaimosta synty- 
nyt, ja minä todistan, että sinun syntisi ovat an- 
teeksi annetut; ja katso, koska si;nä olet uskossa 
omistanut syntein anteeksi antamisen, vuodatan 
minä sinun sieluusi pyhän Hengen; hän olkoon 
sinun kanssasi nyt ja aina. 

Tulkaa, tulkaa, jatkoi hän, te eksyneet lam- 
paat Israelin sukukunnasta, tulkaa yhä useampia, 
sillä nyt on otollinen aika, katso, nyt on autuuden 
päivä. Ja vesitautinen, jonka ei kukaan ollut 
moneen vuoteen nähnyt liikahtavan tuolistansa 
omin voimin, sanoi nyyhkyttäen: minä tahtoisin 
tulla, mutta minun ruumiini on kuin pois kuih- 
tunut. 

Profeetta kääntyi häneen päin ja sanoi juh- 
lallisen vakavasti: nouse ylös, tyttäreni, sinun 
usko s on tehnyt sinut terveeksi. 

Ja sairas nousi varovasti paisuneiden jalkainsa 
varaan ja hoiperteli väkijoukon kauhuksi lattialle. 

Ihme, katso ihmettä! kuului ääniä, ja naiset 
panivat vavistuksissaan kätensä ristiin. Adam 
astui ylevästi ja voittoisasti hänelle vastaan, otti 
häntä kannattaen kainaloista ja sitte, kuin hän 
tunnusti myöneensä miehensä tietämättä talon 
tavaroita ja laiminlyöneensä Jumalan sanaa, antoi 
hänelle anteeksi ja talutti hänet takaisin paikal- 
leen. 

6 

Ihme, ihmetyö! Eikö hän totisesti ole Her* 
Yan profeetta!. Ja liikutus levisi kuin taudin rut- 
to läsnäolijoihin. Yhä ylemmäksi nousivat laineet 
sairaissa omissatunnoissa ja kuohuvissa sieluissa. 
Siitä tuli kauhun juhla. Ahdistus jo ammoin sitte 
tehdyistä synneistä nosti hien otsalle ja tunnus- 
tuksen huulille, ja siellä tunnustettiin syntejä, joita 
tuntikausi sitte ei kukaan olisi ilmaissut, vaikka 
olisi uhattu kiskoa kieli suusta. Synnit, jotka äs- 
ken näyttivät niin mitättömiltä, niin ihan jouta- 
vilta, kaikki ne nyt nousivat ylös ajan pimeydestä 
ja tomustuneen unhotuksen peitosta. Jokainen 
muisti nyt pelolla, joka melkein näytti mielipuo- 
lisuudelta, noita syntejä, jotka ennen olivat olleet 
keveät kuin untuvat voikukan siemenkoterossa, 
kuin hiirenherneet lasten helminauhassa. Nyt, 
nyt olivat ne tästä hirveästä kuritussaarnasta kas- 
vaneet suuriksi, raskaiksi kivenmöhkäleiksi, jotka 
painoivat ja rasittivat syntisen sielua. Ja run- 
saasti vuodattaen katkeria kyyneleitä täytyi hei- 
dän tunnustaa ja saada syntiselle sydämmelleeu 
helpotusta anteeksiantamisen voimasta. Sill' aikaa 
kuin muutamat itkien polvillansa vääntelivät kä- 
siään, kiiruhti jo toisia Adamin luo, joka liekit- 
sevänä uskoninnosta sekä valtansa ja asemansa 
tuntevana valtaavan levollisesti jakeli anteeksi 
antamisen suloista palsamia murheellisille sieluille 
ja sairaille omilletunnoille. Ei kukaan olisi tänä 
hetkenä voinut olla tunnustamatta tämän lahjak- 
kaan hengen arvokasta vakavuutta eikä hänen 
katseensa voimaa, joka kukisti kaikki. 

Herran rauha olkoon teidän kanssanne! Au^ 
tuas se ihminen, jolle Herra ei lue hänen pahoja 
tekojansa, jonka hengessä ei mitään vilppiä ole^ 

Herran ääni käy voimassa. Hänen äänensä sär- 
kee Libanonin sedripuut ja hyppyyttää niitä kuin 
vasikkaa sekä Libanonin ja Sirionin niin kuin 
.nuorta yksisarvista. 

Ja sinä, ylpeä Tobias! Hän kääntyi, täynnä 
pyhää kiivautta, häneen päin, osoitti häntä ja sa- 
noi: älä paaduta sydäntäsi tänään, vaan muista, 
että helvetin koura on tarttunut sinuun ja kuole- 
man paula pudonnut sinun päällesi! 

Tobiaan kasvot sävähtivät kalpeiksi kuin 
haamun, hän horjahti ja kaatui kuin salaman lyö- 
mänä maahan, ryömi vavisten hihhulin luo ja sa- 
noi kuiskaamalla: 

Totisesti, minä olen suurin kaikista syntisistä; 
minä olen pettänyt herran Sebaotin. Ja nyt hän 
kertoi, minkä vääryyden hän oli kärsinyt kirkko- 
herra Brandtilta, että hän oli aikonut luopua lap- 
suutensa uskonnosta, ej^tä ainoastaan isän uhkaus 
oli pidättänyt häntä siitä, ja nyt — Siinä keskeyt- 
tivät häntä nyyhkytykset,! niin* hillittömät, että 
hänen oli mahdoton puhua enää sanaakaan. Kaikki 
mitä hän oli kärsinyt ja rikkonut näinä viikkoina, 
kaikki, mitä hän oli kadottanut, lapsuuden usko, 
äiti, Anni, kaikki tuli nyt yht' äkkiä hänen pääl- 
lensä. Kaikkea näkemään, aukesivat kerrassaan 
hänen silmänsä. 

Adam seisoi hetkisen hämmästyksissään, sii- 
nä oli tunnustus, jollaista hän ei vielä koskaan ollut 
saanut keltään armon etsijältä. Hän vähään ai- 
kaan ei tiennyt itsekään, mitenkä käsittäisi To- 
biasta, n)itenkä antaisr hänelle anteeksi. Hetkisen 
hän oli epätietoinen, mutta hän huomasi, miten 
kaikki ihmiset hehkuvin katsein tähystelivät hä- 
nen kasvojansa; jos hän nyt oli neuvoton, niin 

Digitized by VjOOQIC 



— 84 — 

heti meni hukkaan kaikki, mitä hän oli-^Voittanut 
taivaalle. 

Nouse ylös, poikani, sanoi hän hitaasti; sinä 
olet lähempänä vapahdustasi, kuin itse luuletkaan. 
Sillä autuas on se, joka ei vaella jumalattomain 
neuvossa, eikä seiso syntisten tiellä, eikä istu, kus- 
sa pilkkaajat istuvat. Siitä nyt näet, mitä ne ovat 
nuo valtionkirkon papit? Susia lammas vaatteissa 
he ovat. He antavat kiviä leivän sijasta. Sinä 
olet eronnut nyt heistä kaikista. Tule nyt Her- 
rasi laumaan ; me yksin olemme oikeat uskovaiset. 
Täällä kuohuu Herran armon lähde. Sinun syn- 
tisi annetaan sinulle anteeksi. 

Ja ihastuksissaan, onnellisena nyt jo Ttuu- 
kausia kestäneiden hengellisten tuskain jälkeen 
syleili nuorukainen Adamia. 

Autuus, autuus, armo ja vapahdus ! kuului ih- 
misjoukosta. Kiemuiten uskon kiivaudesta ja 
palavuudesta huutelivat he halleluja! ja hosianna! 
jota paitsi kuului lyheitä, kimakoita, hysteerisiä 
älähdyksiä ja huokauksia sekä noita hih! ja hu! 
joista tämä lahko on saanut nimensä. Huutaen 
Sebaot, Sebaot, ylkä tulee! alkoivat he veisata 
virttä, jossa miesten passo-ääni jymisi kuin meren 
kohina, keskenkasvuisten poikain terävät äänet 
kuin kalalokin kirkuna tuulella ja naisten kima- 
kat sopraanot kuin rantaraukan valitus. Monilla 
lirityksillä ja hidastuksilla nousivat pyhät sanat 
ylös kohti kevätyön vaaleaa taivasta: 

Jumala ompi turvamme 
Ja apu tuskissamme. 
Siis hänehen me luotamme 
Eläissä, kuoUessamme ; 

Maa, meri, ilma pauhatkoot, 
Maan alle vuoret vaipukoot, 
Ei peljätä se meitä. 

^ Maan perustukset tärisee, 
Kun Herran ääni kaikuu, 
Kuninkaat, vallat värisee,. 
Päämiehet maahan vaipuu; 
Mutt' meilP on Herra Jumala, 
Kuin vartioitsee laumaansa, 
Päältämme vaarat torjuu. 

Tuntikausi toisensa perästä kului rukoillessa^ 
veisatessa ja sanaa selittäessä. Myöhään syty- 
tettiin viimeinkin kynttilät ja pyhiä lupauksia 
otettiin ja annettiin. Moni oli ainoastaan peljäs- 
tynyt, mutta moni myöskin lämminnyt. Moni 
juomari palasi kotiinsa, mielessä luja päätös la- 
kata juomasta. Moni, joka oli luullut itseään val- 
koiseksi ja puhtaaksi, näki, että hänessä olikin 
syntiä ja viheliäisyyttä, ja monivuotiset vihat ja 
riidat sovittiin käden lyönnillä ja rauhan suute- 
loilla. Onnellisina, tyytyväisinä ja paremmin va- 
rustettuina synnin kiusauksia ja perkeleen viet- 
telyksiä vastaan läksivät veljet ja sisaret pois ku- 
kin kotiinsa. Yö levitti hämäräänsä ja uni vuo- 
datti rauhaa näihin sydämmiin, jotka äsken vapi- 
sivat Herran vitsan alla. 

Hihhulisaamaaja mennessään levolle sanoi 
iloisena ja tyytyväisenä: pyhä Henki on tehnyt 
tänää suuria ihmeitä. 

VII. 

Pari viikkoa oli kulunut siitä merkillisestä 
kääntymyspäivästä; Adam Pihlhjerta oli ahkerasti 
käyttänyt tätä aikaa herätyssaarnain ja rukousten 
pitoon sekä veisuusen. Laestadiuksen postillasta 
oli hän lukenut voimakkaimmat kappaleet. Vähi- 
tellen oli hän alkanut kuulijoillensa istutella hih- 
hulien opin uskonkappaleita ja ilokseen huomannut 
heidän yhä enemmän vakaantuvan opissa. Tosin 
oli sellaisiakin pilkkaajia, joihin mitkään vakuu- 
tukset eivät pystyneet, mutta kuin enin osa sen- 
tään oli Adamin uskolaisia, niin hän ei pitänyt 
lukua heistä. Päin vastoin oli se toiselta kannalta 
katsoen helpompikin hänelle. * Hän saattoi nyt oi- 
kein persoonallisesti kääntyä muutamien harvain 
puoleen, oikein maalata heidän syntinsä ja kau- 
histuttaa uskovaisia. Tobias oli melkein hurjan 
haaveksivasti kiintynyt tämän lahkon oppiin. Hä- 
nellä kun oli kevyt mieli, niin jotenkin vähä voi 
hänet herättää ja vetää mukaansa, ja se usein auttoi 
hänet paihimpain vaikeuksien yli. Tosin pienetkin 
ikävyydet samasta syystä tekivät hänelle elämän 
tukalammaksi, kuin olisi ollut tarpeen. Nyt kui- 
tenkin pitkän levottomuus-, kärsimys- ja ahdistus- 

ajan jälkeen Adamin sanat olivat saattaneet hänet 
sellaiseen tilaan, että elämä hymyili hänelle, levot- 
tomuus oli karkoitettu ja rauha asui taas hänen 
sielussansa. Sen sopusoinnun tunnossa kirjoitti 
hän äidilleen kirjeen, pyytäen, kuten Adam oli 
neuvonut yleisin sanoin, hartaasti anteeksi, luvaten 
parantua sekä kuvaten mielensä muutoksen ja us- 
konsa ja luvaten kohta palata kotiin. Hän tahtoi 
ainoastaan saada loppuun työnsä, jonka oli alkanut, 
kuulla Adamin saarnoja ja selityksiä ja sitte kevät- 
puoleen palata. Hän pyysi myöskin kertomaan 
terveisiä isälle. 

Yksi, johon hengen voima ei vähääkään kos- 
kenut, oli lihava kestkievari. Hänen hitaassa sie- 
lussaan ei ollut mitään pohjaa, johon sana olisi 
voinut sattua, ei ollut mahdollinen karvaimmilla- 
kaan sanoilla, järkevimmilläkään syillä herättää 
häntä, lyödä kipunoita hänen sielustansa. Se oli 
samaa kuin lyödä puuvillaan tai untuviin, ei siitä 
ollut mitään hyötyä, siinä ei näkynyt edes lyön- 
nin merkkejäkään. Hän ei ruvennut edes vastusta- 
maankaan tätä liikettä ennen, kuin kuukauden lo- 
pulla, kuin hän suureksi peljästyksekseen huomasi 
oluen ja viinan menekin melkoisesti vähenneen. 
Ei kukaan tahtonut juoda hänen houkuttelevia 
tavaroitansa, kaikkein vähimmin, kuin j^rofeetta 
itse asui hänen tykönänsä. Se oli toki liikaa. Nyt 
hän vähitellen kuohutti mielensä suutuksiin. Se 
viha kohtasi ensin vesitautista vaimoa ja Kaisua, 
jotka molemmat olivat sydämmestään ja sielus- 
taan suostuneet Adamin oppiin. Kaksikymmen- 
vuojbisen rauhallisen elämän jälkeen alkoivat nyt 
vanhoilla päivillä avioriidat. Vaimo puolusti Ada- 

min korkeaa l&hetystä ihmetyöllä, jonka hän oli 
tehnyt, kuin antoi hänelle voimaa käydä. 

Älä lörpöttele, tiuskasi kestkievari, kyllä sinä 
voit astua, kuin vain viitsit; mutta sinä et viitsi; 
älä hulluttelekaan ihmeistä. 

Kuitenkaan/ ei hänellä ollut ryhtiä eikä voi- 
maa estää rukous-, veisuu- ja ripityskokousten 
pitoa kolmekin kertaa viikossa hänen tuvassaan. 
Adamilla kun oli suuri kyky haHita ja vallita, niin 
hän olisi tuota pikaa ottanut koko isännyyden 
häneltä, jos hän ei olisi Kaisun ja vesitautisen 
tähden ja Tobiaan hartaasta pyynnöstä viimein 
päättänyt muuttaa pois kestkievaritalosta kalas- 
tajan mökkiin joen suuhun. 

Muutamien päiväin kuluttua siitä, kuin To- 
bias muutti pois kestkievarista, tuli mies annis- 
kelutupaan, joka oli suuri huone, sievistetty helakan 
sinisillä seinäpapereilla ja koristettu muutamilla 
njinin kivipainon tuotteilla sekä asetuksilla ja 
hintaluetteloilla. Tämän kaiken päälle olivat kär- 
päset, savu ja ruuan katku levittäneet keltaharmaata 
ja siten hiukan himmentäneet muuten kirkasta väriä. 
Mies kävi hyvin varmasti ja arvonsa tuntevasti 
istumaan paraasen paikkaan ja esitti itseään isän- 
nälle Viipurin läänin kuvernöörin määräyksellä. 
Juodessctan väkevää rommitotiansa aukoi hän ja 
silitti kiiltäväksi kulunutta polveaan vasten erään 
paperin, katsoa tirkisteli ja luki hyvin arvokkaasti 
näin: 

„ Sitten kuin nimismies . . . piirissä Viipurin 
lääniä on Kuvernöörin virastolle ilmoittanut, että 
niin suuri joukko irtainta väkeä, veijareita y. m. 
on kokoutunut . . . aseman seuduille, että hänen 
on mahdoton yksinään yllä pitää järjestystä siinä 

laajaa piirinsä osassa, Euvernöörin virasto täten 
määrää entisen lääninkanslistin Karl Napoleon 
Jurvelinin auttamaan piirin vakinaista nimismiestä 
pitämään yllä järjestystä varsinkin siinä sanotan 
piirin osassa, joka on huvilanomistajille palstoi- 
tettu, ja saa' Karl Napoleon Jurvelin" j. n. e., 
j. n. e. 

Karl Napoleon Jurvelin nuolasi ohuita huu- 
liansa, tirkisteli, kuten hänellä oli tapana, imi 
voimakkaasti piippuaan, käänsi kokoon määräyk- 
sensä ja katsoi mahtavasti kestkie väriin; siitä 
katseesta voi kuka hyvänsä nähdä ^katsos minua, 
sellainen mies minä olen^^ 

Kestkievari kumarsi ja moneen kertaan tois- 
telluilla korusanoilla lausui olevansa vakuutettu, 
että herra Karl Napoleon Jurvelin juuri oli sopiva 
mies siihen hankalaan toimeen ja että hän saat- 
taisi koko kunnan kiitollisuuden velkaan, jos hän 
voisi toimittaa, paitsi muita, erään Adam Pihl- 
hjertan, irtolaisen ja veijarin, kiinni vahingoitta- 
masta ihmisiä. 

No, sille me kyllä opetamme, mistä David 
olutta osti, sanoi Jurvelin päättäväisesti, heilautti 
polvensa ristiin toisen päälle ja koetti näyttää 
uhkaavalta ja arvokkaalta. Vai on hän niin häijy. 
Pohjalainen! niinkO? tappelee ja pauhaa, vai onko 
hän uusmaalainen, itsepintainen ja kiukkuinen, vai 
ehkä Kuopiosta, juoppo ja kavala! 

Kestkievari tuskin ehti vastata, kuin kyyti- 
mies äkisti*' syöksyi sisään, huutaen: isäntä, isäntä 
sauna palaa, tulkaa kaikin mokomin ulos! 

No, ijankaikkinen isä, sauna, voi minua onne- 
tonta, sauna, minun uusi saunani! 

Ei uusi, vaan vanha. 

No mutta, sinä kirottu, sano sitte heti, vanha 
sauna; palakoon se, ei se minuun koske. Mutta 
kuulepas, kuka on tehnyt tulta siihen harakan- 
pesään? eihän siellä ole kukaan kylpenyt kui^- 
kausiin. 

Adam, se saarnaaja, hänhän se aina kylpee 
yksinään. 

Kas niin, joko se taas on hän vehkeilemässä. 
Piru vieköön sen vitsauksen; mutta miksi hän ei 
kylve yhdessä kuten muut ihmiset. Siinä nyt 
kuulette, herra nimismies. 

Kylpee yksinään, kylpee yksinään, nyt ei ole 
oikein asiat, mutisi Jurvelin. 

Nimismies ja kestkievari riensivät tulipalon 
paikalle. Sauna oli pieni rakennus, jo ihan hajoa- 
massa, katto tuohista ja riu^uista, joita alhaalla 
tukemassa oli räystäslauta. Harjalla riu'ut ulot- 
tuivat yksi tai kaksi jalkaa ylemmäksi kattoa, 
joten se näytti kyhmyselkäiseltä eläimeltä, jolla 
oli harja pystyssä. Mustaa savua tulla tuprueli 
porstuasta, liekit jo pyrkivät ylös ja koettivat 
nuoleskella kattotuohia. Koko joukko ihmisiä oli 
saapunut katsomaan paloa, mutta ryhtymättä vielä 
mihinkään tulen sammutustoimeen. Koko sauna 
oli ihan rappiolla, joten .siitä ei ollut mitään vahin- 
koa, jos se paloikin. Nimismies kuitenkin ajatteli 
toisin. Pian toimittakaa vettä! huusi hän, tuuli 
puhaltelee kylään päin, ja jos se kiihtyy, niin tu^ 
lee tästä kokkoa enempikin. Hitaasti lähdettiin 
vettä noutamaan, saatiin muutamia kiuluja ja kor- 
voja, ja nuoremmat miehet alkoivat laimeasti sotia^ 
tulta vastaan. 

Mutta missä on Adam? kysyi kestkievari. 

Hän on saunassa. . 

No hänpä on lämmittänyt itselleen saunan 
kuumaksi, sanoi kestkie väri vastahakoisesti. Adam, 
missä sinä olet? tule pois, Adam! 

Adam pisti päätänsä ulos ikkunasta ja näytti 
hyvin peljästyneeltä. Porstua on tulessa, minun 
vaatteeni ovat jo palaneet ja ikkuna on liian pieni, 
minä en mahdu ulos; paras on minun olla täällä, 
missä olen, mutisi hän vielä hitaasti ja veti päänsä 
pois, Tobias juoksi heti esiin, siepattuaan josta- 
kin käsillä olevan kirveen, rikkoi ikkunan kehyk- 
sen ja, savun tuprutessa yhä mustemmin sekä 
kipunain lennellessä kuin ilotulituksesta taivasta 
kohti, paukutteli pihtipieliä, jotka, jo yanhat ja 
hauraat, helposti murtuivat ja putosivat rymähtäen 
sisään. Tule nyt ulos, Adam! huusi hän. Liekki 
leimusi jo katolla, mutta ei mitään Adamia näky- 
nyt. Tobias ja kaksi rohkeinta nuorta miestä ryömi 
ikkunasta sisään, ja heti nostettiin voimaton, puo- 
leksi tukehtunut Adam ulos; mutta tuskin saatiin 
Adamin leveä, alaston ruumis lasketuksi maahan, 
kuin ihmetyksen ja peljästyksen huuto sai jokaisen 
unhottamaan tulipalon ja katselemaan alastonta, 
puoli kuollutta miestä. Hänen leveässä, vahvalihak- 
sisessa seljassaan oli veripunalla kirjoitettuina, että 
hän oli tehnyt jonkin häpeällisen rikoksen. Selkä 
oli kirjavanaan punaisia ja sinipunaisia naarmuja 
ja arpia haavoista, joita piiskarin raipat olivat sii- 
hen piirrelleet. Nyt, kuin kuumuus oli vetänyt 
enemmän verta ihoon, näytti melkein siltä, kuin 
vanhat haavat olisivat jälleen auenneet ja tiuk- 
kuneet verta. 

Ahaa, poikaseni ! sanoi Jurvelin tyyt3'väisesti, 
niinkö sinun asiasi ovatkin; no, nyt minä kyllä 

näen, minkä tähden mies kylpee yksinään ihan 
kuin herroiksi. Mutta toimittakaa nyt pian vettä! 

Mitään veden tuontia ei siitä tullut, sillä nyt 
oli katto jo tulen vallassa, ja levitellen sysimustia 
savupilviä käpristyivät tuohet torvelle, rätisten kuin 
rasva tulessa, ja mahtavat tulikielet nousivat kohti 
taivasta. Kaikki peräytyivät etemmäksi ja Adam 
Pihlhjerta heräsi täyteen tajuunsa. Yksi silmäys 
vain, yksi katsaus Tobiaasen, joka seisoi vieressä, 
kasvot välinpitämättöminä, jopa halveksivankin nä- 
köisinä, niin Adamille selvisi kaikki ja hän käsitti, 
että kaikki nyt oli hukassa. Miksi ette antaneet 
minun kuolla ja palaa? se olisi ollut paljon parempi, 
mutisi Adam. 

Mitä hän sanoo? tiedusti v. t. nimismies. Kas 
niin, toimittakaa miehelle vaatteita, niin saamme 
hänet sinne, jonne hän kuuluukin. Adam istui 
nurmikolla, kädet silmäin edessä. Kaksi polttavaa 
kyyneltä vierähti alas hänen punaisilta, paisuneilta 
poskiltansa, hänen ohauksensa sykkivät kuin vasa- 
roilla kalkutellen, ja korvansa suhisivat, kuin ennen 
sinä hirmuisena päivänä, jolloin piiskarin raipat 
turmelivat hänen ruumiinsa. Liekin leimutessa 
kohti taivasta ja rätisten heitellessä kipunoita as- 
tui Adam, muutamia lainavaatteita yllään, nimis- 
miehen ja eräiden pahimpain vihamiestensä saat- 
tamana rantaan päin pukeutumaan asunnossansa, 
kalastajan majassa. 

Jo oli ilta ja kyläläiset palasivat töistään. 
Jokainen sai nähdä Adamin hänen horjuen astu- 
essaan joen suuta kohti jäljessä koko joukko ute- 
liaita. Hänen häpeänsä oli tietty kaikille, yksin 
lapsetkin osoittelivat häntä. Lehmät, jotka märeh- 
tien seisoivat tarhoissaan, käänsivät hitaasti päi- 

tään ja pitkään katsoivat pahantekijää. Kanat, 
jotka jo olivat kokoutuneet yöksi porraspuille, 
kuuntelivat tämän surullisen jonon kulkua ohitse, 
karitsat ja lampaat hymähtivät peloissaan pakoon 
makuultansa tien varrelta ja koirat, jotka eivät 
kärsi mitään tavatonta, haukkuivat raivoisasti. 
Siinä astui Adam toivottomuudesta ja kalvavasta 
surusta raskain askelin, mutta enimmän hän kui- 
tenkin suri rakkaan opetuslapsensa kovaa ja hal- 
veksivaa käytöstä. Adamin ja hänen vartiainsa 
siten astuessa yhä edelleen levisi tuli leviämis- 
tään. Nyt vasta alkoivat talonpojat ajatella tulen 
sammuttamista ja kiiruhtivat huimaa vauhtia palo- 
paikalle, niin että kuin Adam viimein saapui asun- 
nollensa, oli häntä saattamassa ainoastaan v. t. 
nimismies yksinään. Nimismiehelle, joka ei tun- 
tenut Adamia, oli perin vastenmielinen tämä olo 
kahden kesken tuon toivottomuuteen saatetun pahan- 
tekijän kanssa, jonka paksut, vahvat käsivarret 
ja rintalihakset osoittivat hänellä olevan karhun 
voiman. Tuskaisella mielellä katsahti hän omiin 
heikkoihin käsivarsiinsa, jotka eivät olleet kos- 
kaan pidelleet muita aseita kuin myrkkyistä kynää.. 
Päästyä kalastajan majalle sanoi nimismies sen 
tähden ihan siivosti ja säveästi: minä menen si- 
sään ja annan sinulle vaatteesi tänne ulos. Hän 
näet viisaasti arvikoitsi, että alaston mies ei voisi 
paeta eikä tällä tavalla myöskään tuvasta ottaa 
hyökkäysaseita. Mutta Adam oli murtunut, isku 
oli sattunut liian kovasti, hänen ylpeytensä oli 
kukistunut ja sydämmensä haavoittunut; häntä 
nimismiehen ei tarvinnut peljätä. Hän ääneti puki 
yllensä välttämättömimmät vaatteet, jotka Karl 
Napoleon Jurvelin heitti hänelle ulos puoli avoi- 

mesta ovesta, ja seurasi vartiaansa takaisin l&pi 
kylän. Kuin he nyt astuivat kestkievarin ohitse, 
seisoi lihava isäntä tyttärensä Kaisun kanssa pi- 
halla, repi pitkää ohutta tukkaansa, itki, kiroili ja 
rukoili. Hänen kattonsa harjalla oli leikittelemässä 
sinipunaisia tulia, ne hypiskelivät yli päreiden ja 
lautain kuin varpuset, tarttuivat kiinni milloin mi- 
hinkin loistaviin pikku pisteihin, jotka kasvoivat 
nopeasti punaisiksi, suhiseviksi liekeiksi. Ilman 
palokaluja, ilman vettä ei siinä voitu mitään tehdä. 
Kuin kestkievari huomasi Adamin ja nimismiehen, 
leimahti hänen vihansakin ilmi tuleen; raivosta 
kalpeana juoksi hän hihhulin luo, pui nyrkkiä hä- 
nen silmäinsä edessä ja huusi kovemmin kuin liek- 
kien kohina ja rätinä: Kirottu, kirottu sinä vale- 
profeetta, sinä hylkiö, Siperian asukas. Katso, 
mitä olet tehnyt. Sinä tapoit minun kotikäärmeeni, 
minun kotitonttuni. Ja nyyhkyttäen vaipui hän 
maahan, mutisten: minun onneni, minun onneni on 
ainiaaksi hävinnyt, nyt kostaa käärmekuningas. 

Ja samassa ikään kuin vahvistaakseen hänen 
sanojansa tuli Tobias ynnä pari muuta miestä ulos 
palavasta tuvasta, kantaen raskasta taakkaa. Se 
oli vesitautinen. Kauhistuen tulipalosta oli hän 
pudonnut tuolistaan alas, ja kuin ihmisiä sitte tuli 
auttamaan häntä, makasi hän suorana lattialla; 
hänen leukansa riippui velttona ja muoto oli tum- 
mansininen; hän oli kuollut. 

No hyvä kestkievari, mitä te siinä loruatte 
käärmeistä, ei teidän pidä huolia sellaisista taika- 
tempuista, sanoi v. t. nimismies lohdutellen. Ja 
teidän vaimonne sitte, sitä tietähän meidän kaik- 
kein pitää käydä; jospa vain kaikki pääsisimme 
niin nopeasti tästä murheen laaksosta, selitteli hän. 

Sairashan se vaimonne kuitenkin oli jo monta 
vuotta, niin että paras olikin, että Herra korjasi 
hänet. Mutta mitenkä, tottahan kaikki on palo- 
vakuutettu? 

Vakuutettu! Minulla, oli kaikki vakuutettuna 
kymmenen vuotta; sitte tuli tuo Belialin mies, ja 
mitä luulette hänen sanoneen? Synti on vakuut- 
taa, sanoi hän, uskovaiset vakuuttavat Jumalan 
tykönä. Tulee ottaa vastaan niin onni kuin on- 
nettomuuskin, Herra suojelee omiansa. Niin, hiisi 
tietköön, mitä kaikkea hän sanoi. Ja minä taivuin 
vaimoni tahtoon, ja nyt, niin nyt on Herra ... 
Sanoja puuttui sukkelapuheiselta mieheltä ehkä nyt 
ensi kerran elämässään. Adam kuunteli synkkänä 
hänen puhettansa ja astui hitaasti ja vaiti eteen 
päin. Samassa hypähti kestkievari ylös, sieppasi 
suuren kiven maasta ja kiroten heitti profeettaa,, 
jolle se sattuikin selkään. Mutta Adam kuiskasi 
hiljaa: Herra, anna heille anteeksi. 

Kymmenen minuutin kuluttua istui hän jo 
vankeudessansa. 

Miten oli kaikki muuttunut niin lyhyessä 
ajassa! Yielä tuntikausi sitte astuskeli hän va- 
paana ja toimi Jumalan valittuna miehenä, suo- 
sittuna ja kunnioitettuna näiden ihmisten keskellä^ 
jotka kaksi tai kolme kuukautta sitte eivät tienneet 
hänen nimeänsä, ja nyt — vankeudessa. Kuka oli 
syynä, missä oli vika? Eikö hän ollut vilpittömästi 
palvellut Jumalaa, eikö hän ollut katunut rikoksi- 
«nsa, rakastanut sanaa enemmän kuin muut, puhu- 
nut parannuksesta ja uskosta, puhtaista tavoista 
ja velvollisuuden täyttämisestä. Missä sitte oli 
syy^ että Jumala nyt .vihastui häneen ja sysäsi 
hänet niin syvälle. Ja Adam kävi istumaan, mietti 

ja ajatteli, lujasti päättäen saada selkoa niiden 
tapausten syystä, kuin hän äsken oli kokenut. 
Hän muuttui nyt ankaraksi ja lahjomattomaksi 
tuomariksi itseänsä kohtaan. Kaikki hänen oman- 
tuntonsa väärä ja vilpillinen viisasteleminen saa- 
tettiin heti vaikenemaan. No niin, nuoruutensa 
rikosta, pikastuksissa tehtyä murhaa taikka vain 
murhaa, kuten tuomari sitä sanoi, hän oli katunut 
monta pitkää, tuskallista vuotta. Sen tähden oli 
hän elänyt vankeudessa ja millaisessa vankeudessa, 
varkaiden, kunniattomain konnain kanssa, joka seura 
olisi voinut kokonaan turmella hänet. Kahdesti 
oli hän paennut vankeudesta tuon jumalattoman 
seuran tähden. Kumpaisenkin kerran oli hänet 
saatu kiinni, hän oli saanut raippoja, hän oli ai- 
niaaksi häväisty, hän ei voinut kuten muut näyt- 
tää ruumistansa toisille ihmisille, sen hän oli tie- 
tänyt jo ennen ja nyt katkerasti kokenut. Sitte 
hän oli anonut siirtoa Siperiaan ja tavannut siellä 
uskonveljiä, joiden oppiin hän oli kiintynyt kauan 
pidätetyn sielun-elämän koko voimalla. Eräänä 
soveliaana hetkenä oli hän karannut, vapaus, tuo 
vapaus oli houkutellut häntä liian kovasti ja Ju- 
malahan oli antanut hänelle anteeksi, miksipä ei- 
vät ihmisetkin antaisi. No niin, olihan kaikki siihen 
asti selvää; mutta n^itenkä ihmiset antaisivat hä- 
nelle anteeksi, hehän eivät tienneet hänen rikos- 
tansa eikä rangaistustansa, hän ei ollut ilmaissut 
kumpaakaan. Kas, siinäpä se olikin kipeä kohta. 
Tunnustakaa seurakunnalle, oli hän itse julistanut. 
Eikö varsin moni ollut tunnustanut hirmuisia te- 
koja hänelle, mutta hän itse, hän oli ollut vaiti. 
Nyt tuli rangaistus. Ja Adamin omatunto huusi 
kovasti ja saamasi hänelle : Mitä sinä olet tehnyt, 

sinä omatekoinen pappi, sinä saastaisia aseita käyt- 
tänyt sotamies. Mitenkä nyt käypi kaikille niille 
tunnustajille, jotka sinä olet kääntänyt oppiisi. 
Nyt he kaikki luopuvat ja paatuvat yhä enemmän, 
ja tämä Tobias, sinun rakkain opetuslapsesi, minkä 
vaikutuksen hänen nuori mielensä saa sinun val- 
heellisuudestasi, sinun ulkokultaisuudestasi. Sinä 
olet rakastanut vapautta, valtaa sielujen y^tse 
enemmän kuin totuutta. Adam oli sortunut, hänen 
voimakas sielunsa maahan lyöty kuin viljavainio 
ankaran raesateen perästä, hänen hengellinen yl- 
peytensä oli kukistunut. Hän oli seisonut ihmis- 
joukon keskellä kuin yksinäinen mänty kallion 
raossa. Nyt tuli myrsky ja mänty murtui. Kuinka 
olikaan hän voinut olla niin sokea, niin heikko ja 
niin yksinkertainen. Mitäpä siitä olisi ollut, mitä 
se olisi vahingoittanut häntä, jos hän olisi usko- 
vaisilleen tunnustanut vikansa. Ei ainoakaan heistä 
olisi pettänyt häntä. Vaan hän ei ollut uskaltanut, 
hän ei ollut tohtinut. Ja Adamissa syttyi sellai- 
nen inho itseänsä vastaan, että hän hetkisen ajat- 
teli itsemurhaa. Mutta vain lyhyen hetken, sitte 
hän laskeutui polvilleen ja kilvoitteli kovan kilvoi- 
tuksen. Tuntikausia kuului hänen huokauksiaan 
]a valitustaan, mutta kuin nuori päivä nousi pu- 
nakkana ja ruusuisena ja katsahti hänen vankeu- 
teensa, silloin oli taistelu lopussa. Levollisesti kuin 
lapsi laskeutui hän vuoteelleen, päättäen rohkeasti 
ja kärsivällisesti ottaa vastaan kaikki, mitä Herra 
oli lähettävä hänelle. Hänen viimeiset sanansa 
ennen nukkumista olivat: Siperiaan, takaisin Si- 
periaan, sen rangaistuksen minä olen rehellisesti 
ansainnut. 

Kuin kestkievaritalo oli pohjaa myöten pala- 
nut ja tuli hyvästi sammutettu, istui Karl Napoleon 
Jurvelin tilapäisessä asunnossa ja kirjoitti kuumeen 
tapaisella kiireellä kaksi kirjettä, virkakirjeen ja 
toisen yksityisemmän. Viimemainittu oli edellisen 
avain ja kuului näin: 

P. Y. Etpä usko, miten onnellisena hetkenä 
minä saavuin tänne. Kuten tiedät, määrättiin 
minut, huolimatta vihamiesteni selkkauksista ja 
vehkeistä kuvernöörin virastossa tänne pitämään 
kurissa kaikkia niitä veijareja ja konnia, joita 
vanhalla herra nimismies M:llä ei ole aikaa eikä 
halua hoidella. Samana päivänä, kuin saavun kest- 
kievariin juomaan tavallista iltatotiani (ohimennen 
sanoen, miten kelvotonta talonpoikaisrommia niillä 
täällä on, väkevää kuin hiisi, mutta paljon sokurin 
ja vähän veden kanssa käy sitä sentään juoda), 
niin minulla on onni nipistää kiinni eräs pahimpia 
veijareja, kuin koskaan on ollut liikkeellä. Täällä 
on hän ihan vanhan herra M:n nenän edessä liik- 
kunut vapaasti kuukausia ja vehkeillyt aika lailla; 
ollut olevinaan pyhä, saarnannut ja pitänyt hyviä 
päiviä uskonveljiensä ja kestkievarin kustannuk- 
sella. Tietääksesi, millainen lintu hän on, panen 
tähän hänen ansioluettelonsa, jonka suurella vai- 
valla ja viekkaudella sain kiristetyksi hänestä esiin. 
Kotoisin Alavudelta, vaikka sanoen olevansa Pyh- 
täältä tai Virolahdelta, nimeltään Aleksander Ylis- 
talo, nyt liikkunut Adam Pihlhjertan nimellä (mu- 
kama viisastelija), syytetty ja tuomittu murhasta 
kuokkavieras-tappelusäa arvoisassa kotiseuduis- 
saan, saanut raippoja karkaamisesta (monta kertaa), 
itse pyytänyt siirtoa Siperiaan, sieltä palaamassa 
karkulaana, mutta monen kujeen ja paljon teko- 

pyhyyden jälkeen joutunut ystäväsi ja veljesi v; t. 
nimismiehen Karl Napoleon Jurvelinin kynsiin. 
Ensimmäisenä päivänä, kuin sanottu K. N. J. oli 
virkansa toimituksessa. No, mitäs arvelet? Jos 
siitä et voi keittää hyvää pääkirjoitusta tai ro- 
maania sanomalehteesi, niin olet ihan kelpaamaton 
kirjailijaksi. 

Sinä saatat juuri käyttää tilaisuutta hyväk- 
sesi ja kehua minun uutteruuttani tai kirjoittaa 
jotain muuta kauniita, niin siitä ehkä tulisi lahja- 
palkkio minulle ja totia viljalti sinulle. Se tekisi 
kelvottoman hyvää kaikille minun vihamiehilleni, 
jotka ovat vehkeilleet minua vastaan aina siitä 
takavarikko-jutusta asti. Ikään kuin ei yhdeksän- 
kymmentä yhdeksän sadasta olisi tehnyt samoin 
kuin minä, myöskin itse ukko M.; mutta sen asian 
tiedät sinä yhtä hyvin pohjaa myöten kuin sinun 
totinen ja uskollinen ystäväsikin 

Karl Napoleon Jurvelin, 
V. t. nimismies. 

J. K. Jos kuulet jotain lääninkansliassa 
lausuttavan minun käytöksestäni, niin ilmoita se 
parilla rivillä minulle. 



Kevät oli kulunut edelleen. Meri oli sulana 
paitsi rannoista. Metsistä ja maista alkoi hajuta 
voimain kuohuntaa, jotka nyt heräsivät kesätyö- 
hön. Muuttolinnut olivat tulleet suurin parvin, 
kuten niitä joka vuosi lentää Itä-Suo"men vanhan 
pääkaupungin ja sen läheisen saariston ylitse poh- 
joista kohti. Tästä kautta kulkevat tuhannen tu- 
hannet, jotka Afrikasta pitkin Rhonen ja Rhenin 

laaksoja, Helgolannin ja Ruotiin ylitse sekä pitkin 
Suomenlahden rantoja tulevat synnyinpaikoilleen, 
Saimaan ja Päijänteen vesistöjen rannoille. Tästä 
kautta kulkevat nekin, jotka Äyräpäänseljän poikki 
ja Laatokkaa pitkin pyrkivät Vienanjoen varsille, 
Vienanmeren rannoille ja Novaja Semljan jäisille 
harjuille. Tästä ne kulkevat laulaen ja viserrellen, 
kevättä ja kesää siipien alla. Kurki tunnetaan 
kiilan muotoisista parvista, joutsen vaihtelevista 
sävelistä ja metsähanhi siitä, että ne lentävät 
alempana kuin muut, jota vastoin ylimpänä sini- 
taivasta vasten leivot liitelevät pohjoista kohti. 

Kuin luikko matkallansa laskeutuu illan suussa 
aalloille haurasten jäälauttojen viereen ja kajutte- 
leJB soinnukkaita viuluääniään pitkin meren pintaa, 
silloin hylkeet, soitannollisimmat kaikista imettä- 
ViäJBistä^. tulevat lähelle. Vihellellen ja laverrellen, 
ikään kuin matkiakseen muhkean linnun ääntä, 
sukeltelevat ne lepäävän lintujoukon lähellä ja 
hyvillään kuumtelevat niiden ihmeellisiä, samalla 
uhkiuavia ja: sulavia ääniä. 

,,,Nälkäihen kuin muuttolintu^', on saaristossa 
puheenpartena, sillä linnut pitkällä matkallaan syö- 
vät tuskin mitään ja näyttävät lepäävänkin aino- 
astaan sen verran, kdin on ihan välttämätöntä. Ne 
tulevat myöhään illalla ja lentävät taas pois heti 
auringon nousiun jälkeen. 



Ankarain mielenliikutusten jäikeen; joita To- 
bias nyt oli kokenut, hänen oli vaikea saada sel-^ 
ville ajatuksiansa. Väsyksissä omistia ajatnkdistl^u 
ja tulipalon sammu tusponnistuksista oli hän käynyt 

levolle aikaisin ja heti nukkunut. Auringon nous- 
tessa hän heräsi ja synkät ajatukset, joista hän 
illalla oli päässyt unen helmoihin, heräsivät hänen 
kanssansa ja alkoivat taas vaivata häntä kysymyk- 
sillä, jotka lakkaamatta kieppuivat samassa piirissä. 
Adam Pihlhjerta — kuinka se oli mahdollista — 
pahantekijä — rangaistu, törkeä pahantekijä! Hän 
heittelehti vuoteellaan, mutta viimein, kuin uni 
yhä etemmäksi pakeni auringon säteitä ja ulkoa 
kuuluvaa lintujen laulua, nousi hän ylös, pukeutui 
ja meni alas rantaan. Tuuli uinaili vielä, mutta 
merellä vieriskeli edellisten päiväin kevätmyrs- 
kyjen jäljeltä pitkiä, heikkoja maininkeja, jotka 
ikään kuin uteliaasti etsiskellen kiipesivät pitkin 
hiekka- ja kivisärkkiä. Noin puolen virstan päässä 
näkyi kaksi suurta parvea muuttolintuja, villijout- 
senia ja hanhia, jotka kumpaisetkin erikseen uivat 
kuin sauret valkoiset untuvat teräskirkkaassa ve- 
dessä; jotkut makasivat, nokka siiven alla, toiset 
puhdistelivat höyhenpukuansa, vaan enin osa uis- 
kenteli levottomasti edes takaisin, kutoen tum- 
mia juovia meren kirkkaasen, välkkyvään pintaan. 
Lähempänä rantaa uiskentelivat vilkkaammat allit 
ja telkät, välistä nousten ylös vedestä, räpy telien 
ja roiskuttaen suolaisia vesihelmiä ylfynipäri. Jout- 
senet, hanhet ja telkät olivat hiljaa kuin sopimuk- 
sesta; vaikka ne ahkerasti liikkuivat, ei kuitenkaan 
kuulunut mitään ääntä. Tobias laskeutui kulolle 
ja nojasillaan katseli harvinaista näytelmää, välk- 
kyvää auringon valoa, leikkiviä laineita ja vilkasta 
elämää, vaan ei mikään voinut hajoittaa hänen 
synkkiä ajatuksiansa. Tämä suuresti armoitettu 
sielu, kuinka häpeällisesti hän oli pettänyt heitä 
kaikkia, hän, joka vaati syntien tunnustusta, miksi 

Digitized by VjOOQIC 



— 102 — 

hän itse oli ollut vaiti? Ja Tobias tunsi, miten, 
usko ja luottamus, joka hänessä oli leimahtanut 
ilmi kuin tuli oljissa, kasvanut kuin koivun lehti 
kevätyönä, kuin tuomen kukka toukokuun sateen 
jälkeen, miten se sammui, lakastui, kuihtui, ja hän 
taas jäi yksin, ilman uskoa ja vakuutusta. Miten 
Jonni joutavalta ja kurjalta näytti hänestä elämä 
nyt, ja sen tunteen vaikutuksesta heitti hän kiven 
liuskareen, jolla oli leikitellyt, kauas mereen. Se 
lenti suhisten ilmassa ja putosi lähelle allien ja 
telkkäin parvea, jotka olivat uineet lähemmäksi 
rantaa. Heti paikalla kuului heidän varoitushuu- 
tonsa ja hanhien etuvartiat sitä toistelivat. Sii- 
vekäs joukko nousi vedestä, hanhet ja joutsenet 
juosten vähän matkaa pitkin pintaa ja räpytellen 
valkosiivillään. Saatuaan ilmaa allensa nousivat 
ne kaikki purjehtivaan pakoon, ja suhisten kuin 
myrsky metsässä katosivat kaukaiset matkustajat 
pois näkyvistä pohjoista kohti. 

Perkele! kuului kirous Tobiaan takaa. Kuin 
hän hitaasti nousi ja kääntyi katsomaan, seisoi 
V. t. kruununnimismies Karl Napoleon Jurvelin 
siinä täysissä metsästystamineissa, pyssy kädessä 
ja koko joukko kuvia Adamin ja Tobiaan entisestä 
asunnosta. 

Jurvelin, niin äkkiarvaamatta tavattuna lu- 
vattomasta linnustuksesta, ensin hämmästyi, mutta 
kohta jälleen selvisi ja näytteli ihan sotkeutumatta 
ilveilyä, joka osoitti hänen olevan tottunut selvit- 
täytymään pahimmistakin pulista. 

Kuka sinä olet? arvattavasti myöskin veijari 
samaa lajia, kuin se, jotika nipistin kiinni eilen. 
Sinä olet kaiketi myöskin linnustamassa, yhden 

samanlaisen minä jo sain kiinni. Missä sinun 
pyssysi on? Puhu heti totta. 

Tobias teki selon itsestään. 

Vai Pullinen, Tervolan Tobias Pullisen poika. 
Vai niin, kyllä minä tiedän. No, mitä sinä täällä 
teet? Ah, nyt jo johtui mieleeni. Kuulepas, Toppi, 
lähde sinä täältä kotiisi ja sukkelammin kuin ta- 
vallista. 

Kotiin, niin kotiin, ja Tobias tunsi lämpöistä 
koti-ikävää ruumiissansa virtailevan. Kyllä, vas- 
tasi hän, minä lähden jo tänä päivänä. 

VIII. 

Niinpä hän viimeinkin oli kotona. Kuin juu- 
reton pajun vesa, jota heinää korjatessa harava 
heittelee sinne tänne, paikasta toiseen, oli hänkin 
ajelehtanut milloin minnekin. Hetkisen hän oli 
luullut löytäneensä sellaista maata, johon olisi voi- 
nut juurtua ja jossa olisi tuntenut jälleen kasva- 
vansa kiinni maassa eikä enää olevansa tuuPajolIa 
myrskyissä. Se oli ollut lyhyt aika ja rajusti oli 
hänet temmattu pois siitä harhauksesta.. Hänen 
tarvitsi panna vain silmänsä kiinni, nähdäkseen 
Adam Pihlhjertan kampiottavan kuvan, miten hän 
istui alasti, selkä veripunaisena, miten hän siinä 
istui pilkattuna, häpeissään ja katsoa tuijottaen 
häneen kankeilla, loistottomilla silmillä. Nyt hän 
oli kotona, ja ankarat taistelut, jotka hän oli kestä- 
nyt, viha ja kiukku, kaikki oli laskeutunut levolle, 
kuin hän jälleen astui kotikynnyksen ylitse. Mutta 
ei hän sittekään tuntenut rauhaa, se oli vain lepoa 
kuin kuumeen jälkeen, äänetöntä, kuollutta, hil- 
jaista. Värittömänä kului elämä päivän toisensa 
jälkeen. Siinä ei ollut mitään katkeruutta, mutta 
ei mitään suloakaan, kaikki tuntui ummehtuneelta, 
ja välistä kalvoi häntä halu saada kaikki kerras- 
saan loppuun. 

Äiti, joka oli hänen kirjeestään luullut pojas- 
saan tapaavansa hartaan uskovaisen, otti hänet vas- 
taan kauan pidätetyn rakkauden koko kiivaudella. 
Hänen rakkautensa ja jälleen näkemisilonsa poh- 
jalla oli tunto, että poika nyt oli enemmin hänen 
kuin koskaan ennen. Nyt poika saattoi ymmärtää 
häntä ja nyib hän puolestaan saattoi ilmaista aja- 
tuksiansa pojalleen. 

Oliko sitte mikään ihme, että hän talonpoi- 
kais-naisissa, yksin äideissäkin harvinaisella läm- 
möllä sulki hänet syliinsä, kuin he joutuivat hänen 
huoneesensa. Tuvassa oli hän ainoastaan pudis- 
tanut pojan kättä ja toivottanut hänelle tervetuloa. 
Vaan kohtapa Leena Pullinen kuitenkin ihmeek- 
seen ja kauhukseen huomasi, että hänen Tobiaansa 
oli jääkylmä siihen katsoen, joka äidin mielestä 
yksin oli tarpeellinen. Hän ei voinut sitä selittää 
eikä uskaltanut kysyä. Haihtuneet olivat kaikki 
hänen unelmansa saada joku, joka ymmärtäisi häntä, 
ottaisi osaa hänen ajatuksistaan ja huolistaan. Hän 
turvautui taas postilloihinsa ja rukouskirjoihinsa, 
mutta se suola oli Tobiaasta tullut mauttomaksi. 
Tobias kummasteli itsekin, että tämä sana, joka 
Adamin suussa oli ollut kuin jyrinä pilvissä ja 
toisin ajoin kuin aaltojen hiljainen loiske kukka- 
rantaa vasten, että se sana nyt täällä hänen äitinsä 
suussa oli niin tyhjä, niin viaton, niin ihan mitätön. 

Hän oli tottunut työntekoon, vaan nyt olivat 
enimmät ulkotyöt pienellä tilalla jo tehdyt, niin 
että jäljellä oli vain puotityötä, ja se ei suinkaan 
ollut houkuttelevaa. Tinkiä penni penniltä talon- 
poikais-ukkojen ja -ämmäin kanssa oli sekä vaikeaa 
että vastenmielistä. Sitä paitsi istui äiti vanhus 
siellä seuraten silmillään kaikkia poikansa liikkeitä 

ja ikään kuin tahtoen tunkeutua hänen salaisim- 
pain ajatustensa perille. Äiti suri, sen näki poika. 
Hän suri, että pojan vallaton, raitis, uhkamielinen 
nuori tahto oli tullut välinpitämättömäksi, väsy- 
neeksi; ja tuo äänettömyys sitte, tuo toivoton ää- 
nettömyys se rasitti äitiä enimmän. 

Vanhempi Tobias oli kuten tavallista poissa, 
tällä kertaa Pietarissa koettamassa jos mahdol- 
lista saada kumppaninsa Bitshokin avulla venä- 
läisiä ratsuväen hevosia kesälaitumelle hoidetta- 
vaksi Tervolaan. 

Nuori Tobias oli' ensin kotiin tultuaan vähän 
kainostellut Annia ja Viskari ukkoa. Mitä Anniin 
koskee, muuttui se tunne tuota pikaa toiseksi vah- 
vemmaksi: suruksi. Sillä pian hän kaikesta huo- 
masi, että Anni oli mennyttä häneltä. 

Kylässä oli näet suuri muutos tapahtunut 
Tobiaan poissa ollessa. Seurakunta oli ollut kuin 
umpi lammikko, joka taholta korkean metsän suo- 
jassa, joka ei päästänyt pienintäkään tuulen hen- 
käystä värisyttämään sen pintaa. Brandt oli aivan 
vainonnut kaikkia hengellisen elämän ilmauksia, 
jotka eivät liikkuneet oikeauskoisuuden hengessä. 
Nyt olivat pastori Helmin opetukset ensin herät- 
täneet jonkinlaista mielenkiihkoa, ja jonkun ajan 
kuluttua oli huomattu joidenkuiden raittiiden tuu- 
lahdusten silloin tällöin väräyttäneen lammikon 
pintaa ja panneen sen peilikirkkautta aaltoilemaan. 
Muutamat hihhulisaarnaajat olivat matkalla pitä- 
neet pari hengellistä esitelmää paikkakunnassa ja 
siitä oli tullut levottomuutta sekä heikkoja elämän 
ja liikkeen merkkejä. Anni oli niitä, joihin herä- 
tys oli syvimmin koskenut. Tobias näki hänen 
nyt olevan samassa hengellisen heräämisen tilassa, 

kuin hän itse oli kokenut, mutta hän katseli sitä 
ikään kuin vuorelta alas laaksoon. Kaikki oli äiin 
pientä ja pikkumaista. Mitäpä siitä olisi apua, 
mitä oli hän itse voittanut sillä kaikella, kuin oli 
kokenut? Ei niin mitään, ainoastaan kyllästystä. 
Anni kartteli häntä, hän kun nähtävästi sitä paitsi 
oli vakuutettu, että äiti Leena ei suopein silmin 
katsellut heidän avioliittoansa. 

Eräänä iltana vähän ennen Juhannusta Tobias 
istuessaan puodin rappusilla ja mitään ajattelematta 
heitellessään jyviä äitinsä kaakottaville kanoille 
ja odottaessaan ostajia näki vanhan vihamiehensä 
Matti Reijosen auttelevan Annia kaivolla. Matilla 
näytti olevan paljo sanomista tytölle. Silloin täl- 
löin pysähtyi häneltä vesikiulu puoli tiehen kai- 
voon, hän kuiskaeli kiireesti ja näytti tahtovan 
taivuttaa häntä. He seisoivat kaivolla mäen rin- 
teessä kuin varjokuvat kirkkaan keltaista iltatai- 
vasta vasten. Hän ei nähnyt heidän kasvojansa, 
vaan ainoastaan heidän kuvansa ja liikkeensä tark- 
kapiirteisinä taivasta vasten; silloin tällöin kantoi 
tuuli jonkun epäselvän äänen puheesta hänen luok- 
sensa. Tuntui ikään kuin pistosta, niin että Tobias 
kädellään koski rintaansa. Viikkokausia kestäneen 
henkisen tyynen jälkeen raivosi nyt mustasukkai- 
suus hänessä, ajoi ylös hänen elämänsä henget ja 
sytytti liekitsevän tulen hänen rintaansa. Hän 
nousi äkisti ylös ja äitinsä kummastukseksi liik- 
kui sukkelammin kuin pitkään aikaan; hänessä 
näytti nyt olevan enempi elämää ja vilkkautta. 
£uin hän kuuli tuvan ovessa käytävän, juoksi hän 
ihan juoksemalla puotikammarista tupaan. 

Anni, sillä hän se oli, Anni, sanoi hän, mi- 

nun pitää saada puhella sinun kanssasi; tule tänä 
iltana . . . tiedäthän, sinne pellolle. 

Paljopa kuitenkin tarvittiin nähdä vaivaa ja 
käyttää paljo houkuttelua ja monta hellää sanaa 
ennen, kuin Anni viimein taipui tulemaan. 

Oli Juhannuksen aaton aatto. Aurinko oU 
laskeutunut, päivä lopussa ja kesäyö levitti sala- 
peräistä hämyänsä yli maiden ja metsäin. Har- 
vain koivujen alla ja yli heleän vihreiden ketojen 
liiteli kevättuuli lauhkeana ja mielistelevänä ke- 
veillä siivillä ja kuljetti kanssansa tuoksua, joka 
herätti helliä muistoja kuluneista keväistä ja ul- 
jaita unelmia urhakoista ja voimakkaista ajoista. 
Tobias käveli yksin ja kärsimättömänä pellon 
pientarella. Tänä iltana tahtoi hän lopettaa tais- 
telun, jota oli niin kauan kestänyt hänen sisällänsä. 
Hän oli kyllästynyt omaan horjuvaisutiteensa, nyt 
se piti tulla ratkaistuksi: joko, taikka. Varovasti 
astui hän pellon poikki, pitkin ojan reunaa kivi- 
raunion luo, jossa kasvoi vaapukisto vanhan yksi- 
näisen tuomen vieressä. Sinne hän kävi istumaan 
voikukille ja mintuille ja istui niin hiljaa ja ääneti, 
että ruisrääkkä, joka oli vaiennut hetkiseksi, jäl- 
leen alkoi vetää rumaa virttänsä. Nyt kuului ra- 
pinaa: se on hän, ajatteli Tobias. Ei, se oli vain 
tarhakäärme, joka tulla livahti rauniosta ja suk- 
kelaan kuin leimaus sieppasi sammakon sekä yhtä 
kiireesti jälleen katosi kivien alle. Mutta nyt kuu- 
luu hiipiviä askelia, astua heilutellen tuli ^^nni 
häpeissään ja hidastellen pitkin ojan vartta. Vii- 
mein seisoi hän siinä hänen edessään ja itsepäi- 
sesti maahan katsoen kävi istumaan vähän matkan 
päähän ja sanoi kiireisesti: 

Täti odottaa minua, minun täytyy joutua. 

Sano pian, Tobias, mitä tahdoit sanoa; luulenpa, 
että vanhus minut jo näki, kuin nousin veräjästä. 

Oh, rakas Anni, mitä sinä huolit Vanhuksesta. 
Älä nyt ole yhtään peloissasi. Oletko jo unhot- 
tanut, että me olemme täällä tavanneet toisiamme 
useammasti kuin yhden kerraiji? Ja oletko unhot- 
tanut, mitä olemme luvanneet toinen toisellemme 
juuri täällä? 

Älä sinä niitä, vastasi Anni hätäisesti ja siir- 
tyi vielä etemmäksi pois. Mikä on ollut, se on 
mennyt. Sinun lähdettyäsi on täällä paljon muut- 
tunut. Minä olen puhunut veljien ja vanhimpain 
kanssa. Heidän sanansa ovat polttaneet minun 
omaatuntoani kuin nuolet. Minä olen katunut ja 
tunnustanut, minä olen kuunnellut sanaa . . . 

Siitä Tobias kiivastui. Sana — pitikö sitte 
tuon sanan aina olla hänen ja hänen onnensa vä- 
lillä? Hän oli tehnyt vain kierroksen ja seisoi 
nyt taas siinä, josta oli lähtenyt. 

Katkeraa puhetta tulvi hänen suustansa. Anni 
kuunteli, vaan eivät hänen katkerat eikä hellät 
sanansa näyttäneet mitään vaikuttavan häneen. 
Kuin Tobias viimein vähän rauhoittui, vastasi hän 
sentään hiukan lempeämmin: 

Sitä paitsi ei äitisi koskaan suostu siihen, 
jota sinä nyt ehdotat. Samoin isäsikin ajattelee, 
että minä olen liian mitätön ja köyhä rikkaan 
Tobiaan pojalle. Mitä varten sitte sotia vastaan, 
kärsiä häpeää ja pilkkaa, kantaa surua ja ja . . . 

Anni, Anni! huusi samassa äiti Leena pihasta. 

Anni hypähti ylös, oli sitte hetkisen epätie- 
toinen, viimein kiersi kätensä Tobiaalle kaulaan, 
suuteli häntä kerran tulisesti ja riensi pitkin ojaa 
viljan suojassa pihaan päin. 

• Tobias oli yksin, ympärillä yhtä hiljaista kuin 
äsken. Siten istui hän tuntikausia unteloisena ja 
välinpitämättömänä, mutta kuin päivän ensi vila- 
uksesta leivo lensi korkealle kirkkaan keltaiselle 
taivaalle ja herätti uinahtavan maailman iloisen 
kevätpäivän tuhansiin toimiin, silloin hän toivot- 
tomana heittäytyi pitkäkseen ruohokkoon ja itki, 
kuten itketään parasta nuoruuden unelmaansa. 
Kyyneleet vähitellen helpottivat hänen mieltänsä, 
hän nousi hitaasti ylös ja astui väsyksissä kotiin, 
jossa päivän elämä jo oli alkanut. Musti haukah- 
teli ja tuuhealla hännällään hyväili vanhaa Mattia, 
joka juuri tuli ulos rappusille, ojenteli ruumistaan, 
haukoitteli ja meni talliin ruokkimaan hevosia. To- 
bias hiipi niin salaa kuin mahdollista tallin ylisille 
ja paneutui pitkäkseen ummehtuneille menneen- 
kesäisille heinille. Mutta tuskin hän ehti saada 
kiinni laiminlyödyn yöunen päästä, kuin hänet jo 
herätti kovaääninen puhelu ja hälinä. 

Vanha Tobias Pullinen oli palannut kotiin 
ja hänen kanssansa oli tullut hevoskauppias Ivan 
Bitshok, harjaksien ostaja, tatarilainen Kuffein 
Holam ja yksi rakuuna. Kuin Bitshokilla oli tut- 
tuja ratsumestareja, tallimestareja eläinlääkärejä 
ja tavallisia sotamiehiä Pietarin ratsurykmenteissä, 
oli Tobiaan onnistunut saada kuusitoista rakuuna- 
hevosta kesälaitumelle. Se ei ollut minkään mi- 
tätön asia, maksu oli melkoinen ja hän itse sai 
käyttää hevosia koko kolme kuukautta. Muutamat 
niistä olivat valjaiden lyöttämiä, toiset olivat saa- 
neet kavionsa rikki Pietarin kivikaduiUa ja niiden 
piti nyt kengättöminä kävellä koko kesä pehmoi- 
silla nurmikoilla; toiset olivat kipeinä kosteista 
talleista ja niiden piti hengitellä raitista ilmaa 

kankailla ja ylävissä aitauksissa. Se oli rahan- 
ansio ihan Tobiaan mielen mukaan. Vahinko vain, 
että Bitshokin ja tatarilaisen ei käynyt kauan vii- 
pyä Tervolassa. Jo seuraavana päivänä aikoivat 
he lähteä pohjoiseen päin h^evosrikkaasen Karja- 
laan ja Savoon. 

Mutta jos heidän vierailunsa olikin lyhyt, niin ^ 
piti sen tulla sitä iloisemmaksi. Anni sai pitää 
kahvia yhtä päätä lämpöisenä ja nuoren Tobiaan 
käskettiin toimittaa oikein kunnollinen juhannus- 
kokko meren rannalle. Siinä puheltiin ja lasket- 
tiin leikkiä, muisteltiin vanhoja hevoshistorioita, 
koristellen niitä uusilla mahtisanoilla ja sukkeluuk- 
silla, ja väliin aina ryypättiin sekakuppeja rom- 
mista, airakista ja viinasta; „vinterska" ja „tuvan- 
takainen" tuoksuttivat sakeaa savua, ilo oli kor- 
keimmillaan. Vielä suuremmaksi oli se kasvava. 
Karl Napoleon Jurvelin ajoi pihaan, huiskuttaen 
jo matkan päästä paksua protokolla-tukkua. Se- 
naatin päätös rajariidassa oli tullut ja Pullisen 
eduksi. Oikeastaan ei siitä mitään voittoa ollut, 
sillä keräjöiminen on kallista ja asia itsessään oli 
arvoton, mutta olihan kuitenkin näytetty, että ol- 
tiin oikeassa ja Brandt oli kukistettu ainakin tässä 
asiassa, ja se maksoi tietysti jotain sekin. 

Nuori Tobias oli hyvästi tehnyt tehtävänsä, 
suuri kokko oli kasattu vuorelle järven rannalle 
ja ylimpänä komeili siinä pari tervatynnyriä; nyt 
vain odoteltiin hämärää, jolloin se voitaisiin uhrata 
liekeille. Heti kuin aurinko oli laskeutunut; ko- 
koutui seudun nuoriso sinne. Tobias ja hänen 
vieraansa tulivat ensinnä kovaäänisinä ja iloisina, 
edeltä astumassa rakuuna, soittaen harmonikalla, 
ja Jurvelin, yhä vielä pitäen protokoUeja kädes- 

sään ja laulaen renkutuksia. Bitshok tarjosi olutta, 
Pullinen ja Eeijonen samoin. Ilo oli yleinen. Ko- 
kon sytytettyä ammuttiin tuon tuostakin, kaksi 
viulua ja harmonikkaa koetti nuorison toivon mu- 
kaan pitää yllä tanssimusiikkia. Leena äiti, joka 
oli koko ajan näyttänyt hyvin totiselta, sai myös- 
kin osansa yleisestä ilosta. Matti Eeijonen oli 
puhemiehen kautta kosinut Annia, ja nyt, kuin olut 
irroitteli kielet, tuli asia kaikille tietyksi ja siitä 
innokkaasti puhelivat sekä nuoret että vanhat. 

Leenaa oli pitänyt hyvin levottomana se aja- 
tus, miten hänen poikansa ottaisi vastaan sen uuti- 
sen, mutta suureksi ihmeekseen hän ei huomannut 
mitään; asia ei näyttänyt poikaan koskevan ollen- 
kaan; vastoin äitinsä luuloa oli hän iloinen kuin 
kärppä, myöhemmin illalla pauhaavakin, jopa vä- 
hän tunkeileva. 

Kas tuoss* on poika, jossa on vilkkautta, sa- 
noi Ivan Bitshok nuoresta Tobiaasta. Se on oikea 
vikurivarsa. Anna hänet minulle oppiin, minä tar- 
vitsen sukkelaa ja teräväpäistä miestä, joka voi 
puhella talonpoikain kanssa siellä ylämaassa. Minä 
osaan opettaa hänelle, millainen hevosen pitää olla 
ja mihin mikin kelpaa, niin että viekkain kalmuk- 
kikaan ei sitte voi pettää häntä. 

Jos hän tahtoo lähteä, vastasi Pullinen ilos- 
tuneena, niin ei minusta vastusta. Hän vetelehtii 
täällä kotona, kun on liian vähä tekemistä; ota 
hänet vain, niin saa hän oppia jotain kunnollisesti. 

Vilkkaasti ja iloisella mielellä keskusteltiin 
asiaa, Jurvelin tarjoutui tekemään välikirjaa, mutta 
sen jyrkästi esti venäläinen, joka pelkäsi kaikkia 
^suomalaisia papereja" enemmän kuin mitään räkä- 
tautia, köhää, pattia tai hevosruttoa. 

Ehei. Ei tarvita mitään paperia; aanasta 
miestä, sarvesta härkää. Minä annan viisitoista 
markkaa kuussa, kaksi paria saappaita, kahdet 
rukkaset, kaiken ylöspidon ja kaksi prosenttia 
voitosta. No, lyö tuohon käteen! 

Tobias löi, otti pestin ja niin se asia oli 
päätetty. 

Tobias hengitti helpommin. Siten kuin asiat 
nyt olivat kääntyneet kotona, hänen olikin paras 
päästä pois kokonaan. Iloissansa maisteli hän 
olutta ja sekakuppeja enemmän, kuin hän oikeas- 
taan sieti, ja uuden toimensa alkoi hän siten en- 
simmäisellä päihtymyksellä. Niin päättyf juhan- 
nusaatto Tervolan talossa. 

Seuraava päivä oli lähtöpäivä. Vanha Tobias 
oli juro ja surumielinen. Näytti ihan siltä, kuin 
hän olisi mieluisimmin tahtonut vaihtaa poikansa 
kanssa ja vaihtaa hiljaisen Tervolan kokonansa 
tuohon matkustelevan kauppiaan ammattiin. Leena 
itki eikä ollut tointua ollenkaan; hän otti pitkät 
ja kyynelliset jäähyväset pojalta ja antoi hänelle 
virsikirjan, muutamia markkoja ja monta varoi- 
tusta ja hyvää neuvoa. Anni näytti karttelevan 
serkkuansa niin paljon kuin mahdollistä, ero oli 
kylmä, melkein vihamielinen. Niinpä istuttiin kär- 
ryihin. Jurvelin läksi mukaan. Tatarilainen tarttui 
ohjaksiin, vielä yksi „ jääkää hyvästi" ja yksi piiska- 
ryyppy, ja Tervola katosi ensimmäisen .mäen taa. 

IX. 

Kesä kului ja talvi tuli, ja sitte taas kevät 
ja kesä, mutta yhä vielä Tobias kuljeksi niiden 
kahden hevosten ostajan kanssa. Milloin hän oli 
Savossa, milloin Hämeessä, milloin Itä-Karjalassa 
taikka kaukana luopion pohjoispuolella. £i lai- 
minlyöty yksiäkään markkinoita, joilta oli toivoa 
saada hevosia, huonompia tai parempia, kohtuul- 
lisesta hinnasta. Kuin oli saatu ostetuksi pari 
kolmekymmentä, käännyttiin etelää kohti Pieta- 
riin, ja siellä sitte oli kalleimmasta mahdollisesta 
hinnasta kaupittava, mitä oli ostettu. Siellä, Pie- 
tarin suurella hevostorilla, oli Bitshok ihan kuin 
kotonaan. Hevoset siistittiin ja harjattiin, kaviot 
mustattiin, häntä ja harja käherrettiin, ja jos 
hevosissa oli vähäkään muotoa, niin kyllä Bit- 
shok osasi saada ne kaupaksi sellaisillekin, joilla 
ei ollut halua ostaakaan. Pienimmät suomalaiset 
, hevoset menivät „puoli ponyn" nimellä etelään 
päin, muut kaupattiin ratsurykmentteihin ja aju- 
reille. Kuin varasto loppui, riennettiin taas kii- 
reimmiten pohjoista kohti. Niillä matkoilla ja 
paluumatkoilla näki Tobias kotiaan ja vanhem- 
piaan useinkin, mutta viihtyi joka kerran yhä 
huonommin kotona. Huono seura, viina, ainaiset 

kujeet ja pettelemiset olivat turmelleet Tobiasta, 
hän oli lakkaamatta siveellisesti ^vaipumassa, jota 
lankeemistaan vastaan hän silloin tällöin katuen 
ja surren taisteli muutamia päiviä, sitte jälleen 
jättäytyen turhan taistelun jälkeen toivottomuu- 
teen. Ja epäilemättä hän, kuten niin moni muu- 
kin, jotka tulevat temmatuksi pois oikeasta pai- 
kastaan, luonnollisesta vaikutuspiiristään, olisi 
kokonaan joutunut häviöön tuossa kuljeksijan elä- 
mässä, eli' ei eräs tapaus olisi yht' äkkiä temman- 
nut häntä pois noiden kumppanien parista ja tuo- 
nut takaisin kotiin. 

Oli jo myöhään syksyllä. Kaksi vuotta oli 
Tobias jo ollut hevoskauppias Ivan Bitshokin 
palveluksessa. Ivan palasi Kuopion markkinoilta 
kahden apulaisensa, Tobiaan ja tatarilaisen Kuf- 
fein Holamin kanssa. Kuffein Holam oli ennen 
ollut piiskarina Viipurissa, mutta luopunut siitä 
ammatista ja lähtenyt hevoskauppiaana kuljeksi- 
maan Ivanin kanssa. Samalla hän omaksi eduk- 
seen harjoitti hyvin tuotteliasta sianharjasten oste- 
lua Pietarin tehtaihin. Heitä seurasi ylämaasta 
Malakias Hanhineva. Hänellä oli Pietariin tukin- 
uitto-asioita, ja hän oli yhtynyt hevoskauppiasten 
seuraan, koska heillä oli sama tie. Ivan ja nämä 
kumppanit ajoivat kahdessa reessä, jota paitsi heillä 
oli viisitoista tai parikymmentä parempaa ja huo- . 
nompaa hevosta, ostettuja mikä mistäkin Karja- 
lasta. Tämä matkue oli kulkenut Kuopiosta Joen- 
suun ja Sortavalan kautta; nyt kävi matka pitkin 
Laatokan rantaa milloin „kesä-^' milloin „talvitietä^' 
jäätyneiden salmien ja selkien ylitse. Helposti 
kuohuva Laatokka levisi itään ja etelään päin 
ylinäkymättömäksi mereksi. Laatokka on meren 

tytär ja moni kohta sen luonnossa ja eläinkan- 
nassa muistuttaa sen mahtavaa alkuperää. Siinä 
elää syvällä kuoriaisia, joita muuten on ainoastaan 
merien eläinkunnassa. Siellä elää monta lajia suurta 
hopealohta. Hylje leikittelee ja viheltelee kuten 
meressä, ja kuin myrsky levittää siipensä, pauhaa- 
vat Laatokan aallot kuten nterenkiil. Matkamie-' 
hemme näkivät sieltä täältä etäältä aukeaa merta 
ja kuulivat, kuinka laineet pauhasivat ja jymisivät. 
Ne eivät tahtoneet millään tavalla taipua talven 
vallan alammaisuuteen. Ne söivät jään laitaa, repi- 
vät ja katkoivat kovaa peitettä, joka joka yö valloitti 
muutamia neliövirstoja niiden vapaiden veitikkain 
alueesta. Mutta aaltojen vastustus muuttui yhä 
laimeammaksi; raskaina kuin sula lyijy nostivat 
ne myrskyssä väsyneitä harjojansa ilman kuohua, 
ilman vilkkautta ja elämää, ja kuitenkin se oli 
samaa vettä, kuin kesällä nousi ja kuohui vähim- 
mästäkin tuulen puhalluksesta ja loisti ja välkkyi 
taivaan siniseltä ja vihreältä. Nyt aallot ainoas- 
taan lyhyeen jyskyttivät jäätynyttä pintaa. 

Hevoskauppiaamme olivat jo ehtineet Käki- 
salmen eteläpuolelle. Täytyi kiiruhtaa, ehtiäkseen 
Slyyssinään hevosmarkkinoille ja sieltä vielä Pie- 
tariin ennen talven varsinaista tuloa. Vielä oli 
yksi suuri selkä ajan voittamiseksi kuljettava, ja 
sitte aikoivat he pitkin yksitoikkoista hietasel-. 
jännettä, joka ainoastaan noin 60 jalkaa korkealla 
meren pinnasta lukien on Laatokan länsirantana, 
ajaa pitkin päivämatkoin Slyyssinään ja sieltä 
Nevan suuhun, suureen maailmankaupunkiin. Vii- 
meisessä talossa rannalla, josta tie kääntyi Laato- 
kalle, varoittivat ihmiset lähtemästä jäälle. Jää 
on kyllä vahva, sanoivat he, mutta tie ei vielä 

ole viitottu; ja muutenkin, Laatokkaan ei ole 
luottamista niin kauan, kuin alli oleskelee jään 
reunalla. 

Joutavia, vastasi Tobias, tämän kolme nel- 
jännestuntia jää kyllä kestää; lumi valkasee; tai- 
vas on kirkas, ja vähintään puoli tuntia on vielä 
hämärää. Ja miehet hevosineen läksivät matkaan. 
Vaan tuskin ehtivät he muutamien pyssyn kanta- 
mien päähän, kuin tuuli kääntyi eteläiseksi. Tuntui 
kosteita puhalluksia, jotka koskivat vielä kylmem- 
mästi kuin pohjatuuli ja ajoivat edellään sakeata 
lumi- ja utupeittoa. Kääntykäämme pois, sanoi 
tatarilainen. Bitshok makasi ja kuorsasi reen poh- 
jalla. Hanhineva oli jäänyt toisessa reessä jäl- 
jelle muutamain hevosien kanssa. Tobias, nuori 
ja uskalias, arveli, että eihän siinä ollut mitään 
hätää, kyllähän hevoset pysyivät tiellä. Ajettiin 
sumussa ja lumirännässä vaiti edelleen hyvä hetki; 
jokainen koetti suojella itseään kylmänkostealta 
pakkaselta niin hyvin, kuin taisi. Tobias piti tar- 
kasti silmällä tietä, joka rupesi yhä huonommin 
näkymään hämärässä. Yht' äkkiä hirnahti eräs he- 
vonen, joka oli juoksemassa jäljestä. Se oli lyhyt, 
kimakka hirnahdus. Bitshok heräsi heti. 

Mitä nyt, pelkääkö hevoset? 

Ihan oikein, kaikki hevoset, paitsi ne, jotka 
olivat valjaissa, hörkistivät korviaan, tuhahteli- 
vat, vavahtelivat ja näyttivät levottomilta. Nyt jo 
valjashevosetkin huomasivat, että kaikki ei ollut 
oikein. Ne hiljensivät vauhtiaan ja nuuskivat 
ilmaa. Bitshok istahti reen laidalle. Seisauta vä- 
hän, sanoi hän Tobiaalle. Kaikki kuuntelivat. 
Susia siellä vain on, virkkoi tatarilainen ylenkat- 
seellisesti. Anna ruoskaa, sanoi Bitshok ja heit- 

Digitized by VjOOQIC 



— 118 — 

täytyi taas rekensä pohjalle. Tobias teki, kuten 
isäntä käski, mutta äkisti hevoset vavahtiyat, syök- 
sähtivät syrjään ja läksivät hurjasti laukkaamaan. 
Hanhineva seurasi vastahakoisesti jäljestä. Har- 
maassa pimeässä näki Tobias joukon pörhöisiä 
susia, jotka välistä näkyivät, välistä peittyivät 
sumuun, mutta tietä ei Tobias enää nähnyt. He- 
vosten levottomuus yhä kiihtyi. Miehet koettivat 
niitä rauhoittaa ja vähitellen se onnistuikin. Bit- 
shok nousi äkeissään, piiska kädessä, valmiina 
kurittamaan, jos tarve tidi. Heti jäälle päästyään 
huomasi hän, että oltiin poissa tien jäljeltä. Rai- 
vostuen alkoi hän haukkua Tobiasta ja toivottaa 
perkeleitä ja pahoja henkiä viemään häntä nah- 
koineen päivineen. Epäilemättä olisi hän jo käyt- 
tänyt ruoskaakin, jos Hanhineva juuri silloin, kuin 
Bitshok nosti sen, ei olisi temmannut sitä häneltä, 
tyynesti ja kylmäkiskoisesti sanoen: Hiljaa, Ivan 
Ivanovitsch, te olette vielä Suomessa; laki ei ole 
leikin tekoa. Nyt on etsittävä tietä, taikka ollaan 
hengen vaarassa. Ivan kutistui kokoon kuin märkä 
rukkanen. Henki vaarassa! Ja venäläisen helposti 
liikkuva luonne heti kääntyi päinvastaiselle taholle. 
No, Tobias, en minä tarkoittanut niin pahaa, älä 
tuosta nyt suutu. Tatarilainen tuli myöskin luo 
ja kaikki neljä miestä nyt neuvottelivat, mitä oli 
tehtävä. Tobias Pullinen ja Hanhineva tahtoivat 
antaa hevosten kulkea omin neuvoin ja itse valita 
tiensä, sillä hevoset useimmiten heti menevät suo- 
rinta tietä maalle. Tatarilainen kyllä yleensä ar- 
veli samaa, mutta pelkäsi hevosten nyt susista 
säikäyksissään ei antavan itseään luonnollisen vais- 
tonsa ohjata eikä pyrkivän maalle päin, vaan ensin 
susia pakoon. Bitshok puolestaan oli huomannut, 

että suomalaisilla ylämaan hevosilla ei ollut ollen- 
kaan tuota aistia kulkea pimeässä ja lumipyryssä 
aukeilla tasangoilla maata tai kotia kohti. Vaan 
koska tuliasetten puutteessa susilta ei uskallettu 
yksitellen lähteä eri tahoilta etsimään tietä eikä 
myöskään jättää niin monta peljästynyttä ja levo- 
tonta hevosta yhden miehen hoitoon siksi aikaa, 
kuin toiset kiertelisivät tien haussa, niin ei ollut 
muuta keinoa kuin luottaa hevosten vaistoon. 
Tatarilainen, joka oli aroilla ollut samanlaisessa 
seikkailussa, vastusti hyvin kiihkeästi. Hänen 
mielestään oli parasta koota hevoset piiriin, tehdä 
valli niukasta lumesta, jota siellä täällä vähän oli 
jään koloissa, ja aamuun asti oUa siinä, jossa ol- 
tiin. Bitshotilla oli vilu, Tobias oli kärsimätön. 
Hanhineva ei luullut maan olevan varsin kaukana, 
ja enemmistö siis voitti. Käytiin istumaan rekiin. 
Jtlmalan nimeen, sanoi venäJäinen. Hevoset läk- 
sivät ja tuulen vauhdilla lennettiin kohti tunte- 
matonta pimeää. Kohta matkustajamme ilokseen 
huomasivat susien ulvonnan kuuluvan yhä heikom- 
min. Kuin hevoset sitä paitsi olivat rauhoittuneet 
ja juoksivat ripeästi eteen päin ilman mitään le- 
vottomuutta, hengittivät miehet jo helpommin; 
ainoastaan tatarilainen ei luottanut tähän koeti:^- 
seen, hän mutisi tuon tuostakin: Allah, akbiär. 
Huolettomasti ajettiin vielä muutamia minuutteja. 
Mutta yht* äkkiä sanoi Hanhineva kuiskaten, mel- 
kein kuin tukehtuvalla äänellä: seisata, Tobias, 
seisata Herran tähden. 

Sydän vavahti matkamiehillä. 

No, mitä nyt sitte? sanoi Tobias äreästi. 

Kuuntele, kuuntele tarkkaan! Mitä kuulet? 
sanoi Hanhineva vakavasti. 

En minä kuole mitään. 

Minä kuulen koiran haukuntaa etäältä, hyvin 
etäältä, sanoi tatarilainen. Ei, se on linnun ääntä, 
merilinnun; allit huutelevat jään reunalla, me olem- 
me ajaneet ulos Laatokalle kohti aukeata merta. 
Nyt kuului ihan selvästi allien soinnukas, tarmo- 
kas ääni. 

- Bitsbok heittäytyi alas ja kuunteli, korva jäätä 
vasten. Ganginjeva on oikeassa, minä kuulen sel- 
vään, miten jää narisee ja aallot jyskyttävät; mei- 
dän olisi pitänyt noudattaa tatarilaisen neuvoa. 
Jumala meitä armahtakoon! Samassa halkesi jää- 
hän vana paukahtaen kuin pyssy ja selvään kuu- 
lui, miten se halkeama kiristen ja paukahdellen 
eteni kuin nuoli maata kohti. 

Sinne päin, sinne päin ! sanoi Hanhineva, siellä 
on maa. Vapahtajamme Jesuksen Kristuksen ni- 
messä kääntykäämme nyt heti! 

Käännyttiin, mutta turhaan; tietä ei enää löy-. 
tynyt. Lumipyry kiihtyi, jääpuikot tulivat terä- 
viksi ja koviksi, myrsky ulvoi, jää paukkoi ja 
pakkanen, hirvittävä pakkanen laskeutui Pohjo- 
lasta kaikkine kipuinensa matkustajain päälle, 
joilla ei edes ollut kylliksi vaatteitakaan, niitä 
kestääksensä, kaikkein vähimmin tatarilaisella, 
jonka pitkä viitta oli ohuesta kankaasta, ja Han- 
hinevalla, joka aikoi ostaa vaatteita Pietarista. 
Vilusta väristen riisuttiin hevoset valjaista, kään- 
nettiin reet syrjäUeen tuulta vasten ja asetuttiin 
niiden siimekseen, vaikka sekään ei paljon aut- 
tanut, kun reet olivat harvat. Myrsky oli vähän 
ennen temmannut pois kaksi lammasnahkavällyä, 
jotka olivat suunnattomien yölepakkojen tavalla 
räpytellen lähteneet lentämään pitkin jäätä. Nyt 

myrsky poimi rekien raoista pois heinät korsi 
korrelta. Hevosista ei tarvinnut olla huolissaan; 
vaikka ihan vapaina, ne eivät edes yrittäneetkään 
karkaamaan, vaan asettuivat yhteen ryhmään, päät 
kiinni toisiinsa, siten saaden toinen toisestaan suo- 
jaa sekä pakkasta että lumipyryä vastaan; silloin 
tällöin tunkeutui joku taimmainen sisemmäksi ryh- 
mään. Tatarilaista ja Hanhinevaa paleli hirveästi. 
Välistä he hypähtivät ylös ja juoksivat tämän tila- 
päisen leirin ympäri, pysyäkseen lämpöisinä, ja 
väsyttyään asettuivat taas hyvin kiinni toisiinsa 
reen suojaan ja käärivät ympärilleen niinimaton^ 
jota myrsky ei ollut heiltä riistänyt. Kohtapa 
liike ei enää riittänyt pitämään notkeina heidän 
kangistuvia jäseniään; he väsyivät ennen, kuin 
ehtivät lämmitä. Tobias ja Ivan koettivat hiero- 
malla pitää heitä hengissä, mutta jäätävän pak- 
kasen tähden ei sekään kauan ollut mahdollinen, 
kun heidän kätensä kylmettyivät niin, että niitä 
alkoi kirveliä. Kuin Bitshok tatarilaisen ja Han- 
hinevan änkyttävästä, tavoittelevasta puheesta huo- 
masi, että he eivät enää kauemmin jaksaneet kärsiä, 
koetti hän tarjota heille pullosta viinaa, jota hän 
ja Tobias olivat säästävästi ja varovasti nauttineet. 
Turha tarjous, sillä Malakias Hanhineva sanoi 
yksinkertaisesti ja luottavasti: Minä olen kris- 
titty eli, kuten maailma sanoo, hihhuli; minulla 
on suuri seurakunta, jonka Herra armossaan on 
minun opetusteni j"a rukousteni kautta auttanut 
pois viinan kirouksesta; ei kenenkään pidä sanoa, 
että Malakias Hanhineva on kuolemassa pettänyt, 
mitä on opettanut elämässä; jos Herra tahtoo ot- 
taa minun henkeni, niin minä olen valmis mene- 
mään hänen autuuteensa. 

Tatarilainen Euffein Holam vitkasteli, otti 
sitte pullon, mutta: ei, sanoi hän, kuolema on jo 
purrut hampaansa kiinni minun sydämmeeni. Euf- 
fein Holam on suuri syntinen, kristittyjen viina 
on usein saanut minut rikkomaan profeetan käs- 
kyjä, mutta jos Monkir ja Nekir, kuoleman ja tuo- 
mion enkelit, tulevat tänä yönä, niin heidän ei 
tarvitse tuntea minun henkeni lähtevän ruumiis- 
tani saastaiselta haisevana. Asrael, paratiisin var- 
tia, ei suinkaan kiellä minua pääsemästä sen iloi- 
hin. Jumala on suuri ja Muhammed on hänen 
profeettansa! 

Bitshok teki ristinmerkin. Herra kaikkiarmias, 
armon jakaja, armahda meitä! Ja Tobias, kenenkä 
puoleen hän olisi kääntynyt näinä tuskan hetkinä, 
hän, joka oli hyljännyt kaikki, mitä kerran oli 
elänyt ja liikkunut hänessä. Hän istui synkkänä, 
uhkamielisenä vaiti ja katsoi kumppaneihinsa. Eu- 
ten Belsazar näki „mene tekeP^insä kuninkaallisen 
asuntonsa seinällä, niin Tobiaskin näki edessään 
syntisen elämänsä leimuavilla kirjaimilla kirjoi- 
tettuna. Hän muisti joka vikansa, joka syntinsä, 
muisti laiminlyödyn rippikouluaikansa, sidoiset 
liikutukset, joita kerran oli kuohunut hänen mie- 
lessään, ja hengellisen uupumuksen ja unen, joka 
sitte oli vaivuttanut hänen sielunsa niin syvälle, 
että tuo muhamettilainen oli paljon korkeammalla 
häntä. Hän muisti Adam Fihlhjertan opetukset, 
hihhulien rukous- ja veisuukokoukset, ja mitä hä- 
nestä nyt oli tullut, hevoshuijari, joka joi köyhäin 
talonpoikain kanssa, voidakseen sitte pettää heitä 



Tatarilainen laskeutui polvilleen, pani kätensä 
ryntäilleen ristiin, laski karvalakkinsa viereensä, 

kumarsi paljasta päätään alas jäähän saakka ja 
Allahin ja Muhammedin nimet nousivat kangistu- 
neilta huulilta hartaassa rukouksessa talviyön ko- 
vassa pakkasessa lumimyrskyn kohisevilla siivillä 
Jumalan, ainoan ja laupiaan Jumalan taivaasen. 
Lopetettuaan rukouksensa pani Kuffein lakin pää- 
hänsä, ryömi Bitshokin luo, otti häntä kädestä ja 
sanoi: kiitos, Ivan, sinä olit hyvä isäntä. Hän 
laskeutui pitkäkseen jäälle, veti niinimaton yl- 
lensä ja nukkui ijankaikkiseen lepoon. Kuolles- 
saan uneksi hän ihanasta keväästä, sinitaivaasta 
ja miljoonista kukista äärettömillä aroilla bash- 
kiirein maassa, kotimaassansa, ja sitte nousi hänen 
uupuva sielunsa maan keväimistä taivaan alati 
'kukoistavaan kesään ja Asrael vei hänen vapau- 
tuneen henkensä paratiisin iloihin, jossa taivaan 
sulottaret kuivasivat hänen jäätyneet kyyneleensä 
ja lämmittivät hänen sielunsa uuteen ijankaikki- 
seen eloon autuaassa yhteydessä kaikkein oikea- 
uskoisten ja heidän profeettansa kanssa. 

Kuin tatarilainen oli lopettanut rukouksensa 
ja kiittänyt isäntäänsä, kuului heikko, sammuva 
ääni yön pimeydessä; Hanhineva se kankealla, 
sopertavalla kielellä veisasi virttä. Silloin tällöin 
myrskyn kohinan seasta kuulivat Tobias ja Bit- 
shok hihhulin puoleksi puhumalla, puoleksi vei- 
saamalla sanelevan: 

Mä että täältä erkanen, 
Sen katson voitokseni, 
Sill' ilon Jesus ijäisen 
Suot luonas sielulleni 

Mä pääsen tyyneen rantahan 
Myrskyistä, jotka pauhaa, 
Eiusaoksista maailman 
Saan ijäks kaikeks raahaa 



Yhä heikommin kuuluivat virren ja rukouksen 
sanat, kunnes ne kuolivat äänettömäksi, hartai^i 
rauhan ikävöitsemiseksi; hihhuli ja sielunpaimen 
Hanhineva meni Herransa rauhaan ja vähäinen 
torppa kosken partaalla salolla, johon hihhulilah- 
koon kuuluvat tukinuittajat usein kokoutuivat ilolla 
ja riemulla ylistämään Herraa, kajasti vielä kuole- 
massakin hänen sammuvan silmänsä edessä. Hä- 
nestä tuntui, että hän kosken kuohuvilla aalloilla 
riemuiten uiskenteli huimaavaa vauhtia pois elä- 
män merestä ijankaikkisuuden ihanoille rannoille» 

Tobias ja Bitshok katsahtivat toisiinsa. Luu- 
lenpa Jumalan ottaneen heidät luoksensa. Herran 
rauha olkoon heidän kanssansa, kuiskasi Bits]^ok. 
Jos Jumala pelastaa meidät tästä hädästä, panen 
minä kynttilöitä palamaan kasanilaisen pyhän 
emon alttarille. - Niin minä teen ja lupaan Juma- 
lan kautta. 

Ja minä, sanoi Tobias, alan uutta elämää. 

He eivät enää muuta puhelleet, tunkeutuivat 
vain lähemmäksi toisiansa; heidän ajatuksensa 
sammuivat pois, he eivät olleet liikutetut, eivät 
peljänneet kuolemaa eivätkä olleet ahdistuksissaan^ 
sielun kielet eivät enää väräjäneet; ruumiin her- 
mot vetivät puoleensa koko heidän huomionsa, 
heitä vain paleli. 

Myrsky liiteli leveillä siivillä heidän ylitsensä 
ja ajoi lunta suuriksi kinoksiksi heitä vasten ja 

ennen, koin aavistivatkaan, nukkuivat he sekä kai- 
kista vilun tunteista että kaikista suruista pois 
hiljaiseen uneen. Jos lunta ei olisi tullut suurin 
joukoin alas taivaasta, niin he eivät olisi enää 
nähneet aamun valoa. Mutta kuin he heräsivät, 
tunsivat he elähyttävää lämpöä ruumiissansa. He 
•sysivät syrjään lumipeitteen ja hieroivat silmiänsä. 
Hevoset olivat kadonneet; itse olivat he olleet 
suuren lumikerroksen peitossa, joka oli pitänyt 
yllä heidän ruumiinsa lämpöä ja pelastanut heidän 
henkensä. Ilosta vavisten näkivät he nyt ihan 
edessään tuskin puolen virstan päässä tummain 
honkien keskellä Konevitsan punaisten muurien, 
kultakupujen ja ristien välkkyvän aamun sinertä- 
vässä valossa. Savu nousi opaalin ja ruusun kar- 
vaisena hiljaa ja suoraan taivasta kohti, joka sätei- 
levän teräskumun kaltaisena peitti pyhää saarta, 
jäälakeutta ja Laatokkaa. Vaivalla nousivat he 
ylös ja alkoivat astuskella luostaria kohti. 

Heti,' kuin myrsky oli asettunut, olivat hevo- 
set nuuskineet hetkisen ja iloisesti hirnuen rien- 
täneet maalle. Munkit, nähtyään hevosten tulevan, 
aavistivat jonkin onnettomuuden tapahtuneen ja. 
läksivät hevosten jälkiä myöten etsimään. Kuol- 
leet kaivettiin ylös lumesta, mutta kuin tatarilai- 
sen lakki putosi päästä ja hänen paljaaksi ajeltu 
päälakensa munkeille ilmasi, mitä uskoa hän oli 
eläessään tunnustanut, tekivät he kauhuissaan ris- 
tinmerkkejä, että heidän kätensä oli koskenut us- 
kottomaaji, pakanaan, muhamettilaiskoiraan. He ei- 
vät antaneet Kuffein Holamille hautaa eivätpä edes 
lupaakaan haudata hänen ruumistansa mihinkään 
koko sille pyhälle saarelle. 

Hänet nostettiin Bitshokin rekeen, joka jätet- 

tiin jäälle, ja niinimatto levitettiin päälle. Hanhi- 
neva vainaja olisi kyllä kristittynä saanut sijaa 
saaren pyhässä maassa, mutta äkeissään munkkien 
suvaitsemattomuudesta nosti Tobias ^hihhulin ruu- 
miin rekeen muhamettilaisen viereen ja sitte mo- 
lemmat pelastuneet riensivät luostarin kyökkiin, 
jossa lämmin ruoka pian uudisti heidän väsyneet 
voimansa. 

Bitshok, päästyään kylläiseksi, kääntyi To- 
biaan puoleen ja sanoi: Kuulitko viime yönä, että 
minä lupasin panna kynttilöitä palamaan kasani- 
laiselle pyhälle emolle; kuulitko sinä, sanoinko minä 
meneväni Moskovaan sytyttämään niitä kynttilöitä? 

En, sitä minä en kuullut. 

No, slavo tebjä hospodi. Sepä nyt oli hyvä. 
Täällä luostarissa varmaankin on kasanilaisen py- 
hän emon kuva ja hänen pitää saaman kynttilänsä 
ja heti paikalla. 

Bitshok meni kirkkoon, sytytti kynttilän, las- 
keutui polvilleen, risti silmiänsä ja rukoili, ja hä- 
nen punaiset, viekkaat sorvan silmänsä katsoivat 
hartaalla uskolla vahakeltaiseen byzantinilaiseen 
madonnaan, joka, ohuet huulet kiinni, silmät anka- 
rasti tuijottavina, sulki rumaa Kristus-lasta hel- 
millä ja timanteilla koristettuun litteään syliinsä^ 
Bitshok oli täyttänyt lupauksensa. 



Kuin hevoset oli syötetty, menivät miehet, 
munkkeja seurassansa, reen luo, joka oli jäällä. 
Tamma valjastettiin vanhan taikauskoisen tavan 
mukaan vainajain reen eteen. Bitshok tarttui oh- 
jaksiin; nletjitje golubtshiki", sanoi hän maiskaut- 

taen suullansa, ja täyttä laukkaa lähdettiin säke- 
nöivässä auringon paisteessa mannermaata kohti, 
suoraa tietä nimismiehen luo. Tämä järjestyksen 
Vartia piti lyhyen, mutta ankaran kuulustelun, 
kysellen ristiin rastiin hevoskauppiasta ja hänen 
apulaistansa, katsoi heidän paperinsa, kirjoitti muis- 
tiin heidän nimensä ja siten oli asia selvillä. Mo- 
lemmat ruumiit nostettiin nimismiehen puuliiteriin. 
Bitshok oli jo noussut rekeen. Odotahan, sanoi 
Tobias ja juoksi liiteriin, paljasti päänsä, las- 
keutui polvilleen molempain ruumisten viereen ja 
rukoili lyhyen rukouksen: Herran rauha olkoon 
teidän kanssanne nyt ja ijankaikkisesti, amen!. 
Palatessaan sieltä oli hänellä mielessä luja päätös 
luopua hevoskauppiaan toimesta, palata kotiin ja 
alkaa uutta elämää. 

Bitshokin sanomattomaksi mielipahaksi Tobias 
tuou onnettoman retken jälkeen Laatokalla erosi 
hänen ammatistaan ja läksi kotiinsa. Äitinsä iloksi 
ja isänsä ihmeeksi palasi hän kotiin katuvaisena 
kuin tuhlaaja poika. 

Ehkä hänen hyvät aikeensa olisivat nyt ku- 
ten niin monesti ennenkin rauenneet tyhjiin, mutta 
hän heti etsi uskovaisia ja yhtyi heihin. Hän 
kertoi heille, mitä hän äskettäin oli kokenut, hih- 
hulin ja tatarilaisen levollisuuden kuolemassa, ker- 
toi Adam Pihlhjertasta, jota hän nyt vasta alkoi 
käsittää. Adamin sanat ja opetukset olivat olleet 
kätkettyinä kuin viljan jyvä talvisen lumen alla. 
Ne olivat pitkät ajat olleet kuin pois haihtuneina, 
kuin niitä ei olisi koskaan ollut lausuttukaan, ja 
kuitenkin näyttivät ne nyt alkavan elää mustassa 
mullassa ja itäen ennustaa uutta kevättä. 

Vanhan Tobiaan luonne ei voinut sietää maan- 
viljelijän tointa, jossa oli ainiaan raskasta työtä 
ja voitto, vaikkapa välistä runsaskin, niin hankala 
liikutella ja säilytellä aitoissa. Elämä yksinäisessä 
Tervolassa oli sellaisissa oloissa ainakin ollut hä- 
nestä vähän vastenmielinen, vaan nyt, kuin hänen 
suureksi harmikseen poika luopui kauppakumppani 

Bitshokista ja antautui hengellisten valtaan, tuli se 
hänelle ihan sietämättömäksi. Hän oli kärsivälli- 
sesti kuunnellut vaimonsa laulavalla nenä-äänellä 
lukemista postilloitansa, virsiänsä ja rukouksiansa. 
Se oli ihan oikein, sillä hän suuresti kunnioitti 
sanaa, niin suuresti, että sitä kunnioitusta eivät 
voineet horjutella edes nuo monivuotiset keräjöi- 
misetkään kirkkoherra Brandtin kanssa. Paljo 
taikuutta kuitenkin oli siinä perityssä kunnioituk- 
sessa mukana, sillä hän melkein yhtä paljon kun- 
nioitti vanhan Matti Viskarin runoja. Jumalan 
sanaa piti talossa viljeltämän ja koska hänen vai- 
monsa sitä teki niin perinpohjaisesti, niin hän 
ikään kuin katolilaiseen tapaan käsitti hänet si- 
jaiseksensa. Tulihan se koko talolle hyväksi ja 
hän itse pääsi siitä vaivasta. Mutta kuin hänen 
ainoa poikansa Tobias, tämä ripeä poika, joka 
kahdenkymmenen ja parin vuoden ijässä osasi 
markalleen ja pennilleen sanoa, minkä arvoinen 
mikin hevonen oli, kuin hän, josta olisi voinut 
tulla — niin, miksipä ei kauppaneuvos (olisihan 
kauppaneuvos Pullinen yhtä sievä lausua kuin 
kauppaneuvos Mustonen tai kauppaneuvos Parvi- 
ainen), kuin tämä poika luopui kaikesta ja sen 
sijaan rupesi vanhan, typerän hihhulirahjuksen 
apulaisena pitämään rukouskokouksia ja saamaan 
aikaan hämminkiä pitäjässä, se oli toki jo liikaa. 
Ja mitä kaikkea olivat nuo kaksi saarnaajaa saa- 
neet aikaan neljässä viidessä kuukaudessa. Pelat- 
tiinko siellä korttia tai saskaa*, ei. Viina ja 
rommi olivat monestakin paikasta hävinneet, ja 



* Jonkinlaista dammia, jota pelataan shakkilaudalla eri 
vfirisillä kivillä. 

eivätkö he totta tosiaan alkaneet oikeaa' vainoa 
yksin tupakkaakin vastaan. Ja Tobias yleenkat- 
seellisesti sylki kauas lattialle. Ja mitä ilvettä 
he olivat tehneet vanhalle Brandtillekin, itse pro- 
vastille. Hän oli kutsunut heitä kirkkoneuvoston 
eteen ja siellä he olivat puhuneet, vastanneet ja 
väitelleet itse provasti ukon kanssa herätyksestä, 
pyhityksestä ja kutsumuksesta. Ja vaikka, iloista 
kyllä, Brandt kaikkine oppineen lienee joutunut 
ihan hemmettiin, niin pahasti olivat nuo omatekoi- 
set papit häntä ahdistaneet, — senhän olivat kaikki 
kuulijat sanoneet paitsi Matti — niin oli kirkko- 
neuvosto antajuut heränneille ankaran varoituksen ja 
luvannut valittaa tuomiokapitulille ja piispalle ja 
kahdenkymmenen markan sakon uhalla kieltänyt 
pitämästä uskovaisten kokouksia. 

Mutta ei siinä vielä kaikki. Täällä kotona 
oli rukouksia ja postilloita, virsiä ja raamattua 
aamusta iltaan ja illasta aamuun. Jos hän hiu- 
kankaan kirosi tai kertoi jonkun jutun, miten hän 
oli Bitshokin kanssa pettänyt jotakuta tatarilaista 
tai mustalaista, puijannut vauhkohevosen jollekin 
kaartilaiselle taikka hiukan vetänyt nenästä ylpe- 
ätä hevostohtoria, tuollaisen vain oikein hupaisen 
jutun, jolle saattoi nauraa hengäst3'^ksiinsä asti, 
nauraa niin, että vatsassa pulpahteli, niin silloin 
kaikki kotiväki katsoivat häneen, kuin hän olisi 
kuumetaudissa taikka tylsämielinen, jopa ihan 
mielipuolikin. Ei, nyt siitä piti tulla loppu, ja 
vanha Tobias istahti peilin eteen, sieppasi veit- 
sensä ja raaputteli ilman mitään pois harvat sän- 
get poskiltansa ja läksi etsimään sopivia kump- 
paneja, sillä suuri tupa oli täksi päiväksi taas 
muutettu rukoushuoneeksi ja nyt jo toisen kerran 

Digitized by VjOOQLC 



— 131 — 

yhden viikon kuluessa, ja se oli liiaksi. Ennen 
kuin hän isäntänä sulki ovensa näiltä pyhiltä, tah- 
toi hän kuitenkin keskustella yhtämielisten ystä- 
väinsä kanssa, varsinkin Matti Reijosen, jolla 
kyllä oli syytä katsoa karsaasti hihhulien koko- 
uksia, jos muuten oli totta, mitä kerrottiin. 

Puotikammarissa istui Leena, joka nyt oli 
seurakunnan vanhimpia, ja hänen poikansa. To- 
biaan muoto oli muuttunut vakavaksi, melkein 
kuihtuneeksi. Huomaava tarkastelija kyllä näki 
hänen katseestaan ja kasvoistaan, että hän oli 
ankarassa sisäUisessä työssä, että hän mietiskeli 
asioita, jotka hänestä tätä nykyä näyttivät perin 
tärkeiltä. Mietiskely ja raskasmielisyys olivat 
hänessä muutenkin äidin perintöä, joka ennemmin 
tai myöhemmin oli otollisissa oloissa tuleva ilmi. 
Toinen saarnaaja Heikki Kangas oli mies, jonka 
typeryys näkyi jo kasvoista. Hänen ruumiinsa 
oli tavattoman köntyskäinen. Kädet suuret ja 
paksut näyttivät pölkäreiltä, joista hänellä näkyi 
olevan suuri vastus. Milloin ne eivät olleet lepää- 
mässä leveillä polvilla, veteli hän sormiansa, kuten 
talonpoikaisissa on tapana, niin että nivelet pauk- 
koivat. Veljien kesken hän oli kohonnut vanhim- 
man ja matkustavan apostolin arvoon puhetulvansa, 
hyvän sydämmensä ja suuren raamatun taitonsa 
tähden. Hän tiesi, jos kuka hyvänsä lausui raa- 
matun lauseen, miten pienen hyvänsä, melkein 
heti paikalla sanoa, mistä evankeliumista tai mistä 
profeetasta se oli. Hän oli yhtä heikko väitte- 
lyssä kuin jyrkkä ja taipumaton lausunnoissaan. 

Nämä kolme neuvottelivat nyt rukouskoko- 
uksesta. Leena Pullinen, jossa ei mikään, ei edes 
uskontokaan voinut kuolettaa rahan hankintahimoa, 

ehdotti, että kokoukseen tulijoilta otettaisiin va- 
paaehtoinen pääsymakso, että, jos joku ilmoittaisi 
kokouksen, niillä tuloilla voitaisiin kuitata sakko; 
vaan sekä Heikki että Tobias sitä vastustivat. 

Pullisen tupaan kokoutuivat illempana veljet 
ja sisaret: soturi Anton, Anni, Matti Reijosen nuori 
vaimo, joka oli nyt kuten niin usein ennenkin 
vastoin miehensä nimenomaista kieltoa salaa hiipi- 
nyt tänne, sekä kaikki kylän uskovaiset ja muu- 
tamia muitakin, joita vain uteliaisuus oli houku- 
tellut tulemaan kokoukseen. Lämmin alkoi tuvassa 
tulla kiusoittavaksi, varsinkin kuin Leena oli 
paistanut leipää aamupäivällä. Ikkunoita, tämän 
maakunnan tavan mukaan, ei käynyt avata eikä 
siitä olisi ollut apuakaan, sillä ilma oli ollut ra- 
sittava ja ukkosta ennustava, niin että se vieläkin 
oli helteinen ja kuuma, vaikka jo oli myöhäinen 
iltapäivä. Mustia pilviä seisoa törrötti kuin tor- 
neja taivaan rannalla, ikään kuin pyrkien piirittä- 
mään keskitaivasta. Niitä nousi milloin etelästä, 
milloin idästä ylös päin, mutta juuri kuin ne oli- 
vat uhkaavimmillaan, ylhäältä mustat, alhaalta 
metsän rajasta sinipunervat, valmiina purkamaan 
leimauksiansa ja jyminäänsä odottelevan luonnon 
päälle, silloin aina tuli raitis puhallus, levitti vil- 
poisuutta ja hajoitti uhkaavat rynnäköt. Illan 
suussa olivat kuitenkin tuulet kuolleet ja yhä 
korkeammalle kasautuivat paksut pilvet yli met- 
säin ja maiden. 

Kuin viimeiset myöhästyneet seurakunnan 
jäsenet saapuivat, alettiin kokous virrellä, jota 
Tobias alkoi veisata ja johon muut vähitellen yh- 
tyivät. Virren päätyttyä tuli Heikin vuoro, joka 
perimpänä tuvassa seisoi Tobiaan ja Leenan kes- 

kessä. Paheessa, niin epäselvässä, että asioihin 
perehtyneenkin oli vaikea hänen lakkaamattomista 
sanain taistelemisistaan löytää puheen johtavaa 
ajatusta, esitti hän lahkon uskonoppia. Jumaluu- 
desta sanoi hän, että kaikki, mitä Augsburgin 
tunnustus sanoo, on oikein, paitsi että Jesus astui 
alas helvettiin, sillä siitä ei raamattu sano mitään, 
ja että Kristus on Jumalan poika, mutta ihminen, 
joka ainakin kerran lankesi syntiin, silloin, kuin 
hän ristissä huusi: Jumalani, Jumalani, miksis 
minun ylönannoit? sillä Jumala ei hylkää ketään. 
Jumalan asuinpaikka on yksinomaan siellä taivaan 
loistossa, jonne ei kukaan, eivät edes uskovaiset- 
kaan pääse; täällä alhaalla hän ei ole, kuten pro- 
feetta jo on sanonut : luuletko, että Jumala vuorilla 
asuu. Taivaasta käsin hallitsee hän maailman koh- 
taloita lähettiensä, Pojan ja pyhän Hengen, kautta, 
joille hän valmistaa pääsyn oikeain uskovaisten 
joukkoon. Oikeita uskovaisia on ainoastaan hih- 
hulien ja muiden heidän kanssansa yksimielisten 
joukossa, eli siis pyhä Henki on varsinkin meidän 
sydämmessämme, niin kuin Kristus meidän lihas- 
samme. Me olemme kaikki Jumalan poikia ja 
tyttäriä, me olemme niin kuin Kristus, kuten 
apostolikin on sanonut. Jumalan sanasta hän 
opetti, että pyhä raamattu on kuollut kirjain, jos 
niitä kirjaimia ei uskovainen suu lausu, sillä hä- 
nessä asuu Kristus ja silloin Kristus itse puhuu, 
Paavali sanoo roomalais- epistolan 10:nen luviin 
17:ssä värsyssä: „niin tulee siis usko kuulosta." 
Lapsellisella nöyryydellä tulee kuunnella tätä ope- 
tusta, jonka pyhä Henki puhuu opettajan suun 
kautta. Juuri näistä opettajista herra sanoi pro- 
feetta Jeremiaalle l:sen luvun 9:ssä värsyssä: 

„katso, minä panen minun sanani sinun suuhuus.^ 
Ja Kristus sanoo: «joka teitä kuulee, hän kuulee 
minua, ja joka teihin turvaa, hän turvaa minuun." 
Mitä hyvänsä valtionkirkon pappi, tämä Brandt 
sanoo, se on kaikki paljasta lörpötystä, kun pyhä 
Henki ei puhu hänen suunsa kautta. „Sydämmen 
uskolla me tulemme vanhurskaiksi ja suun tun- 
nustuksella saamme autuuden kruunun." Rukoilla 
Jumalalta ei ole välttämätön, hänhän tietää ilman- 
kin kaikki, mitä me tarvitsemme, eikä muuttane 
päätöksiänsä meidän rukouksistamme, mutta mei- 
dän^ tulee rukoilla toisiltamme anteeksi rukouksi- 
amme ja vikojamme. Se onkin paljon vaikeampi, 
sillä kuhapa tahtoisikaan salata vikojansa Herralta, 
mutta niiden tunnustaminen seurakunnan edessä, 
veljien edessä, ja pyytäminen niitä anteeksi on 
paljon vaikeampi. 

Kasteesta ei ole mitään vahinkoa, mutta se 
on vain ulkonainen kirkkoon pääsemisen merkki. 
Ehtoollinen on pyhä sakramentti, jota on ahke- 
rasti käytettävä, mutta rippi on tarpeeton, sillä 
Herra kyllä tietää meidän syntimme, ja niiden 
tunnustaminen yleensä papille, joka niitä sitte 
anteeksi antaa, vaikka hänellä ei olekaan pyhää 
Henkeä, se on Jumalan pilkkaa. Saarnaamista 
harjoittakoon jokainen, jota pyhä Henki pakottaa 
puhumaan, mutta vasta sitte, kuin hän seurakun- 
nan edessä on tunnustanut syntinsä, eikä ainoas- 
taan sanoilla „minä vaivainen syntinen ihminen", 
vaan nimittämällä joka synnin, kuin rasittaa hänen 
omaatuntoansa; vasta sitte, kuin hän loukatuilta 
veljiltä ja sisarilta on saanut anteeksi annon ja 
vanhimmat ovat kätten päälle panemisella ottaneet 
hänet seurakuntaan ja hän on tuntenut, että pyhä 

Henki on vaodatetta hänen sieluunsa, tuntenut 
esimakua taivaan armosta ja autuudesta, joka pa- 
kottaa häntä ylistämään Herraa. 

Anni istui lähinaä Tobiasta ja kuunteli hyvin 
tarkkaavasti, kasvot hehkuvina, opettajan sanoja, 
ja kuin hän puhui vainosta, „ sillä niitähän pitää 
tuleman", teki hän sydämmessään lupauksen, että, 
sanokoonpa hänen Mattinsa mitä hyvänsä, hän ei 
huoli mistään väkivallasta eikä mahtikäskystä, 
vaan pitää kiinni opista ja sanasta. Silloin tällöin 
tapasi hän Tobiaan katseen, ja hänestä näyttivät 
ne sinisilmät loistavan kuin välkkyvät tuulastulet 
pimeänä syysyönä. Oli loistoa ja syvyyttä hänen 
silmissään, sellaista, että hän ei ollut koskaan 
ennen nähnyt. 

Nyt olivat ukkospilvet ehtineet nousta ylös 
keskitaivaalle ja niiden alle valui laskeutuvan 
auringon paiste onnettomuutta ennustavana, vas- 
ken karvaisena valona, joka hiukan siveli pilvien 
laiteita ja teki syvemmät paikat vain sitä mus- 
temman ja uhkaavamman näköisiksi. Tupaan tämä 
valo levitti kamalan kajastuksen kuuntelevien ja 
rukoilevien päälle, niin että toiset paikat hehkui- 
vat, toiset olivat pimeinä, mustansinisinä; kaikki 
näytti, kuin olisi oltu keskellä tulipaloa, kunnes 
Anni hiljaa nousi ja sytytti lampun. Ukkonen 
]ymisi melkein lakkaamatta. Saarnaaja, innostu- 
neena hetken juhlallisuudesta, mahtavista sanoista 
ja luonnon suurista voimista, jotka nyt valmis- 
tautuivat taisteluun, oli juuri lopettanut puheensa 
ja kääntynyt seurakunnan puoleen, kysyen, kuten 
hihhuleilla on tapana, eikö kukaan tuntenut itses- 
sään pyhän Hengen voimaa, eikö se henki ketään 
pakottanut . . . silloin^ yht' äkkiä kiskaistiin ovi 

voimakkaasti auki ja leimauksen ja jyrinän väli- 
ajalla astui sisään vanha kirkkoherra Brandt, lakki 
päässä. 

Onkoko kellään mitään sanomista, sanoi hän 
äänellä, joka kuului jyrinääkin kovemmin; kyllä 
minulla on jotakin sanomista teille, te luopuneet 
lapset, ja suutuksissaan heristi hän nyrkillänsä. 
Vai tässä se luola on, johon te piilottaudutte, te 
ketut, mutta kyllä minä sidon teidät hännistänne 
kiinni, kuten Simson kerran teki. Te luopuneet 
perkeleet, te antikristuksen palvelijat. Vai -täällä 
te sen vanhan juttupukarin luona saarnaatte eksy- 
tystänne ja villitsette kansaa petollisella puheel- 
lanne ja perkeleen taidolla. Vai täällä te rukoi- 
lette vääriä rukouksianne. Mutta odottakaahan, 
kyllä minä teidät opetan. 

Kirkkoherran ilmestyminen yht' äkkiä, hän^n 
suuttumuksensa ja loukkaava puheensa vaikutti 
suuresti ihmisiin. Vanha itsevaltias ei ollut tur- 
haan vuosikausia pitänyt seurakuntalaisiansa asian- 
mukaisessa kurissa; hänen papisvirkansa, hänen 
säätynsä vaikutti, että vastatulleet, ja pelkurimmat 
laumassa alkoivat tuntea ahdistusta ja olisivat^ 
mieluimmin toivoneet olevansa poissa koko koko- 
uksesta, varsinkin kuin se vanhin, jonka olisi 
ensinnä pitänyt hoidella hajautuneita lampaita, 
kuin susi syöksyi niiden keskelle, seisoi hämillään 
ja keksimättä ainoatakaan sanaa vastaukseksi kirk- 
koherran koviin sanoihin ja ankaraan puheesen. 

Kuin Tobias näki, että asiat alkoivat kääntyä 
pahanne päin, että pelkurimaisuus kuin mansikan 
taimi kasvoi sekä köynnöksiä että juuria sydäm- 
missä ja aivoissa ja kohta oli suuren mansikiston 
tavalla peittävä koko palon, joka oli raivattu tähän 

kirkon salolle, nousi hän rohkeasti ylös, tunkeutui 
pelkäävän vanhimman eteen ja sanoi mielenliiku- 
tuksesta vavisten: 

Petollista puhetta, perkeleen taitoa ja vääriä 
rukouksia, mistä te sen tiedätte, herra kirkkoherra? 
Ettehän te ole olleet kuulemassa meidän rukouk- 
siamme. 

Tämä yksinkertainen kysymys, johon kirkko- 
herra ei ollut valmistanut mitään vastausta, saattoi 
vihastuneen sielunpaimenen hetkiseksi hämilleen, 
sillä tosiaan oli siinä kysymyksessä tuollainen 
yksinkertainen totuus, jollaiset kerrassaan valtaa- 
vat levottoman ihmisjoukon ja Tobias ilokseen 
näki arkuuden vähitellen muuttuvan luottamuk- 
seksi, vieläpä huomasi sieltä täältä pilkallisestikin 
katseltavan kirkkoherraa. 

Samassa hän tunsi kättänsä jonkun kovasti 
pusertavan. Hän katsahti -sinne päin ja näki läm- 
pöisen, liikutetun silmäyksen; se oli Anni, joka 
istui hänen vieressään ja loistavin silmin katseli 
häneen. Miten kaunis hän on, oli ensimmäinen 
ajatus, kuin välähti Tobiaan mielessä; miksi hän 
ei tullut minun omakseni, oli toinen. Niin, miksi? 
Tuossa seisoi se „miksi^' ihan ilmielävänä, tuo 
mies, sen kirkon edustaja, joka Tobiaan käsityksen 
mukaan oli yksin anastanut haltuunsa Herran ar- 
mon ja siunauksen, joka sen tunnustuksen rajain 
ulkopuolella ei tunnusta olemassa olon oikeutta 
muille ajatuksille eikä tunteille, joka tahtoo pa- 
kottaa kaikkia etsiväisiä sieluja astumaan kirkon 
laveaa tietä armoni stuimen eteen. Kuten leimaus, 
joka juri nyt välähti ulkona, silmänräpäykseksi 
valasi taivaan ja maan, valkeni yht' äkkiä se ajatus 
Tobiaassa, että tuo hengen mies oli vanhasta 

vihasta hänen isäänsä kohtaan ja kukistumatto- 
masta vallanhimosta tallannut hänet jalkainsa alle 
ja ihan armotta estänyt hänet pääsemästä ripille, 
jota yhteiskunnallinen laki vaatii. Tuo mies oli 
karkoittanut hänet pois isänkodista, karkoittanut 
tästä sydämmestä, joka oli kerran sykkinyt hä- 
nelle. Ja juuri, kuin kirkkoherra valmistautui 
puhumaan ja niin hyvin, kuin osasi, vastaamaan 
tuohon yksinkertaiseen kysymykseen, johtuivat 
Adam Pihlhjertan hehkuvat sanat ja hurjat kiroi- 
lemiset valtionkirkon pappeja Tobiaall^ mieleen; 
nyt ymmärsi hän häntä, vanhaa mestariansa. 
Vaikka hänen luonteensa oli ihan toisenlainen, 
tunsi hän hetkisen, mitä oli liikkunut Adamin 
kuohuvan sydämmen pohjalla. Niin, hän ymmärsi 
Adamia itseään ja sanoi kuuluvasti: 

Kuka antoi teille oikeuden tunkeutua tänne 
kiroilemaan ja näyttämään törkeitä heristyksiänne ? 
Kuka antoi teille oikeuden ensin mielivaltaisesti 
sulkea minut ulos seurakunnasta, johon nyt tah- 
dotte väkisin jälleen kiskoa minua. Te palkka- 
paimenet, jotka ette rakasta lampaita muuta kuin 
palkan tähden, kuka antoi teille oikeuden tuomita 
meitä. Tuomitkaa puita hedelmien mukaan; ei 
ohdakkeista saada viikunia eikä orjantappuroista 
viinirypäleitä. Me emme nauti tuota perkeleen 
saastaisuutta-, jota sanotaan viinaksi, me elämme 
siveästi, me autamme köyhiä, me emme saastuta 
suutamme kirouksilla, ei kukaan meistä etsi oike- 
utta keräjistä eikä tuomioistuimista, me emme 
tyrkytä tunnustustamme kellekään. Kuka vain 
tahtoo, saa tulla meidän seurakuntaamme ja siitä 
erota, me emme sorra ketään, emme vainoa ke- 
tään. No niin, sinä kiroileva valtionpappi, joka 

sen sijaan) että rukouksessa kääntyisit Jumalasi 
puoleen, palvelet konjakkipulloasi, niiksi vainoot 
Herran valituita? Mene pois täältä, että Herra 
vihassaan ei lyö sinua ennen, kuin ehdit majaasi. 
Yoi sitä, joka saa aikaan pahennusta. 

Paitsi lampun valon piirissä oli melkein pimeä 
tuvassa; ainoastaan hiilituli levitti punertavaa 
valoa liedestä. Niinpä ei kukaan nähnyt, miten 
kirkkoherra Brandt kalpeni mielenliikutuksesta ja 
suuttumuksesta; hän tahtoi vastata, mutta hänen 
huulensa olivat kuin yhteön liimatut, hän nosti ja 
laski silmiään 'kuin ampiainen sarviansa. Viimein 
se puhkesi, ei kuitenkaan yhtä voimakkaasti kuin 
«nsin, hän oli sisällisesti sortunut. Siis oli se 
kuitenkin levinnyt tietoon tuo konjakin kirous, 
vaikka hän oli kaikin tavoin koettanut sitä salata. 
Uhaten piispankeräjillä ja lainrangaistuksella läksi 
hän viimein pois harhauskoisten kokouksesta. 

Hänen tuskin ehdittyään ulos ovesta ukkonen, 
joka oli kauan pauhannut vähän etempänä, purkau- 
tui koko rajuudessaan ja yht' äkkiä kova jysäys 
täräytti tupaa ihan pohjaa myöten, niin että yksi 
ikkuna särkyi ilman painosta. 

Kas, tuossa Herran vahvistus tuomiolle, 
jonka lausuimme, sanoi Tobias ; jyminällä ja tulen 
leimauksilla uhkaa hän pyhäin vainoojia. Siitä 
kerrassaan haihtui paino, joka raskautti kaikkein 
mieliä tuon kiivaan puheen sekä majesteetillisen 
rajuilman tähden. Ulkona oli rajuilma purkautu- 
nut, tuli oli syöksynyt läpi pilvien, ilma oli taas 
puhdas. Sisällä oli Tobias lausunut vapahdussa- 
nan. Jumala itse käänsi vihansa jumalatonta miestä 
vastaan, joka pimeässä rehmi rankkasateessa ja 
myrskyssä, jota vastoin pyhät istuivat täällä 

huoneen katon suojassa ja ystävällisen lampun 
valossa nöyrinä Jumalan edessä kuunnellen ukko- 
sen jyrinää ja sateen ropinaa. Kuin innostus oli 
korkeimillaan, nousi Tobias ylös; hän oli pelasta- 
nut Herran valitut, hän oli koonnut hajautuneet 
lampaat, uskon kilvellä pidättänyt pahimman ryn- 
näkön; tästä hetkestä asti oli hän, vaikka nuo- 
rempi, seurakunnan tuki, sen väkevyyden pylväs. 
Ja valtaavasti saarnasi hän nyt hihhulien oppia, 
ja mitä hän sanoi, se tuli välittömän luonnonvoi- 
man väkevyydellä. Se tuli sydämmestä ja valloitti 
sydämmet kerrassaan. Monivuotiset epäselvät aja- 
tukset, joita oli tunkeillut hänessä, tunteet, jotka 
tuskin huomattavina olivat virtailleet hänen sie- 
lussansa, kuohuivat nyt esiin kuin raikkaat lähteet. 
Jumalan kirkkaus näytti tulleen hänelle, hän tunsi 
nöyryydessä, että hän vallitsi tätä joukkoa, joka 
ihan hengittämättä ja hämmästyksissään näytti 
kysyvän, eikö tämä mies ole Tobias Pullisen poika, 
mistä tulee hänen viisautensa. Yhä ylemmäksi 
nousivat tunnelaineet seurakunnassa, yhä kovem- 
min kuului sydämmen huokaus, ja kuin Tobias 
jakoi syntein anteeksi antamista, nousi hengellinen 
kiihko korkeimmilleen, ja sotamies Anton hypähti 
ylös ja nostaen voimakkaan kätensä huusi kaiku- 
vasti: Voi teitä, te valtionpapit, jotka tahdotte 
sammuttaa hengen tulta. Itse te puhutte ilman 
pyhää Henkeä ja tahdotte myöskin pakottaa meitä 
olemaan vaiti kirkossa. Kuin kirkko on tullut 
vankeudeksi, niin lähtekäämme pois siitä paikasta, 
jossa pyhän Hengen ei anneta rauhassa puhua 
jokaisen suusta. Yhtykäämme yhteen ja teh- 
käämme pyhän Hengen liitto ja seurakunta. 

Antonin sanat vaikuttivat kuin olisi ukon- 
nuoli sytyttänyt kasken tuleen. 

Niin, iloitkaamme ja ylistäkäämme Herraa! 
Ja ylös nousi joka mies ja nainen, hyppien ja 
tanssien syöksyivät he toistensa syliin, vaihtoivat 
rauhan suuteloja ja kovasti huudahtellen pyöri 
koko joukko hengen huumauksessa, joka melkein 
näytti mielipuolisuudelta. 

Ulkona jymisi ukkonen etäällä, tummansini- 
set leimaukset tuon tuostakin valasivat taivaan 
rantaa ja silloin tällöin putoili vielä suuria sade- 
pisaroita ikään kuin raskaita kyyneliä maan päälle. 
Mutta hiljaa aukesi tuvan ovi, ja pimeästä porstu- 
asta katselivat vanha Tobias ja Matti Reijonen 
pauhaavaa joukkoa, ja suuttumuksesta säihkyvin 
silmin näki Matti vaimonsa Annin ihastuneena ja 
onnellisena Tobiaan sylissä. Hänen silmissään 
leimahti vihaa ja kateutta ja hän kirota täräytti, 
joka kerrassaan tempasi uskovaiset heidän uneksi- 
tusta autuudestaan takaisin maan päälle. Mieli- 
kuvituksen ja sielun harhailemisten jälkeen tulee 
tavallisesti velttoutta ja tylsyyttä, ja ääneti läksi- 
vät rukouskokouksesta ihmiset kukin kotiinsa. 

Edellisen illan tapausten jälkeen oli Tobiaalla 
ihan itsestään ensi sija veljien joukossa, hänen 
tykönsä tulivat kaikki, jotka tahtoivat kuulla loh- 
dutuksen ja vapahduksen sanaa, häneen pani seu> 
rakunta toivonsa; mutta ensimmäisenä hän myös- 
kin sai. ottaa vastaan kovimmat iskut ja kestää 
pahimmat myrskyt. Ei kukaan loukannut, vielä 
vähemmin kurittanut vanhaa Brandtia rankase- 
matta. Hänellä oli valtaa, kykyä, jopa hyvää tah- 
toakin oikein esimerkiksi rangaista sellaisia huti- 
luksia, nurkkasaarnaajia ja rahjuksia kuin nuori 
Tobias. Hän kirjoitti piispalle ja tuomiokapitulille, 
joka määräsi pidettäväksi kuulustelun ja annetta- 
vaksi varoituksen, jos voitiin todistaa olevan vää- 
rää oppia. Kuulustelu tuli oikeaksi väittelyksi, 
josta molemmat vastapuolueet ' tietysti läksivät, 
samatta kumotuksi toinen toistansa. Mitä toiseen 
puolueesen, vanhaan Brandtiin koskee, oli hän 
väittelyn jälkeen vielä enemmän suutuksissaan 
kuin ennen, ja toinen puolue, Tobias, vielä suu- 
remmassa arvossa uskonveljiensä kesken. Tuli 
sitte varoitus. Uusia rikkomisia, kiihkoisia saar- 
noja ja kiihkoisia selityksiä rakkaudesta, joka käy 
yli kaiken ymmärryksen, kokouksia, jotka päättyi- 

vat veljessmiteloihin, syleilyksiin ja innostukseen. 
Uusia valituksia ja uusia toimenpiteitä. Pitämättä 
lukua mistään vangitutti Brandt pahantekijän, 
vietäväksi vanginkyydillä tutkintoon. Mutta sil- 
loin ^vapaamieliset sanomalehdet^' tarttuivat asiaan 
kovin kourin. Sanomalehdet rupesivat ahdistamaan 
vanhaa Brandtia, sanomalehtien mukaan ryhtyi 
asiaan prokuraattori ja kuvernööri, ja kuin kerran 
oli asiaan ryhdytty ylhäältä päin, täytyi tuomio- 
kapitulinkin jotain tehdä. Tobias Pullisen asiasta 
väiteltiin kuin hyvinkin tärkeästä tapauksesta sekä 
pääkaupungin että maaseudun sanomalehdissä. 
Vanki päästettiin vapaaksi, ja uskonveljensä otti- 
vat hänet vastaan virren veisuulla ja pidoilla. 
Vaino vain edisti yhä enemmän hänen oppinsa 
leviämistä ja ihmisjoukon huomion kiintymistä 
häneen. Paitsi kirkkoneuvostoa sekä niitä, jotka 
kaikissa tapauksissa olivat välinpitämättömät ja 
oikeauskoiset, kiintyi kaikki muu kansa siihen 
opettajaan, joka oli lähtenyt sen omista riveistä, 
veljesrakkauden koko lämmöllä ja uskonkiihkon 
sokeudella. 

Eräs, joka yhtä kiihkoisesti liittyi provasti 
Brandtiin, oli Matti Eeijonen, Tobiaan vanha kil- 
pa- ja riitaveli. Vaimoansa Annia hän ankarim- 
masti kielsi käymästä kokouksissa, hän ei kärsinyt 
kuulla puhuttavankaan noista ^matkustavista kris- 
tuksista", joita yhä laajemmissa piireissä tutuksi 
tullut Tobias veti Tervolan kylään. Kuin vaimo 
ei sittekään totellut hänen kieltoansa, rääkkäsi hän 
häntä ja sulki hänet tupaan, josta vaimo niin pian 
kuin mahdollista karkasi, lujasti päättänyt kun oli 
kärsiä vaikka martyrikuoleman pyhän opin tähden 
ja — Tobiaan tähden, olisi hän saattanut lisätä. 

Hänestä olivat oppi ja Tobias yksi asia. Vanha 
rakkaus ei ruostu, nuoruuden rakkaus leimahti 
jälleen ilmi tuleen ja kuunnellessaan nuorta, in- 
nokasta saarnamiestä hän ei kysellyt itseltään, 
miten suuri osa henkilöllä oli hänen mieltymyk- 
sessänsä uuteen oppiin. Hän ei tahtonut eikä us- 
kaltanut tutkistella; ottamatta lukuun kaikkia 
asianhaaroja antautui hän, kuulematta varoitusta 
ja herätystä, koko sydämmestään ja sielustaan sen 
tunteen valtaan, joka oli anastanut hänet. Joka 
hetki, kuin hän vain jouti kotiastareilta, meni hän 
miehensä huomaamatta vanhan Tobiaan tupaan. 

Siten kului kuukausi toisensa perästä, taiste- 
leväin puolueiden antamatta hiuksenkaan vertaa 
perää toisillensa. Lumivalkoinen talvi alkoi jo 
kadottaa värinsä puhtautta, harmaat jäät ja tum- 
mat pilkut pelloilla ja niityillä ennustivat kevään 
koittoa. Erään rukouskokouksen jälkeen, josta 
Anni oli palannut kotiin enemmän liikutettuna 
kuin tavallisesti, oli Matti ankarasti kohdellut häntä 
ja viimein käsinkoskevastikin sekä uhannut aivan 
tuntuvasti rangaista, jos hän vielä kerran uskalsi 
rikkoa hänen selvää kieltoansa. Häpeissään, ha- 
luttomana, tyytymättömänä itseensä ja onnetto- 
mana kuten aina näiden oikeutetun mustasukkai- 
suuden ja suuttumuiisen kohtausten jälkeen oli hän 
lähtenyt pariksi päiväksi metsälle virkistämään 
mieltänsä. Hän rakasti kiihkeästi metsästystä. 
Kaakkois-Suomessa on muuten vähä metsästäjiä 
enimmäkseen siitä syystä, että kaikki metsästys 
on ollut ankarasti kiellettynä lahjoitusmaiden her-. 
räin aikana. Joitakuita innokkaita linnustajia 
oli kuitenkin, ja niistä' oli Eeijonen yksi. Hän 
läksi nyt aikaisin aamulla ennen auringon nousua. 
Ensin hän kuitenkin meni huviksensa lintuait- 
taansa, vanhaan, jo kaatumaisillaan olevaan huo- 

neeseiif joka lähellä pihaa seisoi yksinään ikivan- 
han koivikon suojassa. Siellä hän valmistihe 
metsästyksen viehätykseen ja itsekseen iloitsi mies- 
hukasta, jota hän oli saanut aikaan teyrien, met- 
säkanain, metsojen ja pyiden joukossa. Matti oli 
näet lintukauppias, hän ampui, pyyteli ansoilla, 
osti ja möi lintuja Pietarin herkkukauppiaille. 
Siellä riippui hänen aitassaan sadoittain teyrejä, 
teräkseltä kiiltävässä puvussa, kuusenhavuja avo- 
naisessa nokassa. Purpuranpunainen pilkku sil- 
mäin päällä näytti kuolettavalta haavalta. Muhkea 
urosmetso riippui siinä, pitkät kaulahöyhenet vii- 
meisen kerran pöyristettynä; ei se kurkku ollut 
koskaan enää saava aikaan niitä kellonääniä, jotka 
viehättävät rakastuneita naaraksia. Teyrimetso, 
syntynyt sekasuvusta, riippui kankeana ja kylmänä 
emonsa naarasmetson ja isonsa urosteyrin välillä. 
Metsäkana, valkoiset housut jalassa, ja töyhtöpää 
pyy, kaikki olivat uhranneet henkensä kylmällä 
kinoksella, että sitte Pietarin paraimmissa ravin- 
toloissa kiihottaisivat jonkun herkkusuun ruoka- 
halua. Kirkasvärisiä sirkkusia ja tilhejä riippui 
siinä, kaikki kankeiksi jäätyneinä ja valmiina vie- 
täväksi johonkin muotikauppaan tai turkkurille.. 
Mutta kiusojen ja ikävyyksien unhottamisen sijasta 
sai Matti yhden huolen lisäksi. Nyt oli näet tal- 
vipakkanen lopussa ja linnut täytyi tukuttain 
muuttaa rahaksi, ett* eivät pahenisi. Tyytymättö- 
mänä lukitsi hän aittansa ja läksi teyrivajaansa. 
Se oli vanhan, visapahkaisen koivuryhmän juuressa, 
jotka pilviä tavoittelevina ja yksinään seisoivat 
hoitamattomassa vesakossa. Neljän- tai viiden- 
kymmenen askeleen päässä oli aukea paikka, jossa 
teyrit tavallisesti leikittelivät ja tanssivat. Oli 

aikaisin aamulla. Tuuli vielä uinueli, kuin aurinko 
nousi metsän yli keveiden, untuvaisten, pitkäjuo- 
vaisten pilvien keskellä. Heti muuttui kaikki ai- 
kaisen kevään karvaiseksi. Ilmaisena, vienon 
punasinervän karvaisena seisoi koivikko ja haa- 
vikko, silmikot paisuvina. Vesakon tiheikköihin 
painuivat syreenin karvaiset varjot yhä alemmaksi, 
mikäli aamuvalo hajoitti opaalin väristä utua. Lu- 
mikinokset olivat huvenneina, vesojen ja kantojen 
lävistäminä, ohuina peitteinä soilla ja niityillä; 
ainoastaan siellä täällä välkkyi joitakuita jääkris- 
talleja. Nyt kajahti palokärjen metallilta helisevä, 
surumielinen ääni aamusoittona läpi kirkkaan il- 
man. Nuori varisparikunta heräsi heti ja ryhtyi 
innokkaasti pesäänsä rakentamaan, miettivästi ja 
raskaasti lentäen läpi vesakon. Teyrikukot herä- 
sivät koivujen korkeimmissa latvoissa, ojensivat 
kaulojansa ja räpyttivät tummia, terässinisiä, val- 
kojuovasia siipiään. Sitte alkoi vanhin kukko 
leikin, päästäen hienon vihellysäänen, monimut- 
kaisen ja erilaisessa tahdissa, sitte tuon puhalluk- 
sen, joka viehättää metsämiestä, sillä nyt hän tie- 
tää leikin todella alkavan. Tätä puhallusta muut 
kukot eivät voi vastustaa, he levittävät purstonsa 
viuhkan muotoon, pörhistävät kaulahöyhenensä ja 
alkavat kuhertaa. Silloin lentää vanha kukko 
päättävästi alas koivusta ja laskeutuu aukealle 
paikalle maahan. Yksitellen lentävät toiset kukot 
alas, nuorin viimeksi. Silloin alkaa leikki tanssi- 
neen ja lauluineen, kukko toisensa perästä lentää 
kokouspaikkaan, ne poljeksivat ohutta lunta niin, 
että se roiskuu ylös ilmaan, pyörivät, siivet vähän 
ylhäällä, hierovat nokkaa ja kaulaa maahan niin, 
että höyhenet pölisevät, kuhertavat ja viheltävät 

rakkautensa aamulaulua. Kuin joku nuori kukko 
kiihtyy liiaksi, ottaa vanha sitä niskasta, laahaa 
pois ja palaa kujerrellen ja voitostaan ylpeänä, 
mitä hullunkurisimmasti tepastellen leikkipaikkaan, 
ja mitä kauemmin leikkiä kestää, sitä enemmän 
nämä muhkeat linnut kiihtyvät. 

Matti ei voinut olla vertailematta näitä kiih- 
tyneitä lintuja ja hihhuleja toisiinsa. Rukouksesta 
ja veisuusta päihtyneinä, tunteet kiihottuneina 
mielipuolisuuden rajalle asti, pitivät nekin tansse- 
jansa. Katkerasti hymyillen nosti hän pyssynsä 
kaataakseen yhden teyrin, hänellä oli jo sormi 
liipasinta vasten, Jiuin eläin, koiran kokoinen, yht' 
äkkiä kuin nuoli viskautui pitkällä hyppäyksellä 
joltakin vanhan koivun oksalta alas, sieppasi kiinni 
kurkusta juuri sen teyrin, jonka Matti oli valinnut 
saalikseen, ja ennen, kuin hämmästynyt metsämies 
ehti tointua, levittivät teyrit, sekä kukot että 
kanat, siipensä ja läksivät humisten pakoon, vaan 
ilves hitaasti käveli pois saaliinensa. Tajuttomasti 
välähti Matti Keijosen mielessä yksi ajatus, hänen 
voimattansa tehdä siitä selkoa: noin pitäisi mi- 
nunkin tehdä teyrikukolleni kotona, kerran vain 
puristaa kurkusta, niin olisi se leikki lopussa. 
Matti kauhistui itse tuota ajatusta ja koetti niin 
pian kuin mahdollista karkoittaa sitä mielestään. 
Hän katsoi ilvestä, tuossa se vielä seisoi pajupen- 
saan alla syömässä aamiaistansa. Hän tuiskautti 
rohkealle ryövärille haulipanoksen, voimatta sillä 
juuri mitään vaikuttaa, sillä ilves yhdellä hyppä- 
yksellä katosi vesakkoon. Tästä paikasta oli teyrin 
pyynti loppunut pitkäksi ajaksi, sillä missä ilves 
liikkuu, siinä teyrit eivät suinkaan ryhdy leik- 
kiinsä, vaan etsivät rauhallisempia paikkoja. 

Akeissaan tästä uudesta vastoinkäymisestä 
läksi Matti astaskelemaan kotiin päin. Puoli mat- 
kassa tapasi hän erään tuttunsa, joka oli menossa 
lähimmälle rautatien-asemalle. Keijonen läksi mu- 
kaan tekemään lintukauppaa. Mutta tämä päivä 
oii kerrassaan onnettomuuden päivä, hän sai kuulla 
ruplan kurssien alenneen yht' äkkiä uskomatto- 
masti. Hän joutui huonoon seuraan, ja kuin hän 
viimein myöhään illalla läksi kotiinsa päin, oli hän 
jotenkin juovuksissa ja suutuksissa itseensä ja ko- 
ko maailmaan. 



Digitized by VjOOQIC 



XIIL 

Samana päivänä, kuin Matti läksi edellisessä 
luvassa kerrotulle metsästysretkelle, oli Tobias 
Pullinen tuttavien kautta saanut pappilasta kirjeen, 
joka oli maannut pappilan kansliassa vähintään 
pari viikkoa. Tobias oli viime aikoina saanut pal- 
jonkin kirjeitä uskonveljiltä ja -sisarilta, jotka 
pyysivät neuvoa, asianajajaltansa, kirkkoherran 
virastolta, jopa tuomiokapituliltakin, mutta tämä 
kirje oli ihan toisenlainen, perin kummallisen nä- 
köinen. Se oli täynnä postimerkkejä, joissa kot- 
kankuva levitti laihoja jäseniään. Siinä oli ruot- 
salaisia, suomalaisia ja venäläisiä sanoja kuoressa 
ja«ylinnä nimi Tobolsk. Tobias käänteli ja katseli 
kirjettä moneen kertaan ennen aukasemista, ja 
avattuaan katsoi hän heti allekirjoitusta, joka oli 
Aleksander Ylistalo. Tobiaan käsi vapisi, kuin 
hän huomasi sen miehen nimen, joka oli niin voi- 
makkaasti, niin kovakouraisesti koskenut hänen 
elämäänsä, sen miehen, jota hän oli ihmetellyt, 
vihannut ja nyt vasta käsittänyt. Barje oli täl- 
lainen: 

Tobolskista, vankein parannuslaitoksesta. 

Terveyttä ja veljeyttä Tobias Pulliselle ynnä 
rauhaa, anteeksi antamista ja sovintoa vapahta- 
jamme Jesuksen Kristuksen tähden. Jos sinä, 

rakas veli Ejristuksessa, tiedät itsestäsi jotain pa- 
haa, niin älä bee kuten sinun kelvoton viheliäinen 
veljesi Adam Pihlhjerta, älä salaa sitä seurakun- 
nalta^ vaan tunnusta se elävän Jumalan ja kanssa- 
veljiesi edessä, niin että et sorru synnistä, kuten 
pahantekijä opettajasi Aleksander Ylistalo 

entinen 
Adam Pihlhjerta. 

Tämä tervehdys, kuvaannollisesti sanoen, hau- 
dan toiselta puolen vaikutti niin Tobiaasen, että 
hän tuskin voi hillitä liikkeitänsä. 

Samassa astui Anni tupaan. Hänen käyn- 
tinsä ja liikkeensä olivat viehättävät ja vapaat. 
Hänen katseensa oli levollinen ja kiihkoton niin 
kuin sen, joka levähtää kovan mielenjännityksen 
tai suuren onnen jälkeen. Hän kantoi hyvin su- 
lavasti naitujen vaimoin pukua, päässä pieni myssy 
pahvista, päällystettynä silkillä, ja myssystä riip- 
pui rimpsu, joka hänen astuessaan heilui edes 
takaisin kauniissa, valkoisessa niskassa. Paksu 
tukka oli sileäksi kammattu otsalta, kirkkaat, 
vaaleat silmät loistivat hiljaisesta onnesta. 

Leena äiti, joka ajatuksissaan istui kankaansa 
edessä, katsahti oveen päin ja alkoi heti, kuin hä- 
nen hämärät silmänsä käsittivät, kuka tulija oli, 
kiivaasti polkea, kutoa tulipunaisia lankoja loimiin 
ja kalistella sukkulaa. Ei kukaan sanonut sanaa- 
kaan pitkään aikaan. Anni seisoi ja katsoi lii- 
kuttavan mieltyneesti Tobiaasen. Tobias katso- 
matta sinne päinkään tunsi sen katseen. Viimein 
hän virkkoi puoliääneen: Anni, sipasi kädellään 
otsaansa, Anni, ja näytti ihan siltä, kuin hänen 
olisi ollut vaikea saada sanoja suustansa tulemaan. 
Anni, kuiskasi hän vielä kolmannen kerran. Nyt 

lakkasivat kaiteet paukkumasta. Tobias antoi 
Aleksanderin kirjeen Annille ja sanoi: minun täy- 
tyy tunnustaa syntini seurakunnalle, Adam pa- 
kottaa minua siihen. 

Leena viskasi valkoista lankaa loimien väliin 
niin kiivaasti, että sukkula lensi seinään. Annin 
kasvoissa väri tuskin yhtään muuttui, kaikki muu 
oli hänestä nyt mitätöntä, niin hänen mielensä oli 
täynnä onnellista rakkautta. Hän tuskin katsoi- 
kaan kirjeesen, sanoi vain lempeäUä, hiljaisella 
äänellä: sinä tietysti teet oikein, kuin seuraat hen- 
gen kehoitusta, muuten, virkkoi hän sitte puoli 
ääneen, minä puolestani teen sinun tahtosi mukaan. 

Sukkula singahteli yhä kiivaammin ja Leena 
paukutti kaksi mustaa, paksua lankaa kiinni kir- 
kasväriseen kankaasensa. 

Missä on Matti? kysyi vanhus kuivakiskoisesti. 

Metsällä, hän palaa vasta huomenna, sanoi 
Anni Tobiaasen katsoen. 

Tumma puna nousi äkisti Tobiaan kasvoille, 
hän tempasi Adamin kirjeen ja sanoi takertuvalla 
äänellä: niin on tehtävä, kuin sanoin; toimita vel- 
jille ja sisarille sana, että me tänä iltana kokou- 
dumme • . . 

Minun luokseni, sanoi Anni, tietämättänsä 
tähystellen Leenaa, ja astui hitaasti ulos ovesta. 

Leena yhä paukutteli kangastansa, kutoi pu- 
naisia, valkoisia ja mustia lankoja juoviksi, kunnea 
hänen silmänsä alkoivat välkkyä 'ja raskaita pisa- 
roita putoili pitkin poskia. Äkisti kääntyi hän, 
katsoi poikaansa pitkään, nousi pois istuinlaudal- 
tansa, meni Tobiaan luoja sanoi vapisevalla äänellä: 

Parempi olisi, jos kokoonnuttaisiin tänne 
meille. 

Ehkä, äiti, mutta nyt se jo on liian myöhä. 

Pitkä kevätpäivä sammui kullan hehkuna. 
Lamppu sytytettiin Keijosen tuvassa, ja hämärissä 
kokoutuivat veljet ja sisaret ahtaalta tuntuvaan 
huoneesen. Kuin kaikki olivat koossa, suljettiin 
ovi huolellisesti. Tavaton aika ja paikka, Keijosen 
tupa, hänen, joka oli päämi^henä vastustamassa 
pyhiä, teki kokouksen erittäin juhlalliseksi. Nuori 
saarnaaja ja hänen vanha äitinsä istuivat tuvan 
perällä uunin vastapäätä. Tobias puhui vapaasti, 
jopa innokkaastikin, mutta hänen käytöksessään 
oli jotakin, joka muuten on tavallista kaikilla, joi- 
den mielessä vallitsee yksi ainoa ajatus, yksi tunne: 
hän näytti miettivältä, hajamieliseltä. Silloin täl- 
löin katsahti hän Anniin, joka yhä vain selaili 
virsikirjaa. Äiti Leena seurasi tarkkaan poikansa 
sielun liikettä. 

Kas niin, poikani, sanoi hän viimein. 

Tobias kalpeni ja nousi. Vaikealta se tuntui, 
hänen kurkkunsa oli kuin kiinni puserrettu, hän 
nieli moneen kertaan ja viimein lyhyen vaitiolon 
jälkeen alkoi puhua vähän vapisevalla äänellä: 

Veljet ja sisaret. Minä tunnen syvällistä pa- 
kotusta tunnustamaan suurta syntiä, johon me, jo- 
hon minä . . . 

Hänen puhettaan keskeytti kova jyskytys 
oveen. Anni hypähti ylös kuin peljästynyt pyy, 
juoksi Tobiaan luo ja asettui hänen eteensä.^ Nyt 
kuului Matti Keijonen kiroten ja uhaten jyskyttä- 
vän ovea. Ovi auki, minä käsken. Etkö kuule, 
Anni, minä se olen, sinun isäntäsi, ja hän pau- 
kutteli koko voimallaan. Oletteko hullut vai kuu- 
rot. Jos ette avaa ovea, lyön minä sen pirstaleiksi 
ja tapan jok' ainoan teistä. 

Matti Reijonen se on ja juovuksissa, se kuuluu 
puheesta, sanoivat muutamat naiset. Tobias seisoi 
kalpeana ja ääneti; avatkaa ovi! käski hän kovalla 
äänellä, mutta ei kukaan totellut häntä. 

Vai niin, oletko sinä siellä, Tobias, no nyt 
minä kyllä ymmärrän, minkä tähden vaimoni pitää 
ovea kiinni. Sinä tekopyhä kettu, sinä käki var- 
pusen pesässä, kirottu haaskaaja. 

Olkoon ovi kiinni, sanoi Anni jyrkästi, hä- 
nellä on pyssy kanssansa, minä tunnen hänet; 
kuin hän puhuu tuolla tavalla, tapahtuu tässä on- 
nettomuus. 

Mutta Matti Keijosen vihastus oli kasvanut 
äärettömästi, hän raivosi hurjasti. Hänen omassa 
tuvassaan, mikä häpeä, mikä. häväistys. Kuin ovea 
ei avattu kyllin sukkelaan, juoksi hän ulos, löi rikki 
ruudun ja kalpeana kuin palttina, suu puristettuna 
kokoon, niin että se oli vain kapeana viivana, sei- 
soi hän siinä ikkunan takana, pyssy ojennettuna. 
Missä hän on, se hävytön ryöväri, ilves, joka on 
siepannut minun kanaseni, astu esiin, jos uskallat. 
Mutta vaikeroiden ja itkien hyppäsivät miehet ja 
naiset ylös ja juoksivat opettajansa ympärille. 
Pyssyn suu liikkui uhkaavasti, etsien, mihin laueta^ 
mutta löytämättä. Ihnjispiirin sisällä seisoi To- 
bias ja Anni oli hädissään tarttunut häneen sy- 
lin. Nyt katosi Matti yht' äkkiä, oli ihan hiljaista, 
ainoastaan nyyhkytyksiä ja huokauksia kuului tu- 
vassa. Tobias veti syvään henkeä. 

Minä olen syyllinen, sanoi hän. Matti Reijo- 
sella on oikeus vaatia minulta tilintekoa, minä 
pyydän seurakuntaa kuulemaan minun tunnustus- 
tani ja antamaan minulle anteeksi . . . 

Silloin juuri kuului kolinaa katolta, kaikki 

katsahtivat ylös, välikatosta oli lauta työnnetty 
syrjään ja raosta näkyi taas pyssyn piippu ja sen 
takaa kaksi hirmuista, veristynyttä silmää. Matti 
oli juossut tupansa vinnille, työntänyt syrjään 
ohuen sammalkerroksen ja' kattolaudan. 

Nyt minä olen ilves, kuului kiukkuinen ääni, 
eikä teyrikukko pääse kynsistäni. Pamaus vain 
jsi Tobias Pullinen makasi kuolettavasti haavoi- 
tettuna äitinsä ja Annin jaloissa. ' 

Hiljaa ja hätäyksissään katosivat enimmät 
tuon kamalan teon näkijät. Pari miestä riensi kuo- 
lemaisillaan olevan luo. 

Kotiin, kotiin, kuiskasi hän sammuvalla ää- 
nellä, minä tahdon kuolla kotona. 

Häntä lähdettiin kantamaan. Leena ja Anni 
astuivat jäljestä hirveästi liikutettuina, mutta ei 
yhtään kyyneltä tullut heidän silmistänsä. Au- 
rinko oli jo aikaa sitte laskeutunut keveäin pilven- 
juomujen taakse. Kuu liiteli taivaalla hienona 
sirpin muotoisena kaarena, levittämättä mitään 
valoa. Ainoastaan suurimmat tähdet levittivät vä- 
räjävää valoansa valoisaan kevätyöhön. Otava 
seisoi, pursto kohti keskitaivasta, ehtootähti loisti 
keltapunaisena ja pohjantähti levitti kylmää va- 
loansa maan päälle, saman tapaista kuin revontu- 
lien liekit. Lumi ja jäät sulivat niin, että vesi 
ikään kuin raskaat kyyneleet tippui maahan. Kuin 
kantajat raskaan taakkansa kanssa saapuivat Pul- 
lisen pihaan, kuului kuoleva Paavalin sanoilla kuis- 
kaavan: totisesti minä olen suurin syntisistä. He 
laskivat hänet varovasti alas rappusille. Hän oli 
kuollut. Onnellinen hymy leikitteli kalpeilla kas- 
voilla ja tuskainen juonne suun ympäriltä oli ensi 
kerran moneen vuoteen poissa. Matti Viskari tuli 

vanhana ja kyyryisenä ulos tuvasta ja katsoi hy- 
vin pitkään tutkivaisesti kuollutta. Katsokaa, sanoi 
hän, hänestä ei ole juossut pisaraakaan verta; tie-^ 
dättekö, mitä se merkitsee. Kaikki katsoivat van- 
huksen suuhun. Se merkitsee, että hän oikein 
ansaitsi luotinsa. 

Yö kului ja päivä tuli, ruumis pestiin ja vie- 
tiin aittaan; nimismies tuli ja teki protokollansa;, 
lääkäri tuli, avasi ruumiin ja kirjoitti lausuntonsa: 
kuollut keuhkoihin menneestä luodista; Reijonen 
vangittiin ja vietiin pois; vanha Tobias palasi jol- 
takin markkinamatkalta ja ollen pehmytmielinen 
tuli, nähtyänsä ruumiin, niin suruihinsa, että oli 
ihan menehtyä ; vanha Leena haaveksien istui yöt 
päivät poikansa ruumiin' vieressä, mutta Anni in- 
himillisesti puhuen, oli ihan kylmänä, niin kuin 
ei olisi ollenkaan kuulunut häneen, mitä tapahtui 
ja oli tapahtunut. Hautajaispäivä tuli, vieraita 
kokoutui läheltä ja kaukaa, kaikki tahtoivat ottaa 
jäähyväset vainajalta hänen maatessaan tuossa 
mustassa arkussa aitassa. Arkun vieressä istui 
Leena, leuka käden. varassa. Aitan ovi oli auki. 
Kevätaurinko paistoi lämpimästi, taivas oli kirk- 
kaansininen ja leivo puhalteli laulurintansa syvyy- 
destä elämänilon säveliä. Anni meni viimeisen 
kerran aittaan. Suuri, tummansininen kärpänen, 
ensimmäinen, kuin kevätaurinko oli eloon herät- 
tänyt, surisi auringon paahteessa avoimen arkun 
vieressä. Se lenteli huimasti sinne tänne, kunnes 
viimein laskeutui ruumiin vahan karvaisille kas- 
voille, ikään kuin anastaen hänet omakseen. Hä- 
viämisen ensimmäinen enne. Suuri suru ja toi- 
vottomuus valtasivat Annin, kuin hän näki sen. 
Hän vaipui vanhan Leenan eteen ja itkien lausui 

niin kovasti, että kaikki knulivat: viekää pois hä- 
net, viekää pois, minä se olen surmannut hänet. 
Antakaa anteeksi, äiti Leena, anteeksi, kaikki on 
minun syyni. 

Leena nousi hitaasti. Lapsi parka, sinun 
syysi, ehkäpä niinkin, mutta mitä minä sitte sa- 
non, vanha syntinen. Ja nämä molemmat naiset 
olivat tästä hetkestä lähtein ihan eroamattomat. 

